gogică pentru a crea oamenilor muncii iluzia că îşi vor 
putea achiziționa o astfel de locuință. In realitate, în con- 
dițiile regimului capitalist, exploatarea nemiloasă a maselor 
muncitorești nu le-a permis cîtuşi de puţin să ajungă 
în posesia unor astfel de locuințe. 

In sfîrşit, o ultimă categorie de locuinţe au fost desti- 
nate într-adevăr celor ce muncesc. Astfel, în Valea Jiului, 
la Hunedoara și în alte centre industriale, patronatul a 
construit «locuinţe », și acestea reduse ca număr, moho- 
rîte ca aspect, lipsite de instalaţii de apă și canal, pe tere- 
nuri umede și în zone nesănătoase. Unele dintre ele au 
provenit chiar din barăci provizorii ce au fost păstrate 
ca definitive. Este de la sine înțeles că aceste locuinţe, neco- 
respunzătoare din toate punctele de vedere, nu au putut 
satisface nevoile de locuire ale muncitorilor. 

De cele mai multe ori însă, cartierele muncitorești 
creşteau singure, necontrolate, luînd naștere prin îngrămă- 
direa de locuinţe insalubre în imediata vecinătate a fabri- 
cilor, în condiţii de așezare și de igienă inadmisibile. Statul 
capitalist a tolerat şi chiar a favorizat această situaţie, 
avînd interesul de a avea braţe ieftine de lucru în preajma 
locurilor de muncă. 

După eliberarea ţării noastre de către glorioasa armată 
sovietică şi după instaurarea regimului democrat popular, 
locuința se transformă dintr-un mijloc de asigurare a 
profitului claselor exploatatoare, dintr-un obiect de spe- 
culă, într-un mijloc principal pentru îmbunătăţirea con- 
dițiilor de trai material și cultural al muncitorilor. 

Astfel, chiar în etapa premergătoare anului 1949, 
sectorul de stat a construit numeroase locuinţe în cîteva 
regiuni industriale importante și în Capitală; amintim 
locuinţele construite în cartierul Ferentari (arhitecţii Gh. 
Popov, M. Hornstein, Christodulo) şi Cartierul Steaua 
C.F.R.-București (arhitect Cristina Neagu); începuturile 
noului oraş muncitoresc Hunedoara (arhitecţii G. Gusti, 
D. Hardt, A. Moisescu, Vl. Perceac); cartierul fabricii 
Steagul Roşu din Orașul Stalin (arhitecţii N. Nedelescu, 
FI. Teodorescu, T. Elian, D. Marinescu), precum și alte 
cartiere din Bucureşti, Reşiţa, Calan, Medgidia, Poarta 
Albă, Năvodari, Cernavoda etc. 

Aceste construcții, prin programul şi destinaţia lor, 
oglindese în mod vădit preocuparea partidului nostru, 
a noului regim, pentru îmbunătăţirea condiţiilor de locuit 
ale oamenilor muncii, şi—sub acest aspect —le putem 
considera ca realizări pozitive. Analizate sub aspectul 
creaţiei de arhitectură, ele reflectă lupta între conținutul 
ideologic nou, socialist, şi formele vechi în care se încerca 
a se exprima acest conţinut. Urme puternice de formalism 
dovedesc încă influenţa teoriilor burgheze şi necunoașterea 
documentaţiei sovietice. Astfel, de exemplu, în ceea ce 
privește apartamentele din cartierul Ferentari, proiectanți 
nu şi-au pus ca obiectiv respectarea unei stricte economii, 
iar structura de plan reflectă influența practicii blocurilor 
«de raport ». Fațadele sînt neexpresive, iar gruparea func- 
ţionalistă a clădirilor nu realizează un ansamblu închegat 
şi unitar. Clădirile cartierului Steagul Roșu din Orașul 
Stalin, cu calități reale şi avînd îndeosebi un plan mai 
restrîns și mai adecvat nevoilor locatarilor, prezintă, prin 
amplasamentul ales, o izolare față de compoziţia generală 
a orașului; gruparea lor, reieșită din aplicarea rigidă a 

unui singur tip de clădire, așezat în mod: funcțional, după 
o unică orientare şi oblic faţă de alinierea străzii, împiedică 
de asemenea unitatea şi expresivitatea compoziţiei de 
ansamblu ; totodată, această aşezare a blocurilor a deter- 
minat lucrări tehnico-edilitare cu totul neeconomice. La 
Oţelul Roşu şi Hunedoara, clădirile executate numai cu 
1 sau 2 caturi, așezate de asemenea după criterii funcţio- 
naliste, oglindesc lipsa orientării politice și ideologice, pre- 
cum și neînțelegerea de către arhitecții proiectanți a trăsă- 
turilor tipice unei așezări socialiste. Această apreciere este 
valabilă în ceea ce privește primele grupări de locuinţe 
cu 1—2 caturi din orașele Medgidia, Cernavoda, Poarta 
Albă şi Năvodari, cu clădiri neadaptate la teren, așezate 
după criterii funcționaliste sau realizînd incinte supra- 
dimensionate, neorganizate și neeconomice. 

Primele succese în lupta împotriva acestor lipsuri le-am 
putut înregistra după înfiinţarea celor dintîi institute de 
proiectare, în anul 1949; în acest an, elaborarea planurilor 
de locuinţe a luat un avînt susţinut, determinat de avîntul 
general de construire planificată a bazelor socialismului în 
țara noastră. In anul 1950, pentru a putea satisface cerin- 
tele crescînde, Institutul de proiectare a construcţiilor 
(I.P.C.) a trecut la organizarea primelor măsuri de coordo- 
nare a procesului proiectării de locuinţe. Intr-un termen 
relativ scurt s-au elaborat o serie de proiecte de blocuri, 
cu variante de fațadă pentru diferite regiuni ale ţării, 
întoemite de un colectiv condus de arh. Gh. Trifu. Ca soluţii 
tehnice au fost folosite planşee de lemn cu porțiuni de 
beton armat monolit, lipsind însă o preocupare susţinută 
pentru realizarea de economii, prin proiectare. 

In anul 1951 s-a alcătuit în I.P.C. primul atelier pentru 
proiectarea de locuinţe și s-a trecut la studierea documen- 
tației sovietice; s-au elaborat astfel proiecte de locuinţe ce 
deschideau posibilitatea unei prefabricări a planşeelor 
(la I.P.C., în atelierul condus de către arh. G. Gusti și M. 
Hornstein, iar apoi la Sovromproiectare, de către arh. M. 
Enescu). 

Aceste proiecte, ce reprezintă epoca de pionierat în pro- 
blema proiectării locuințelor, aveau o serie de lipsuri ce 
au persistat mult timp, unele nefiind rezolvate nici pînă 
astăzi. In acea perioadă, proiectanţii au încercat reducerea 
costului construcției, prin reducerea confortului, proiectînd 

locuinţe strîmte, sărace ca expresie, de 
felul așa-numitelor locuinţe muncito- 

ma reşti «minimale ». 
Astfel, locuințele executate după 
acele proiecte prezintă dimensiuni insu- 
rA ficiente, vestibulurile au o lățime de 
A 1,25 m la roşu, înălțimea încăperilor de 
locuit este de 2,65 m, palierele scărilor 
sînt strîmte, loggiile sînt așezate în mod 
nepotrivit în faţa băii și bucătăriei și 
sînt mult prea mici pentru a putea fi 
folosite, uşile de intrare în apartamente 
şi camere au dimensiunile 0,875 x 2,00 m 

(cota zidăriei), nepermițind introducerea mobilelor prin- 
cipale și avînd totodată un aspect meschin. 

Ansamblurile de locuit proiectate pînă în 1951 cu 
astfel de clădiri prezintă de asemenea lipsuri principiale; 
ele se reduc la gruparea unor blocuri, adeseori în formă 
liniară, înşirate de-a lungul sau perpendicular pe străzi, 
prea puțin adaptate la teren și la natura înconjură- 
toare. Multe clădiri păstrează urme funcționaliste și în 
distribuția lor interioară, cum sînt tipurile cu aşa- 
numita «orientare unică ». Rezolvarea simplistă a ansam- 
blurilor a fost determinată atît de lipsa de experiență a 
proiectanților, de neprelucrarea teoretică a principiilor 
sovietice asupra cvartalului, cît și de faptul că s-au 
elaborat secțiuni în variante cu totul insuficiente, lipsind 
îndeosebi soluţiile de colţ. 

Trebuie menţionat, de asemenea, faptul că odată 
cu creșterea volumului de locuințe a început să scadă 
şi calitatea execuției; această scădere a calității, 
ce începe din anul 1951, a accentuat din plin lipsurile 
proiectării. 

In anul 1952, sarcinile sporite în sectorul construcției 
de locuinţe au determinat și proiectarea să facă un pas 
înainte ; totodată, caracterul de masă al locuinţelor și nece- 
sitatea de a asigura amplasamentele necesare au impus 
trecerea la o legătură strînsă între proiectarea oraşelor și 
aceea a locuinţelor, precum și o preocupare mai susținută 
în ce priveşte tipizarea proiectelor. 

In acest an, pe baza unui catalog sumar de prefabri- 
cate de beton armat, s-a întocmit o serie de 6 secțiuni Bucureşti — Blocuri de locuinţe (1947—1949) 
denumite «tip Valea Jiului 1952» (arh. I. Silvan şi ing. i: ae Eric av 
N. Laszlo). Analizînd laturile pozitive ale acestor secțiuni 
putem arăta că, fiind bazate pe principiile constructive 
ale unui zid portant median longitudinal, s-au realizat 
apartamente mai economice decît în soluţiile precedente, 
păstrîndu-se aceeași suprafață locuibilă (30—32 m?) și 
reducîndu-se suprafaţa construită cu D—8%,. Acest progres 
se datorește studiului mai atent a] materialului documentar 
sovietic, faptului că s-a renunțat la gruparea de două apar- 
tamente la scară, folosită pînă atunci în exclusivitate, 
adoptîndu-se secţiunile cu trei și patru apartamente la scară; 
totodată, s-a introdus în toate proiectele o grupare unică 
a instalaţiilor sanitare, ceea ce a permis apoi trecerea la 
realizarea primelor noduri sanitare pre- Regiunea Piteşti — Cvartal de locuinţe (1950) 
fabricate. De asemenea a început să se AURON ATASS “App 
preconizeze folosirea materialelor locale 
(sterilul în Valea Jiului şi zgura de 
furnal la Reşiţa). 

Datorită posibilităților, oferite de 
această primă serie de secțiuni tip 
s-au putut compune cvartale mai va- 
riate ca formă decît cele din Valea 
Jiului, superioare calitativ față de stu- 
diile anilor precedenţi. Noile secțiuni 
tip, avînd apartamente cu camere de 
locuit pe ambele fațade lungi și putînd 

Îi folosite ca atare la orice orientare, precum și varie- 
tatea soluțiilor de capăt şi de colț elaborate pe baza 
primei serii, au permis realizarea unor ansambluri mai 
închegate și mai proporționate, ducînd la o grupare mai 
densă a construcţiilor pe teren. Densitatea sporită de con- 
strucție pe teren și frontul restrîns al secţiunilor au con- 
tribuit la reducerea cheltuielilor edilitare, de întreținere 
şi de exploatare. 

Pe lîngă progresul înregistrat în elaborarea acestor pro- 

iecte trebuie arătate, însă, și o serie de laturi negative, cri- 
ticate în parte și în presă şi care au fost constatate la darea 
în folosință a locuințelor. O parte din aceste deficienţe se 
datoresc faptului că nici în această etapă nu a fost studiată 
în adîncime metodologia de proiectare sovietică. Intr-ade- 
văr, seria de secțiuni tip nu a fost elaborată în fază de pro- 
jecte de execuţie, cu toate detaliile de construcție rezol- 
ate în mod unitar, astfel că secţiunile tip au fost folosite 
de arhitecți numai ca anteproiect, cu numeroase derogări 
şi adaptări. Acest fapt a făcut, pe de o parte, ca unele pro- 
iecte de execuţie să sufere calitativ prin introducerea ne- 
controlată a unor modificări, iar, pe de altă parte, au fost 
create prea multe tipuri de detalii şi elemente de construc- 
ție (diferite lungimi de grinzi, de elemente de planșeu, 
4 variante de bloc sanitar etc.), fapt care a îngreunat exe- 
cutarea lor în serie și în bune condiţii. 

Rămășițele puternice ale concepţiilor burgheze, indi- 
vidualist anarhice, manifestate și prin activitatea de birou, 
ruptă de realitate, precum și prin desconsiderarea impor- 
tanţei economiei prin proiectare și a tipizării — ca singură 
metodă de cuprindere justă a sarcinilor —au împins pe 
cei mai mulți proiectanți să nu respecte în mod riguros 
secțiunile tip, sacrificînd unele calităţi ale acestora în fa- 
voarea soluționării unilaterale şi discutabile a unor pro- 
bleme, fie de economie, fie de plastică, de detaliu sau de 
ansamblu. 

Din această cauză s-au proiectat locuinţe în care unele 
uși, ferestre sau sobe sînt în așa fel așezate, încît încăperea 
nu poate fi bine folosită (de exemplu la unele soluţii de 
colț la blocurile de la Lonea şi Petrila în Valea Jiului); 
alteori, pentru a obţine o anumită distribuţie a golurilor 
în faţadă, s-au dispus în așa fel ferestrele la camerele de 
locuit, încît ele sînt lipite de pereţii transversali. Uneori 
se poate constata un exces de uși- 
ferestre aşezate nejustificat la camere 
de zi, dormitoare sau bucătării, numai 
din considerente formale de fațadă. 
Tot din această cauză s-au manifestat 
tendințe continue de a scoate baia la 
lumină directă, prin diferite artificii 
care au sacrificat confcrtul locuințelor 
şi totodată aspectul fațadelor (locu- 
inţele de la Uricani, arh. M. Ricci, sau 
cele de la Hunedoara, arh. R. Udroiu). 

Lipsuri importante apar de aseme- 
nea și în proiectarea ansamblurilor. 

Grupările nu se adaptează în mod just la pantele 
terenului, la natura înconjurătoare, la arhitectura re- 
giunii, la caracterul orașului. Astfel de greșeli întîlnim 
aproape pe toate șantierele ncastre; ele nu se datorese 
numai proiectanţilor tineri, neexperimentați, dar chiar și 
unor arhitecți cu experiență. Dăm ca exemplu cvartalul 
de la Lupeni, unde au lucrat pe rînd arhitecţii I. Giurgea, 
L. Axelrad, I. Silvan, L. Levy, C. Mucica și alții și unde 
astăzi se excavează zeci de mii de mê de pămînt pentru a 
adapta clădirile la teren. Aceasta, datorită atît faptului 
că Institutul de proiectare a construcţiilor nu a asigurat 
o continuitate în proiectare, schimbînd mereu autorii 
aceleiași lucrări, cât și tendinței fiecărui autor în parte de 
a se preocupa exclusiv de etapa pe care o conducea. 

Exemplele date oglindesc cauze mai adinci, care nici 
pînă astăzi nu sînt în total analizate și lichidate. In loc ca 
obiectivul urmărit să fie acela de a asigura oamenilor mun- 
cii, într-un timp scurt, locuinţe sănătoase, confortabile, 
economice și frumoase, încadrate într-un ansamblu unitar 
şi care să oglindească noul conținut de idei, au existat pre- 
ocupări strîmte de îndeplinire birocratică a sarcinilor de 
plan, fizice sau valorice, atît din partea institutelor de 
proiectare, cît şi din partea execuţiei şi chiar a benefi- 
ciarilor, cu toţii fiind preocupaţi să predea în primul rînd 
pachete de desene şi piese scrise sau cubaje de zidărie și 
dulgherie. Aceste atitudini greşite și străine de linia parti- 
dului au contribuit, în fapt, ca sarcinile de construire a 
locuințelor să nu fie decît parțial îndeplinite, iar multe 
clădiri să fie date în folosință neterminate, provocând degra- 
darea lor printr-o necorespunzătoare proiectare, execuție, 
folosință și întreţinere. 

De la începutul activităţii organizate de proiectare a 
locuinţelor, partidul nostru a sprijinit temeinic acest 
sector. Pe lîngă condiţiile materiale asigurate proiectării 
prin constituirea marilor institute și printr-o serie de hotă- 
rîri cu caracter organizatoric, un sprijin deosebit a fost 
primit prin organele de presă, care au criticat activitatea 
arhitecţilor şi constructorilor, ajutîndu-i să-și îndrepte 
lipsurile. 

Evenimentul cel mai important pentru dezvoltarea pe 
cale socialistă a orașelor patriei noastre și totodată pentru 
dezvoltarea întregii activităţi de creaţie 
arhitecturală, îl constituie istoricele 
Hotărîri ale partidului şi guvernului 
din 13 noiembrie 1952. Măsurile luate 
la începutul anului 1953 pe baza aces- 
tor Hotăriri, ca înființarea C.S.A.C., a 
Uniunii Arhitecților, a institutelor 
ISPROR şi Proiect-Bucureşti, au con- 
tribuit în mod hotărîtor și la îmbună- 
tățirea procesului de proiectare în 
sectorul locuinţelor. 

Pe baza sarcinilor trasate și spri- 
jinindu-se pe experiența câştigată pînă 
atunci, ISPROR a trecut la elabo- 


Vatra Dornei — Blocuri de locuinţe 
Autor. arh. N, Băncescu 


Regiunea Ploiești — Blocuri de locuinţe 


Autori, arhitecții M. Dima, M. Pinchis 


Hunedoara — Bloc de locuinţe (1952) 
Autor arh. R. Udroiu 


Autori, arhitecţii 1. Silvan, 1. Giurgea, L. Axelrad, Ch. Lewy, C. 


Craiova — Blocuri de locuinţe (1950—1951) 
Autori, arhitecţii C. Lăzărescu, Șt. Balș 


Lupeni. — Bloc de locuinţe 
Autor arh. I. Silvan 


Lupeni — Cvartal de locuințe (1952—1954) 


C. Cervino 


Petroşani — Bloc de locuinţe 
Autori, arhitecţii L. Axelrad, R. Berindei 


Mucica. 


rarea unei serii de secțiuni tip prin care s-a încercat înlă- 
turarea deficienţelor sezisate, trecînd la o tot mai temei- 
nică cercetare a principiilor stabilite de experienţa con- 
structorilor sovietici. Organizînd un atelier complex de locu- 
inţe, încadrat cu arhitecţii Gh. Trifu, M. Buteulescu, Gh. 
Sebestyen și inginerii M. Popescu și M. Drimmer, ISPROR 
a adus o serie de îmbunătăţiri secţiunilor de locuinţe; au 
fost redimensionate suprafeţele camerelcr între 15—19 m?, 
vestibulul a fost lărgit la 1,54 m, s-a prevăzut dulapul- 
depozit peste degajamentul de serviciu, camera de baie și că- 
mara au fost aşezate în interiorul apartamentului, uşile 
camerelor au fost mărite la 1,00 x 2,25 m (la zidărie). Totuşi, 
numărul de secţiuni elaborate a rămas insuficient, din punct 
de vedere constructiv nu s-a făcut nici un progres — noul 
planşeu fiind mai puţin economic din cauza deschiderii mă- 
rite — au rămas rezalitele unor coșuri în camere, iar cămara 
a fost alipită unor masive de coșuri. 

Activitatea de proiectare desfășurată în anul 1953 mai 
este caracterizată și printr-o serie de acţiuni ample, care 
au urmat Hotărîrilor din 19—20 august 1953, problema locu- 
inţelor devenind treptat problema centrală a organului de 
îndrumare și a organizaţiei de creaţie a arhitecţilor. 

Astfel, C.S.A.C., în paralel cu creșterea exigenței în avi- 
zarea, proiectelor de locuinţe, a inițiat întocmirea unor stu- 
dii comparative între ISPROR și Institutul Proiect- 
București în vederea stabilirii secțiunilor tip pentru anul 
1954; Uniunea Arhitecţilor, pe de altă parte, a organizat 
o serie de discuţii, contribuind la un început de clarificare 
a acestor probleme. 

Cu toate aceste acţiuni, trebuie să recunoaştem că prin- 
cipalele aspecte în care dăinuiau confuzii, precum: gradul 
de confort, economia prin proiectare, folosirea justă a mate- 
rialelor cheie și a celor locale, aprecierea stadiului cores- 
punzător de mecanizare și prefabricare, aplicarea meto- 
delor înaintate de tipizare, nu au putut fi lămurite în între- 
gime în cursul anului 1953, din lipsa organizării unor cer- 
cetări științifice în acest sector. Academia R.P. R., care 
avea sarcina să înfiinţeze un institut ştiinţific pentru cerce- 
tări în domeniul arhitecturii, a subestimat sarcina primită 
prin Hotărîrile din noiembrie 1952, sarcină care nu a fost 
îndeplinită efectiv nici pînă astăzi. De asemenea, nici 
C.S.A.C. nu a depus suficiente străruințe pentru a asigura 
îndeplinirea acestor sarcini. 

Cu toate acestea, este incontestabil că prin acţiunile 
duse, probleme de o covîrșitoare importanță și care pînă 
atunci au fost cunoscute de un număr foarte redus de pro- 
iectanți, au ajuns să fie cunoscute de cercuri tot mai largi 
de arhitecţi și ingineri. Trebuie să recunoaștem însă, în mod 
autocritic, că majoritatea proiectanţilor și în special arhi- 
tecţii cu experiență s-au mărginit doar să ia cunoștință de 
probleme, fără a încerca să le cuprindă în toată complexi- 
tatea lor și îndeosebi fără a contribui la rezolvarea lor în 
mod ştiinţific. 

Datorită acestui fapt, precum şi felului necorespunzător 
în care conducerile celor două institute principale s-au pre- 
ocupat de justa și activa rezolvare a tematicii lansate de 
C.S. A.C., rezultatele culese de pe urma studiilor prezen- 
tate au fost foarte reduse. Unii proiectanți, în special arhi- 
tecţi cu experiență din cadrul Institutului Proicet-Bucu- 
rești, au prezentat soluţii rupte de realitate, necorespunză- 


toare (arh. H. Delavrancea Gibory, T. Niga, O. Doicescu). 
Alţii, mai tineri, în special din cadrul ISPROR, inter- 
pretînd în mod mecanic principii extrase din documentaţia 
sovietică, s-au limitat în preocupările lor aproape numai la 
aspecte tehnico-constructive, celelalte aspecte fiind negli- 
jate. 

Subliniind latura pozitivă a acţiunii C.S.A.C. în vederea 
studiului științific al locuinței, trebuie să arătăm și o latură 
negativă, și anume că C.S.A.C. nu s-a preocupat de în- 
drumarea studiilor, rămînînd în așteptarea rezultatelor și 
limitîndu-se la recomandări pe măsura primirii acestora. 

Aceste lipsuri au întîrziat luarea unor hotăriîri pînă la 
începutul acestui an. Astfel, pregătirea primei serii de pro- 
iecte s-a început abia în ianuarie 1954, sub presiunea des- 
chiderii șantierelor, ceea ce a contribuit la reducerea ca- 
lităţii și la întîrzierea predării la timp a proiectelor. La 
această întîrziere au contribuit din plin şi discuţiile pre- 
lungite dintre institute, foruri de avizare, C.S.A.C. și 
M.C.I.M.C., în vederea adoptării celor mai indicate sisteme 
constructive. 

Tema pentru noua serie de secțiuni tip pentru 1954 și 
studiile efectuate au ținut seama cu o atenţie deosebită de 
lipsurile constatate la tipurile de locuințe din anul trecut 
ale I.P.C. și ISPROR, de criticile oamenilor muncii și 
ale presei, de rezultatul discuţiilor organizate de Uniunea 
Arhitecţilor, precum și de experiența delegaţiei de arhitecți 
care au vizitat U.R.S.S. în iarna anului trecut. 

Tată care sînt rezultatele obținute. O primă concluzie 
care se desprinde este alegerea ca secțiune de bază a grupă- 
rii de trei apartamente la scară în secţiunea liniară. Această 
grupare asigură ventilarea transversală și orientarea favo- 
rabilă a tuturor încăperilor, prezintă o bună circulaţie inte- 
rioară, posibilitatea de a grupa o parte a coșurilor în zidul 
median și reducerea lungimii de fațadă. Secţiunea cu trei 
apartamente a fost preferată secțiunii cu patru aparta- 
mente la scară — cu toate că aceasta din urmă realizează 
o mai bună cuplare a instalaţiilor şi simplificarea lucrărilor 
de montaj a prefabricatelor — îndeosebi pentru avantajele 
de ventilare şi orientare arătate de care nu se bucură secţi- 
unea tip cu patru apartamente la scară. Mai precizăm că 
tipul cu trei apartamente la scară rezolvă mai favorabil și 
condiţiile cerute de seismicitate. 

In această serie s-au redactat 6 tipuri de secţiuni, con- 
form temei, socotindu-se acest număr ca suficient într-o 
primă urgență, în vederea compunerii clădirilor, și urmînd 
ca seria să fie completată ulterior, ceea ce se şi realizează 
în momentul de față. Tipul de bază de apartament este 
acela cu două camere și dependințe. Intr-o măsură mai mică 
intervin apartamentele cu trei camere și în mod excepţio- 
nal apartamentul cu o cameră. Camerele de locuit sînt 
dimensionate pentru o normă de locuire de cea 8 m? şi în 
mod excepțional pentru 7 m?; camerele fiind în general ne- 
comandate, asigură posibilitatea ca într-o etapă de tranziție 
locuinţa să fie folosită în comun de două unităţi familiale, 
cu cîte doi, respectiv trei membri maturi. 

Bucătăriile au suprafaţa de cca 8 m?, în această încăpere 
putînd lua masa patru persoane. 

Cămările au suprafaţa de cca 1 m?, dispuse cu front lung 
şi adincime mică. Ele sînt ventilate prin coș, evitîndu-se 
alăturarea lor de sobe sau de coșuri calde. Grupurile sani- 

Medgidia — Bloc de locuinţe (1950—51) 
Autori, arhitecții C. Lăzărescu, R. Udroiu, M. Dima 

tare curente au cabina de w.c. separată, fiind de asemenea 
ventilate prin ecşuri; instalația sanitară este de un singur 
tip. 

In noile secțiuni tip s-a dat o atenţie deosebită aspec- 
tului interior al apartamentului, urmărindu-se în special 
asigurarea perimetrului perfect regulat al încăperilor, ceea 
ce constituie un pas înainte, care va duce în viitor la posi- 
bilități mai mari în decorația interioară şi în prefabiicarca 
elementelor de finisaj interior. 

Din punct de vedere al soluţiilor generale constructive, 
proiectele pentru 1954 cuprind pentru aceeaşi serie de secţi- 
uni tip două soluţii constructive în variantă, corespunză- 

Pc i ; i toare la două grade de industrializare a execuției, marcate 
AAOH, Amitol O.. re Şt. Balş, pai prin limitele capacității utilajului (respectiv 500 și 1500 kg). 
Deosebirea față de soluțiile constructive din 1953 constă în 
aceea că direcția de rezemare a plangeului s-a schimbat de 
la deschiderea de 5,60 pe ziduri longitudinale, la rezemarea 
pe ziduri transversale cu deschidere de 3,80; în acest fel 
s-au obținut economii de cca 30%, la consumul de fier. 

Cu aceste secțiuni s-a început în acest an compunerea 
cvartalelor în diferite localităţi: Taşi, Petroșani, Roman, 
Galaţi, Baia Mare etc. şi în raioanele Griviţa Roșie și 23 
August din București. 

In ceea ce priveşte fațadele clădirilor, trebuie să subli- 
niem, însă, că nu au fost destul de des folosite posibilităţile 
plastice ce le oferă noile secţiuni tip, în crearea de loggii și 
bovindouri. Lipsa acestora dă un caracter rece și oficial fa- 
țadelor ; în climatul nostru excesiv, lipsa spaţiilor deschise 
va fi resimţită de locatari, în special vara. 

Paralel cu această serie de secţiuni tip, C.S.A.C. a pre- 
zentat spre aprobare forurilor superioare o serie specială 
pentru locuinţele prin cooperare. Proiectele acestor secțiuni 
şi blocuri speciale, întocmite de Institutul Proiect-Bucu- 
reşti, avînd de asemenea trei sau patru apartamente la seară, 
au la bază o suprafață locuibilă redusă, de cca 27 m? pentru 
un total de două camere. Suprafaţa totală a acestor secți- 
uni este mai redusă cu 25—30%, față de tipurile curente 
pentru același număr de camere; totuşi, nu putem trage 
nici o concluzie valabilă din această aparentă economie. 
Dimpotrivă, noi considerăm că ne găsim într-o situaţie simi- 
lară cu cea din anul 1951, cînd se încerca să se stabilească 
tipul de apartament exelusiv pe baza unui cost fixat arbi- 
trar, ceea ce a împins din nou pe proiectanți la confundarea 
noţiunii de economic cu cea de ieftin. 

Inainte de a trece la analiza lipsurilor care mai per- 
sistă, precum şi la unele concluzii privind principalele pro- 

Autori, arhitecții C. Lăzărescu, St. Balş, L. Popovici bleme ridicate de proiectarea secțiunilor tip, este necesar 
Plan de situaţie şi secțiune să arătăm unele greutăţi și deficienţe care au apărut din 
mee -e = ud partea altor factori, şi care frînează activitatea de proiec- 


i tare. Astfel, se poate arăta că unele organe de stat, ca 
Inspecţia sanitară sau Paza contra incendiilor, se opun în 
mod sistematic directivelor date de C.S.A.C. sau își întoc- 
mese directive proprii necoordonate cu C.S.A.C.; prin 
avizele lor de respingerea proiectelor, frînează adeseori 
realizarea investiţiilor, creînd confuzii în rîndurile benefi- 
ciarilor, execuţiei și chiar ale unor organe superioare de 
conducere. Astfel, se poate da ca exemplu faptul că Paza 
contra incendiilor consideră că la clădiri cu patru caturi 
nu pot fi folosite sobe, ci numai încălzire centrală, iar In- 
specția sanitară de stat stabilește condiţii în care se prevede 

ca nici o cameră să nu fie orientată la nord. Mai trebuie 
să subliniem şi mult discutata problemă a amplasăii băi- 
lor în apartament. In timp ce C.S.A.C. a stabilit că poziţia 
justă a băilor este în interiorul apartamentului şi nu la 
fațadă, ventilația făcîndu-se nemecanizat prin coș— 
precizare ce se bizuie, atît pe experiența Uniunii Sovie- 
tice și a ţărilor de democraţie populară, cât şi pe calculele 
tehnice economice efectuate — Inspecţia sanitară de stat 
a rămas pe poziţie proprie timp de un an de zile, susținînd 
că amplasarea stabilită de C.S.A.C. este necorespunzătoare 
din punct de vedere sanitar-igienic; această poziţie a în- 
curajat atitudinile similare manifestate de unele ministere, Medgidia — Blocuri de locuinţe. Faţadă (1952) 
cum este de exemplu M.C.I.M.C., al cărui consiliu tehnic- Autori, arhitecţii Șt. Balş, Ch. Lewy 
ştiinţific a respins de asemenea metodic, la avizare, pro- 
iectele de locuinţe cu băi interioare ventilate. 

Trebuie să arătăm aici deficiența C.S.A.C. care pînă 
în prezent nu a găsit căile cele mai juste pentru a clari- 
fica această situaţie cu totul necorespunzătoare. Lipsit de 
autoritate şi de principialitate, C.S.A.C. s-a mulțumit vre- 
me îndelungată să rezolve formal această problemă, prin 
adrese, evitînd contactul direct cu celelalte foruri. lar 
cînd acum o lună, într-o ședință comună, C.S.A.C. a reu- 
şit să stabilească împreună cu Ministerul Sănătăţii o bază 
principială comună cu privire la noul normativ sanitar 
pentru locuinţe, acest succes nu a fost comunicat nici pînă 
astăzi institutelor de proiectare sau măcar Direcţiei gene- 
rale a clădirilor de locuinţe din C.S.A.C. 


UNELE PROBLEME PUSE ARHITECȚILOR IN PROIECTAREA 
DE LOCUINȚE 


Am analizat evoluţia proiectării de locuinţe şi în spe- 
cial a clădirilor cu puţine caturi, ce constituie fondul de 
bază construit în orașele patriei noastre. Schimbările frec- 
vente de teme şi de soluţii într-un interval relativ scurt 
au oglindit, de fapt, nu numai lipsa de orientare şi de ex- 
periență, ci totodată creşterea rapidă a nivelului proiec- 
tării în sectorul locuinţei. Hunedoara — Blocuri de locuinţe 

Obiectivul plenarei noastre este de a generaliza acea- e. pet E 
stă experienţă, pentru a găsi răspuns la cele mai arzătoare 
întrebări ale etapei actuale şi pentru a preciza obiectivele PE annie Et vine a E et Ba 
ce trebuie să le atingem în etapele ce urmează în procesul 
construcţiei locuinţelor. 

Toate procesele de dezvoltare ale societăţii noastre 
sînt determinate de trăsăturile și cerințele esenţiale ale 
legii economice fundamentale a socialismului, formulată 
de I. V. Stalin în felul următor: «...asigurarea satisfa- 
cerii maxime a nevoilor materiale și culturale mereu cres- 
cînde ale întregii societăți, prin creşterea și pei fecționarea 
neîntreruptă a producţiei socialiste pe baza tehnicii clei 
mai înalte. » 

Construcția de locuinţe este unul din mijloacele ce va PO ec 
contribui atît la satisfacerea nevoilor materiale (prin asi- Buza A i ageri L La 
gurarea condiţiilor de locuire, al căror grad de confort 
tinde către o permanentă creștere), cît şi a nevoilor cul- 
turale de asemenea mereu crescînde ale oamenilor muncii 
(dezvoltarea gustului lor pentru frumos, educaţia cetăţe- 
nească și patrictică, prin valoarea artistică a interioarelor 
şi exterioarelor clădirilor, prin valoarea ideologică a com- 
poziţiei ansamblurilor şi a oraşului). 

Creşterea în perspectivă a populației 
orăşeneşti, consecință a construirii so- 
cialismului în țara noastră, scoate în 
evidență caracterul nou, de masă, al 
construcției de locuințe, fiind necesar 
de a se asigura treptat satisfacerea ne- 
voilor mereu crescînde de locuire ale 
întregii societăți. Pentru a se realiza 
acest caracter de masă al construcției 
de locuințe, caracter obligatoriu în 
epoca de trecere spre socialism, se im- 
pune părăsirea procedeelor vechi, meş- 
teşugăreşti, atît în proiectare, cît și în 
execuție, adoptînd tehnica cea mai 
avansată şi dezvoltînd mereu ştiinţa 
construcției. Trebuie să subliniem că în 
cerințele noi ale construcției de locuințe pentru mase apar 
şi cer a fi rezolvate numeroase probleme complexe tehnico- 
constructive, economice și ideologice, sociale și artistice, 
care cer în special arhitectului, în calitate de autor și 
coordonator, posibilitatea de a cuprinde, de a se orienta 
şi de a găsi rezolvări juste tuturor acestor aspecte în parte 
şi În ansamblul lor. Fără un nivel corespunzător tehnic 
şi artistic, politie și ideologic la înălțimea acestor cerințe, 
proiectanții, și în primul rînd arhitecții, nu vor fi în mă- 
sură să cuprindă satisfăcător sarcinile ce le revin. 

In cele ce urmează vom prezenta cîteva din problemele 
mai importante, ce se impun a fi clarificate în cadrul dis- 
cuțiilor plenarei. 

A. Singura metodă ce asigură soluționarea justă a 
problemelor ridicate de caracterul nou, de masă, al con- 
strucției de locuințe este elaborarea proiectelor tip. Numai 
prin tipizarea proiectelor în întregime precum şi a deta- 
liilor, noi vom putea asigura creşterea ritmului de proiec- 
tare şi de execuție şi deci realizarea unui volum tot mai 
sporit în timp al investițiilor ; prin tipizare, noi vom putea 
crea o bază științifică pentru industrializarea procesului 
de construcții şi ca atare vom putea contribui la reduce- 
rea costului construcțiilor; în sfîrşit, prin tipizare vom 
putea ridica calitatea tuturor clădirilor ce se execută, 
atît din punet de vedere constructiv cât şi arhitectural. 

In proiectare, tipizarea trebuie să se dezvolte pe două 
trepte, de la tipizarea secţiunilor la tipizarea clădirilor. 
Folosirea exclusivă a secţiunilor asamblabile asigură mari 
posibilităţi de adaptare, după specificul străzii sau al 
terenului, și constituie un progres real, pe toate planurile, 
față de proiectarea «cu bucata », fără secțiuni tip. Totuşi, 
acest sistem menține încă un volum 
mare în activitatea de proiectare, fie- 
care construcție trebuind să fie proiec- 
tată din nou, pe baza secţiunilor tip, 
ca o construcție independentă. In con- 
secință, în afară de cazul proiectării 
unor clădiri cu caracter de unicat, tre- 
buie să trecem deîndată la tipizarea 
întregii clădiri, elaborîndu-se ca atare 
serii de proiecte tip de clădiri de locuit 
variate ca formă, număr și ca tipuri 
de apartament. 


Sistemul proiectării de clădiri tip 
prezintă avantajul restrîngerii timpului 
de proiectare şi chiar a aceluia de 
execuţie (brigăzile complexe fiind in- 
teresate în repetarea identică a clădi- 
rilor), dar succesul aplicării lor este 
condiționat de elaborarea unor serii 
corespunzătoare necesităților de an- 
samblu precum și de preocuparea din 
partea  proiectanţilor de folosire la 
maximum şi de justă adaptare a aces- 
tor tipuri la teren. In acest scop, seriile 
de clădiri tip trebuie să asigure soluţii 
care să poată fi folosite în diferite 
împrejurări, în funcție de specificul 
localităţii, de caracterul local, de im- 
portanța străzilor sau a cvartalelor 
respective și de felul dotărilor sociale cu care sînt 
înzestrate la primul cat. 

Trebuie să subliniem că tipizarea constituie metoda 
generalizată de muncă în procesul proiectării locuinţelor 
în U.R.S.S. și în democraţiile populare și unul din mij- 
loacele importante care au contribuit la îndeplinirea sar- 
cinilor mari în sectorul construcțiilor de locuinţe în aceste 
țări. In U.R.S.S. în special, tipizarea constituie una din 
trăsăturile noi calitative ale arhitecturii sovietice; impor- 
tanţa ce i se acordă se oglindește în faptul că cei mai ta- 
lentaţi şi experimentați arhitecți și constructori sovietici 
se preocupă de rezolvarea proiectării complexe a clădiri- 
lor tip în ansamblul orăşenesc. 

In urma vizitei delegaţiei de arhitecţi romîni în U.R.S.S. 
și din cercetarea materialelor publicate, reiese că tipizarea 
ultimelor serii de clădiri tip sovietice se bazează pe urmă- 
toarele principii: 

1. O serie de clădiri tip este constituită din gruparea 
diferită a unui număr limitat de secţiuni tip, comune prin 
același principiu de distribuţie, de confort şi cu o aceeași 
caracteristică constructivă şi arhitecturală. Prin urmare, 
elementul de bază în tipizare este clădirea tip, rezultată 
din asamblarea secţiunilor tip. 

2. Gruparea în ansamblu arhitectural a clădirilor tip 
prezintă o gamă variată de posibilități de compoziţie, 
datorită faptului că majoritatea clădirilor sînt astfel ela- 
borate pentru a putea fi așezate izolat, alipit sau cu o 
legătură articulată. 

3. O serie tip trebuie să cuprindă o gamă complexă 
de clădiri pentru a putea satisface 
nevoile complexe ale compoziţiei. Astfel, 
de exemplu, Ghiprogor a redactat o 
ultimă serie compusă din 22 proiecte g 
de clădiri tip, clădiri ce cuprind chiar 
un număr diferit de caturi, diferite ca 
volum, aspect, rol în compoziţie, ori- 
entare și care au dotări sociale așe- 
zate la primul cat. 

4. O aceeași serie trebuie să cu- 
prindă, pentru aceleași clădiri tip, di- 
ferite variante, atît constructive, cât 
şi ca expresie artistică; aceasta din 

tegiunea Cluj — Bloc de locuinţe (1954) 

Lupeni — Bloc de locuinţe. Perspectivă 
Autori, arhitecţii I. Silvan, I. Giurgea, L. Axelrad, Ch. Lewy 


urmă poate îi realizată prin distribuirea diferită a unor 
elemente sau detalii limitate și specifice seriei (b:lcozne, 
bovindouri, vitrine, ferestre) pe faţadă, stabilind chiar 
variaţii în repartizarea accentelor clasice ale acesteia. 

5. Unitatea arhitecturală și constructivă specifică se- 
riei este cbținută prin întrebuințarea unui număr bogat, 
dar totuşi limitat de piese constructive și ornamentale 
ce fac parte integrantă din serie. In afară de faptul că pro- 
iectarea, în special a clădirilor cu puţine caturi, se folo- 
sește în mod obligatoriu de catalogul unional de elemente 
şi detalii unificate (întocmit de Comitetul de construcţii 
de pe lîngă Consiliul de Miniştri al U.R.S.S.), fiecare serie 
mai dispune și de un catalog propriu cu elemente şi deta- 
lii suplimentare speciale. Limitarea numărului acestor ele- 
mente și totodată mărirea posibilităților lor de combinare 
variată constituie o preocupare susținută a arhitecților 
şi constructorilor sovietici. 

6. Trebuie însă subliniat că utilizarea seriilor de clădiri 
tip nu împiedică introducerea în compoziţia ansamblului 
a unor proiecte speciale, cu caracter de unicat, necesare 
pentru a crea anumite accente deosebite. 

In lumina realizărilor constructorilor sovietici pe plan 
teoretic şi practic, trebuie subliniată în mod deosebit im- 
portanța trecerii proiectării noastre pe o treaptă mai avan- 
sată de tipizare. In acest scop, trebuie stabilite, atît meto- 
dologia, cât şi formele organizatorice specifice acestui sis- 
tem de proiectare. Este necesar a se unifica şi organiza 
eforturile dispersate de astăzi ale proiectanţilor, prin pre- 
cizarea profilului institutelor de proiectare şi totodată 
prin întărirea atelierelor de proiecte tip din cadrul insti- 
tutelor principale, ISPROR și Proiect-Bucureşti. Pe de 
altă parte, trebuie urgentată stabilirea planului de muncă 
științifică şi încadrarea cu personal a institutului ştiin- 
tific al Academiei R.P.R., care, după cîte am aflat, a pus 
baza fiinţării legale a acestuia. In toate aceste probleme 
organizatorice, C.S.A.C. are un cuvînt greu și urgent de 
spus. In primul rînd însă, trebuie înțeleasă și însuşită ideea 
necesității de aplicare masivă a proiectelor tip, de către 
înseși institutele de proiectare. Trebuie combătută în spe- 
cial atitudinea acelor arhitecţi care continuă să ignoreze 
o problemă de o astfel de importanţă 
şi, în special, trebuie atrase cadre de 
bază în rezolvarea acestor chestiuni. 
Din acest punct de vedere, trebuie 
să criticăm atitudinea conducerii In- 
stitutului Proiect-București, care nu a 
antrenat cele mai calificate forțe, pe 
cei mai buni maeștri ai arhitecturii, 
în proiectarea clădirilor tip; din această 
cauză producţia institutului, pe acest 
plan, este cu totul sub așteptări. 

Ajungînd în centrul preocupărilor 
întregii mase de proiectanți, proiectarea 
tip va contribui la ridicarea calităţii 
clădirilor de locuit, devenind un preţios 
instrument în crearea unei arhitecturi 
noi, socialiste, cu caracter de masă, 
care să oglindească realităţile social- 
economice şi conţinutul bogat de idei 
al societății noastre. 


B. O altă problemă, care printr-o justă soluţionare 
poate asigura realizarea cu caracter de masă a construc- 
ției de locuinţe și care constituie o preocupare în toate 
domeniile producţiei, este politica strictă de economii şi 
reducerea permanentă a costului construcţiei prin proiec- 
tare. In sectorul construcției de locuinţe, această sarcină 
trebuie privită sub aspectul reducerii costului pe unitate, 
prin introducerea pe scară largă a celor mai bune proiecte 
tip sau refolosibile, care să fie în acord cu tehnica cea mai 
înaintată a construcţiei, faţă de posibilităţile noastre, rea- 
lizînd indicii tehnico-economici cei mai favorabili cu pu- 
tință. Trebuie lichidată greșeala repetată ca factorul eco- 
nomic să fie privit prin prisma cieftinătăţii » de moment, 
adică a economiei strîmt înţelese, oglindită prin supra- 
feţe prea reduse şi o execuţie necorespunzătoare, fără 
privirea în perspectivă a folosinţei clădirii. 

Urmărind acest obiectiv, va trebui să ne preocupe nu 
numai problema suprafeţelor şi a distribuţiei, dar şi aceea 
a sistemului de construcţie, a finis: jelor, a lucrărilor tehnico- 
edilitare interioare şi exterioare, gradate în funcție de 
caracterul clădirii, al cartierului, al localităţii şi al folo- 
sinţei. Arhitecţilor proiectanți, în calitate de coordonatori 
de proiecte complexe, le revine, în primul rînd, o deose- 
bită răspundere în această luptă permanentă pentru redu- 
cerea costului construcţiei de locuinţe prin proiectare, pe 
orice treaptă și bază a activităţii lor în procesul de elabo- 
rare a proiectului. 

Astfel, începînd cu programele, este necesar să întoc- 
mim feluri corespunzătoare de clădiri tip de locuinţe, 
în conformitate cu necesităţile şi posibilitățile noastre 
tehnico-economice. 'Ținînd seama de caracterul de masă 
pe care îl capătă construcția de locuințe și de faptul că 
materialele de bază ajung să totalizeze cantităţi extrem 
de mari, rezultă că alegerea sistemului constructiv, şi în 
mod implicit a materialelor principale de construcție, tre- 
buie să fie apreciată cu toată greutatea, în funcție de 
posibilităţile etapei actuale, privită în dezvoltare. 

In această privinţă, trebuie să arătăm că organele de 
stat de resort, C.S.P., C.S.A.C., M.C.I.M.C. şi alte depar- 
tamente, nu cunosc şi nu dau indicaţii ferme proiectării 
asupra materialelor de construcție ce se produc, pe cate- 
gorii, pe cantități şi pe regiuni. Au 
fost cazuri cînd poziţii ale planului 
tehnic nu au putut fi realizate de- 
oarece întreprinderile de execuţie nu 
şi-au putut procura materialele pre- 
văzute în planul tehnic şi ca atare în 
proiecte. Aceeași constatare este va- 
labilă şi în privinţa utilajului de 
mecanizare a șantierelor. Din această 
cauză, proiectele de execuţie au tre- 
buit să sufere modificări după pre- 
darea lor ; de asemenea, multe proiecte 
de organizare a lucrărilor avînd încă 
un caracter formal, nu contribuie ca 
atare, în mod efectiv, la justa orga- 
nizare a şantierului și deci la redu- 
cerea costului construcției. Mai trebuie 
relevat şi faptul că industria mate- 
rialelor de construcție se ocupă prea 

puţin cu lărgirea sortimentelor și ridicarea calității "ma- 
terialelor de construcție şi în special a acelora destinate 
finisajului interior și exterior al locuinţei. 

Studiul și soluționarea justă din punet de vedere eco- 
nomic a proiectelor de locuinţe nu se poate limita numai 
la proiectarea clădirilor tip. Proiectarea complexă, apli- 
carea proiectelor tip la situaţii reale, încadrarea în teren 
şi în condiţiile locale, sînt factori economici esenţiali pentru 
reducerea costului. Adeseori, din cauza subaprecierii pro- 
iectării complexe, unele posibilităţi de realizare de econo- 
mie prin utilizarea secțiunilor tip sînt eliminate prin cos- 
tul ridicat al lucrărilor complexe, cum sînt, de exemplu, 
fundaţiile adînci și scumpe de la Petrila sau decavă- 
rile masive de teren de la Lupeni. Trebuie lichidată 
practica greşită ce se mai continuă în institutele de pro- 
jectare de a se ataca proiecte de execuţie din birou, fără 
a avea în prealabil asigurate date precise referitoare la 
teren și la lucrările inginerești necesare. 

Prima problemă ce se pune în privința proiectării com- 
plexe constă în încadrarea cea mai corespunzătoare a clă- 
dirilor în oraș, în alegerea justă a amplasamentelor. Fac- 
torul economie hotărîtor în alegerea amplasamentelor este 
existența şi posibilitatea de a folosi lucrări tehnico-edili- 
tare existente, ţinînd seama de ponderea extrem de mare 
a acestor lucrări față de costul lucrărilor propriu-zise de 
construcţie. Aceasta, cu atît mai mult cu cât este inadmisibil 

de a se continua darea în folosință a locuinţelor, fără a 
fi fost terminate în prealabil lucrările de deservire mini- 
mală tehnico-edilitară (apă, canal, trotuare etc.), cum este 
cazul la Bicaz, pe platforma Măreeni. 

Ținînd seama de aceste considerente, problema înca- 
drării clădirilor de locuit în orașe se prezintă sub două 
aspecte: 

a) cazul orașelor existente, în reconstrucție socialistă 
și în care pot să apară două situaţii: 

— posibilitatea de a construi pe străzi existente, unde 
în general există lucrări edilitare în soluţie provizorie sau 
definitivă, contribuind totodată la închegarea și înfrumu- 
sețarea orașului. In această situație, însă, este necesar 
să nu se depășească şi chiar să se restrîngă la minimum 
procentul de dărîmări acceptat prin norme; 

— posibilitatea de a construi pe terenuri libere, retrase 
față de străzi şi uneori chiar excentrice, unde în general 
nu există lucrări edilitare nici în soluţie provizorie, în 
cazul cînd nu dispunem de terenuri neconstruite pe ali- 
nierea străzilor. In acest caz se pot evita, ce e drept, dărî- 
mările, dar se contribuie într-o măsură mai redusă la crea- 
rea unui aspect nou, socialist, al orașului, clădirile fiind 
așezate în afara fluxului principal de circulaţie ; totodată, 
intervine în cost și valoarea sporită a lucrărilor edilitare 
şi a amenajărilor tehnice ale terenului. 

Noi credem necesar ca prin studii comparative apro- 
fundate, atît pe plan tehnic economic, cît și pe planul 
arhitecturii oraşului, să se stabilească pentru fiecare caz 
poziţia justă, dîndu-se precădere construcției pe străzi 
existente, pentru a lichida cît mai grabnic înfățișarea 
haotică şi semirurală a orașelor noastre. 

Acestea au fost considerentele pentru care C.S.A.C. 
a avizat favorabil construirea pe bulevardul Bucureştii 
Noi şi nu pe terenul propus de la Dămăroaia; din acest 
punct de vedere construcţiile de locuinţe din raionul 23 
August, ce se execută pe terenul liber de la Vatra Lumi- 
noasă, constituie după părerea noastră o greșeală, nea- 
ducînd orașului o contribuţie arhitecturală la scara efor- 
tului constructiv. Tot ca exemplu pozitiv cităm clădirile 
noi de la Vulcan (arh. T. Teonomu) așezate pe strada exis- 
tentă și lărgită a orașului, clădiri ce aduc o contribuţie 
valoroasă la precizarea noului caracter al orașului. 

Tot în această ordine de idei trebuie să ne preocupe 
problema îmbinării reconstrucției socialiste a centrului ora- 
şului cu ridicarea concomitentă a raioanelor mărginașe. 
Intr-adevăr, în acelaşi timp cu construirea de locuinţe cu 
caracter de masă, pentru marile complexe industriale, 
pe terenuri libere mărginașe, se impune și executarea con- 
comitentă a unor clădiri de locuit pe străzile centrale ale 
oraşului, completînd astfel golurile existente și contri- 
buind la înfăţişarea lui socialistă. In acest fel se va evita 
ca raioanele de margine ale orașelor să se dezvolte în dauna 
centrului orașului, aspect adeseori neglijat (cum este cazul 
la Medgidia); acest considerent va justifica şi începerea 
înzestrării centrului cu clădiri social-culturale și admini- 
strative în folosinţa întregii populaţii a orașului. 

b) In cazul centrelor populate noi ce se construiesc, 
justa amplasare a clădirilor trebuie să fie rezolvată prin 
construirea masivă a cvartalelor sau a străzilor și evitarea 
împrăștierii clădirilor după considerente strîmt departa- 


mentale, manifestate uneori de beneficiari. Trebuie să subli- 
niem în această privinţă rolul tot mai activ ce trebuie 
să-l joace sfaturile populare, arhitecţii şefi ai orașelor și 
arhitecții proiectanți de orașe, pentru a evita acele situații 
în care fiecare departament beneficiar în parte se preo- 
cupă exclusiv de propriile lui investiţii, desconsiderînd 
interesele unitare ale oraşului. 

Densitatea ridicată de construcţie pe teren constituie, 
de asemenea, un factor important care face posibilă redu- 
cerea costului clădirii, ţinîndu-se seama că numai costul 
lucrărilor edilitare ale unui metru liniar de stradă de 12 
m lăţime se ridică la cca 3 000 lei. Totuşi, trebuie să ne 
ferim a cădea în greșeala ca în orice localitate şi în orice 
cartier să executăm numai clădiri cu 3—4 caturi, pericli- 
tînd astfel, atît reconstrucția în întregime, cît și silueta 
arhitecturală a orașului. 

C. O problemă de o mare importanţă, care interesează 
în mod deosebit masa arhitecţilor, este justa exprimare a 
conținutului de idei în formele arhitecturale ale clădiri- 
lor de locuit. Într-adevăr, sarcina arhitecţilor nu poate fi 
limitată doar la rezolvarea problemelor referitoare la lo- 
cuințe prin prisma confortului și a unei stricte economii. 
Noi avem obligaţia de a satisface și nevoile culturale ale 
locatarilor, dorinţa de frumos şi de intimitate a acestora, 
contribuind la dezvoltarea sentimentelor cetăţeneşti şi 
patriotice ale oamenilor muncii. 

Pentru aceasta trebuie să ne preocupe felul cum în- 
ţelegem să creăm ambianța interioară și exterioară a clă- 
dirilor de locuit, felul cum compunem și decorăm spaţiile 
de locuit şi cele comune, felul cum se exprimă artistic 
noul conţinut de idei, cum se oglindește el într-o formă 
nouă, realizată pe baza prelucrării critice şi creatoare a 
valorilor arhitecturale naţionale, a valorilor clasice și so- 
vietice. 

In această privință trebuie arătat că avem lipsuri se- 
rioase; deseori, sub pretextul economiei, noi sacrificăm 
expresia artistică de detaliu şi de ansamblu alteori 
încărcăm proiectele noastre cu un exces de porticuri, 
turnulețe, profilaţii, socluri, trepte şi terase (ca, de 
exemplu, la primele studii pentru Roman — arh. V. 
Sebestyen, sau pentru Vulcan —arh. T. Iconomu). Insu- 
şirea profundă a metodei realismului socialist ne va ajuta 
să ne orientăm pe plan ideologic, pentru a găsi justa mă- 
sură, opusă atît sărăciei de expresie cît şi exuberanţei 
de forme și ornamente, măsură bazată pe o exprimare 
artistică sobră şi totodată optimistă, care nu renunță la 
mijloace plastice și caută căile cele mai corespunzătoare 
pentru a o realiza în cadrul posibilităților noastre tehnice 
şi economice. 

In privința creării ambianţei exterioare a ansamblu- 
rilor de clădiri de locuit, revine arhitecţilor sarcina de a 
se preocupa de satisfacerea cerinţelor multiple și legitime 
ale locatarilor și pe acest plan. Introducînd în proiecte 
şi devize amenajarea circulaţiilor, a spaţiilor plantate, a 
locurilor de odihnă și de joc, a îngrădirilor și a dependin- 
telor gospodăreşti necesare, ei trebuie să urmărească pla- 
nificarea acestora și executarea lor, contribuind la lichi- 
darea tristelor situaţii de pe majoritatea șantierelor noastre, 
în care clădiri nefinisate sînt date în folosință înconjurate 
de terenuri degradate și neamenajate, în care locatarii 


Bucureşti — Cvartal de locuinţe in Raionul 23 August (1934) 

înoată în praf sau înZnoroaie, organizîndu-și “după pri- 
ceperea lor locul de joc pentru copii, depozitul de gunoaie 
şi îngrădirea pentru păsări şi animale domestice. 

D. O problemă ce revine în mai toate discuţiile noastre 
o constituie stabilirea tipurilor de locuinţe pentru etapa 
ce urmează. Noi considerăm că rezolvarea acestei probleme 
nu poate fi asigurată numai pe baza unor discuții; ea tre- 
buie să fie rodul unei analize prealabile și științifice a ce- 
rinţelor şi a posibilităților noastre în acest domeniu. Va 
trebui să stabilim, în primul rînd, că tipul de locuinţe nu 
poate fi conceput după un program unic, deoarece urmează 
să fie adaptat unor categorii diferite de familii ce-l vor folosi, 
sau pe regiuni. Aceste categorii de familii diferă, pe de 
o parte, prin felul lor de viaţă, iar pe de altă parte, prin 
numărul de membri din care sînt compuse; prin urmare, 
tipurile de locuinţe ce urmează să le proiectăm trebuie 
să satisfacă întoemai cerinţele acestor două criterii: pe 
de o parte, trebuie să proiectăm locuinţe variate pentru 
diferite condiţii de trai, ca distribuție și înzestrare, iar 
pe de altă parte, locuinţe variate ca mărime şi ca număr 
de camere. 

In ce priveşte variaţia tipurilor de locuinţe după mări- 
me, studiile trebuie să pornească de la precizarea normei 
de locuire. Faţă de norma sanitară legal aprobată de 

8 m? de persoană, va trebui să analizăm și necesitatea unei 
coborîri a acesteia, într-o perioadă de tranziţie, fără însă 
a periclita confortul locuinței. Propunem ca atare să nu 
se coboare norma de folosință sub 7,5—8m? de persoană, 
trecînd pînă la o normă de 7 m? numai în cazuri excep- 
tionale, îndeosebi în cazul unei folosiri în comun a locuin- 
tei de către două familii. Totodată, ţinînd seama că clă- 
dirile pe care le proiectăm pot atinge o durată chiar de 
100 ani și mai mult, și ţinînd seama de nivelul material 
ce va fi atins de oamenii muncii în sceialism și în comunism, 
urmează să asigurăm înăuntrul aceloraşi clădiri posibili- 
tatea viitoare de a fi folosite cu o normă de locuire de 8 
m? și chiar mai mult. 

Variația suprafaţei între aceste limite și găsirea unui 
just echilibru între cerințele gradului de confort în cre- 
ştere şi al costului de construcţii în coborîre, constituie 
probleme ce trebuie temeinic cercetate în mod ştiinţific. 
Tot în acest fel, trebue stabilite procentele în care diver- 
sele tipuri de apartamente sînt cuprinse într-un ansamblu. 

Considerînd că cel mai frecvent apartament (în con- 
formitate cu experiența sovietică) este cel constituit din 
două camere și care corespunde familiei medii pe ţară 
şi în special necesităţilor familiilor tinere din centrele in- 
dustriale, trebuie să adîncim studiul pentru a stabili pro- 
centul în care participă în ansamblu apartamentele cu 
una sau trei camere și care pot fi mai corespunză- 
toare pentru cazarea, într-o primă etapă, a unor familii 
puțin numeroase, independent sau în folosință comună. 

E. In vederea elaborării proiectelor de locuinţe trebuie 
să mai amintim și unele probleme mult discutate în ches- 
tiunea confortului de locuire, dar pe care astăzi noi le con- 
siderăm pe deplin lămurite. 

a) In chestiunea camerei de baie, experienţa construc- 
torilor sovietici, a celor din democraţiile populare cât 
și calculele întocmite de noi promovează în mod indis- 
cutabil poziţia camerei de baie în interiorul apartamen- 
tului, ventilația făcîndu-se nemecanizat prin ecş. Aceasta 
asigură o economie de investiţii, o economie de întreţinere 
şi o rezolvare mai bună a fațadei. Adoptarea acestei soluţii 

nu trebuie considerată exclusivă ; pot fi considerate anumite 
condiţii speciale, îndeosebi la clădi ile cu 1—2 caturi, în 
care baia direct luminată rezultă din însăşi structura apar- 
tamentului și poate fi deci acceptată ca atare. In orice 
caz, problema ventilaţiei prin coș, cu ajutorul deflectoru- 
lui fix, asigură schimbul de aer chiar și la cele mai reduse și 
nepermanente mișcări ale aerului. Singura condiţie este, 
bineînțeles, execuţia conștiincioasă și corespunzătoare a 
acestei instalaţii. 

b) In chestiunea atît de discutată a izolării fonice au 
fost aduse numeroase critici proiectanţilor. De la început 
trebuie arătat că industria materialelor de construcţie 
nu s-a preocupat încă de producţia în masă a unor mate- 
riale corespunzătoare. Pe de altă parte, izolarea fonică 
perfectă a locuințelor este o problemă de cost, nu numai 
de tehnică, și nici în U.R.S.S. problema nu este încă rezol- 
vată mulțumitor și cu caracter general. Fără să descon- 
siderăm importanța primordială a măsurilor tehnice ce 
trebuie să fie luate, considerăm că în mare măsură izo- 
larea fonică va fi rodul îmbinat între execuția îngrijită 
a întregii clădiri (cînd vom avea uși care se închid bine, 
un planşeu sau o pardoseală bine executate, cînd insta- 
laţiile de apă şi canal nu vor produce zgomot), între cre- 
şterea treptată a nivelului material al locatarilor (cînd 
apartamentul va îi înzestrat cu covoare, perdele și mobilă), 
precum și între nivelul tot mai ridicat civic al locatarilor, 
care astăzi adeseori tot mai provoacă ei înșiși zgomote 
şi tulburări în locuinţe. 

c) In privința aprecierilor diferite asupra formelor ca- 
merelor de locuit, trebuie arătat că anumite considerente 
de distribuţie, de construcţie, de economie gi de locuire 
impun astfel de forme alungite. Toată documentaţia so- 
vietică ne furnizează exemple de acest fel și credem că 
trebuie să renunțăm a preconiza folosirea exclusivă a unor 
încăperi de formă pătrată. Clădirile executate ne dovedesc, 
de altfel, că și aceste încăperi lungi pot îi ușor și plăcut 
mobilate dacă, bineînţeles, proiectanţii sau constructorii 
nu creează greutăți prin poziţia greșită a uşilor, a coșuri- 
lor, a ferestrelor. 


d) In legătură cu confortul locuinţelor mai trebuie pusă 
în studiu problema depozitării și transportului gunoaielor 
menajere, a depozitării şi a transportului combustibilului, 
precum și problema amplasării și caracterului anexelor 
gospodăreşti, ce trebuie să fie rezolvate de proiectant în 
mod just şi principial; altfel, întreţinerea clădirilor, orga- 
nizarea spațiului, cât și nevoile locatarilor vor avea de su- 
ferit. 

e) Un ultim aspect îl constituie problema intrării în 
clădire. Faptul că se accede încă pe sub palierul scund 
al scării, avînd în față aspectul şi eventual mirosul neco- 
respunzător al scării ce coboară către pivniță, faptul că 
nu s-au prevăzut spaţii afectate depozitării eventuale a 
unor cărucioare, camere pentru portar sau administrator, 
constituie lipsuri ale arhitecţilor în proiectarea locuin- 
telor, lipsuri ce trebuie să fie analizate pentru a fi lichidate 
în viitoarele proiecte. 


Cele prezentate în acest referat oglindesc unele aspecte 
mai importante în activitatea de proiectare a locuinţelor, 
în clădiri cu puţine caturi, aspecte ce necesită a fi clari- 
ficate de plenara noastră, pentru stabilirea unor principii 
care să fie supuse spre aprobare C.S.A.C., asigurîndu-se 
astfel temele necesare pentru noile serii de secţiuni şi clă- 
diri tip. 

Justa îmbinare a cerinţelor de confort variat și mereu 
crescînd, încadrate în politica unei continue și stricte eco- 
nomii, ne va da posibilitatea să stabilim aceste principii, 
ne va da posibilitatea să trecem la rezolvarea problemei 
locuinţei pe un plan complex, cuprinzînd aspectele de exe- 


cutie şi de expresie ce vor fi analizate în cele două corefe- 
rate ce urmează. 

Ceea ce trebuie să apară cu hotărîre în discuţiile și 
concluziile plenarei, este sublinierea cu toată tăria a rolu- 
lui activ, de cetăţean conștient și patriot, precum şi de 
om politie al arhitectului. El trebuie să dea dovadă de 
inițiativă creatoare, în toate problemele legate de reali- 
tățile vieţii noastre economice sociale, pe care trebuie să 
le cunoască în adîncime și să le rezolve în creaţia lui de 
arhitectură. Trebuie să subliniem îndeosebi rolul și inițiativa 
arhitectului în progresul procesului complex al construc- 
ției de locuinţe, de la cunoașterea aprofundată a terenu- 
lui şi a naturii înconjurătoare, a mijloacelor şi posibili- 
tăților centrale și locale de execuţie, la împingerea înainte 
a tehnicii și a organizării înaintate a execuţiei, în vederea 
sporirii ritmului de construcţii, a ridicării continue a cali- 
tăţii și a coborîrii permanente a costului. 

In sfîrşit, trebuie să mai subliniem rolul arhitectului 
pe plan politic, ideologic și artistic, rolul lui în îndrumarea 
și ridicarea nivelului cultural și civic al locatarilor, rolul 
lui de creator al aspectului calitativ nou al orașelor noastre, 
rolul lui de luptător paşnic în construcția unei societăți 
fericite, în consolidarea păcii pe plan internaţional, prin 
întărirea propriei sale patrii. 

Pregătindu-ne temeinic şi participînd activ la îndepli- 
nirea cu succes a acestor sarcini de înaltă cinste şi răspun- 
dere, noi vom merita încrederea ce ne este acordată de 
partid și de popor și vom contribui la înflorirea unei arhi- 
tecturi socialiste în conţinut și naţională în formă, în Re- 
publica Populară Romînă. 


Uricani — Aştioara — Ovartal de locuinţe 
Autori, arhitecții M. Ricci, S. Ungureanu, A. Moisescu 

Probleme tehnice, constructive şi de cost ridicate 
de proiectarea locuinţelor 


Coreferat prezentat la Plenara a Il-a a Uniunii Arhitecţilor de conf. arh. M. Alifanti 


cn tehnice, constructive și de cost constituie 
aspecte principale ale proiectării arhitecturale care nu 
pot fi separate de celelalte probleme ale creaţiei arhitec- 
turale. 

Această legătură firească nu este deocamdată lămurită ; 
din contra, se poate vorbi de o ruptură între aceste preo- 
cupări. 

Complexitatea mereu mai mare a problemelor, com- 
plicarea şi varietatea programelor, mulțimea disciplinelor 
tehnico-inginereşti, medico-sanitare etc., care vin să ajute 
sau să contribuie chiar la alcătuirea operei de arhitectură 
(și ale căror mijloace de lucru trebuie deci cunoscute) pe 
de o parte; urmele diferitelor școli formaliste şi construc- 
tiviste de tot felul, care au sărăcit ansamblul de preo- 
cupări şi posibilităţi ale unor întregi generaţii de arhitecţi, 
pe de altă parte, și, în sfîrșit, lipsa de informare şi de 
interes, rutina și comoditatea, sînt cauze ale acestei 
rupturi. 

De aceea, problema însuşirii conștiente și active a con- 
ținutului bogat al meseriei noastre trece pe primul plan 
în discuţie şi este în special hotărîtoare pentru lămurirea 
poziţiei arhitectului faţă de aspectele tehnice, constructive 
şi de economie ale proiectării. 

In toate perioadele importante ale istoriei arhitecturii, 
arhitecţii au răspuns cu cinste misiunii ce le revenea, numai 
cînd au stăpînit realmente toate posibilitățile meseriei 
lor, cînd au îndeplinit efectiv rolul lor creator, pe baza 
cunoaşterii posibilităţilor concrete de realizare. Situaţia 
aceasta a presupus totdeauna — în afara calităţilor artis- 
tice — priceperea de exprimare a ideilor prin organizarea 
funeţiunilor, formelor, ţinînd seama de materialele ce le 
aveau la îndemînă și sprijinindu-se pe știința punerii în 
operă a acestora. 

+ 


Cantitatea uriaşă de locuinţe necesare a se construi 
foarte repede, dotarea lor pentru a corespunde unui nivel 
de confort din ce în ce mai ridicat, precum şi nevoia de 
a răspunde unor cerinţe de ordin artistic excepțional de 
complexe, aduc însă în discuţie alte probleme variate 
şi hotărîtoare în practica proiectării arhitecturale. 

Această practică a scos în evidență — din ce în ce cu 
mai multă forță — importanţa pregătirii ideologice în des- 
fășurarea procesului de creație arhitecturală. 

De asemenea, de multe ori și în situaţii foarte variate, 
arhitecţii au avut de dezbătut chestiuni în legătură cu 
industrializarea construcţiilor, prefabricarea elementelor de 
construcție, reducerea costului ete. 

Şi mai frecvente sînt discuţiile în legătură cu materia- 
lele de construcție, cu importanța lor în procesul de 
creaţie, cu necesitatea fabricării unui cît mai larg sorti- 
ment de materiale. 

In ceea ce priveşte problemele creaţiei arhitecturale 
propriu-zise se poate spune că nu a existat conferință sau 
reuniune mai importantă care să nu programeze şi să agite 
acest subiect. 

Insuficient se realizează, însă, legătura dintre toţi 
aceşti factori, care stau în anumite raporturi unul față de 
altul, mai ales cînd este vorba de problema atît de difi- 
cilă şi complexă a construirii de locuinţe în masă. Toate 
acestea trebuie analizate, surprinse toemai în această 
legătură organică și cu adevărat creatoare. Tocmai necesi- 
tatea acestei legături indisolubile vom încerca s-o explicăm 
şi s-o susţinem în referatul de faţă. 

Dacă referatul principal a arătat ansamblul probleme- 
lor în construirea de locuinţe, primului coreferat îi revine 
să lămurească și să detalieze unele aspecte speciale ale 
muncii de proiectare, izvorîte din metodele actuale, carac- 
teristice, de execuţie, cât și din însușirile materialelor 
şi fabricatelor care stau la îndemîna constructorilor. Este 
vorba, pe de o parte, de procesul de industrializare a con- 
strucțiilor, cu toate implicaţiile și consecinţele ce decurg, 
iar pe de altă parte, de sortimentul materialelor disponi- 
bile şi cantităţile de materiale pe care se. poate conta, 
de problema materialelor locale, de posibilitățile de a în- 
locui un material cu altul, fără prejudicii pentru calitatea 
clădirii şi mai ales de trecerea de la materiale de construc- 
ţie la fabricate de constructie. 

Trebuie subliniat de la început că în îndeplinirea sar- 
cinii de onoare de a contribui la cazarea în condiţii optime 
a unui număr mereu mai mare de oameni ai muntii, pro- 
iectarea trebuie să ţină seama de toți factorii amintiţi, 
să-i folosească din plin, contribuind totodată la progre- 
sul lor. 


Industrializarea construcţiilor pune pe primul plan o 
serie de premise, de posibilități, care alcătuiese un nesecat 
izvor de progres chiar pentru proiectarea arhitecturală, 
cerînd în schimb să fie înţeleasă. 

Industrializarea vizează transformarea şantierului 
«umed », nesfîrşit, murdar, în atelierul de montaj rapid, 
simplu, prin care pot fi date în folosință, în termene nebă- 
nuit de scurte, un foarte mare număr de locuințe. 

Finisajul îngrijit, din care rezultă pereţi netezi, îmbi- 
naţi în muchii precise, vii, intersecţii ale unor fețe simple, 
mari cât dimensiunea unei întregi odăi; ușa care se închide 
bine, ușor și fără chinuitoare şi repetate zgomote, pentru 
că este gîndită și realizată unitar, din materiale şi cu pro- 
cedee verificate anterior prin alte procedee de fabricaţie 
industrială; tavanul plan şi pardoseala care încîntă ochiul, 
atît prin jocul delicat al nuanţelor materialului, cât şi prin 
grija cu care bucăţelele de parchet sau gresie sînt tăiate 
şi îmbinate, toate acestea se vor putea obţine, chiar în 
condiţiile producţiei de masă şi în termene din ce în ce 
mai scurte, numai prin producerea industrială a elemen- 
telor de construcţie, numai prin industrializarea construcţiei. 

Se mai poate spune, de asemenea, că mai numeroase 
şi mai izbutite vor fi cornişele strălucitoare împodobite 
cu zmalțţuri, pentru că noile fabrici de elemente de con- 
strucție vor livra mari porțiuni de cornișă finisate de mun- 
citori pricepuţi, luerînd în alte condiţii decît pe vechile 
şantiere de pietrărie, cu ochii în soare, cu gîtul strîmb, 
undeva, la mari înălțimi, pe o schelă nesigură. 

Tot aşa, se poate spune că mai comodă va îi viața lo- 
catarilor cînd diferitele elemente de construcție vor fi 
fabricate şi montate prin alte procedee mai avansate; 
cînd ei vor putea întreţine mai ușor locuințele lor, fără 
să aibă, de pildă, de înfundat cu hîrtie zeci de metri de 
pervazuri defectuos montate, pe unde suflă vîntul. 

Desigur, mulţi gîndesc că procesul de industrializare 
încurcă treburile proiectării, iar alţii consideră posibili- 
tatea realizării celor arătate mai sus într-un viitor atît 
de depărtat, încît nu se mai simt înflăcăraţi de el. 

Dar în această privință este bine să ne amintim, de 
pildă, că pînă la echina capitelului Partenonului au fost 
zeci de încercări mai puţin graţioase, dacă nu chiar urîte 
şi că pe vremuri a zbura ca păsările se numea vrăjitorie. 

Este adevărat că presele, vibratoarele, aparatele de 
sudură ete. nu vor pregăti singure înflorirea aceasta; și 
tot adevărat este că nici calculul tensiunilor de mii de 
kg în armături sau complicatele tabele care fac să vor- 
bească solicitările din materiale, nu vor asigura singure 
ansamblul de soliditate, de frumuseţe și de confort care 
caracterizează o operă de arhitectură. 

Munca de a organiza, de a coordona toate aceste acti- 
vităţi variate — oricare ar fi materialele şi felul de a le 
pune în operă —revine arhitectului. 

Într-adevăr, Marea Enciclopedie Sovietică, precizînd 
caracterul complex al profesiunii și al răspunderii noastre, 
defineşte: «Obiectul unei creaţii arhitectonice este toată 
construcția (sau complexul de construcție) în întregime: 
amplasarea clădirii sau a unui grup de clădiri pe teren 
(planul de situaţie), repartizarea diferitelor părţi din in- 
teriorul clădirii (planul propriu-zis al clădirii), aspectul 
exterior al întregii clădiri și al fiecăreia din fațade, com- 


poziţia și finisajul încăperilor (interiorul clădirii), precum 
şi toate aspectele de realizare tehnico-eonstructive ale 
construcției. » 


* 


Unii arhitecți s-au considerat «aruncați» în această 
complicată «rețea de constrîngere și dificultăți». Ei au, 
fost chemați să utilizeze elemente care îmbogățesc, dar 
la început complică proiectarea arhitecturală. Ei rămî- 
nînd încă la marginea preocupărilor de industrializare a 
construcțiilor, aceasta nu le aduce deocamdată decît o 
serie de rigori: modul, travee fixă, zidărie portantă pe 
direcții obligate ete., astfel că ei abia pot să depășească 
aceste dificultăți; în urgenţa proiectării ei nu ajung să 
tragă foloase pentru opera de arhitectură, din condițio- 
nările reciproce ale proiectării şi execuției în bandă, din 
fabricarea industrială a elementelor de construcție ete. 

Industrializarea construcțiilor nu este o modă! Nu 
este la liberul plac al proiectanţilor să o aplice sau nu! 
Noi putem şi trebuie să o înțelegem, pentru că opera de 
arhitectură se va îmbunătăţi prin această înțelegere. Noi 
putem şi trebuie să o aplicăm, pentru că numai folosin- 
du-ne de ea vom face faţă cu cinste sarcinilor grele şi mă- 
rețe ce ne revin. 

Odată apreciată ca atare, însuşită ca metodă caracte- 
ristică de construcție a epocii noastre, ea trebuie integrată 
în acea unitate de nedesfăcut a creaţiei arhitecturale: 
compoziție, materiale, punere în operă. 

Tot aici trebuie să subliniem câteva aspecte legate de 
problema foarte discutată a economiei în proiectare și 
execuţie și în special asupra unei înțelegeri învechite a 
legăturii dintre «creaţie » şi economie. 

Nevoia de a asigura maselor populare locuinţe con- 
fortabile și frumoase, corespunzătoare aspirațiilor acestor 
mase și uriașei lor deşteptări la viaţă, pune însă pe primul 
plan şi problema economiei în construcţie și implicit pe 
cea a economiei în proiectare. 

In aceste condiţii, «economia » capătă noi înţelesuri 
și nu se mai sfiește să stea lîngă luminoasa și adeseori în- 
gîmfata «creație»; de data aceasta ea condiţionează și 
întregește creația. 

Dar aceste două aspecte au încă nelămurite o serie 
de probleme de amănunt; ele întîmpină piedici de tot 
felul, pe care referatul de față îşi propune să le scoată în 
evidenţă. 

Trebuie arătat, însă, de la început, că numai din nevoia 
de a studia în amănunt, de a preciza detaliile problemelor, 
scoatem temporar din legătura lor firească diferitele as- 
pecte ale problemei, prevenind încă o dată asupra peri- 
colului de a le interpreta pe fragmente, altfel decât în le- 
gătura lor firească. 

Realizările obţinute în R.P.R. în domeniul construc- 
tiei de locuinţe sînt foarte importante, dar munca de pro- 
iectare, execuţia lucrărilor, producerea de materiale şi 
mai ales legătura dintre aceşti factori — ca o serie de 
procese în plină desfăşurare — prezintă fiecare aspecte 
diferite, pozitive şi negative: fiecare au avut succese și 
insuccese, au fost ţinute în loe de lipsuri și au fost îmbăr- 

bătate de realizări; dar toate au fost îmbunătăţite prin 
analiza deficienţelor, prin critică. 

Pe acest drum, arătînd foarte pe scurt principalele 
înfăptuiri — care de fapt înseamnă mari prefaceri în gîn- 
direa oamenilor și mare efort de muncă din partea tutu- 
ror factorilor în discuţie — vom analiza mult mai pe larg 
lipsurile. 

Lipsurile arătate aici, în special cele principale, sînt 
ale proiectării arhitecturale; lipsurile altor factori sînt 
amintite numai în măsura în care ele au blocat pur și sim- 
plu unele rezultate pozitive ale proiectării, iar proiectarea, 
din cauza pregătirii unilaterale, nu a putut face mare, 
lucru spre a înlătura din munca colaboratorilor ei firești, 
prin analize serioase, aceste deficienţe. Alte lipsuri destul 
de importante, în special cele ale fabricilor de materiale 
și de fabricate de construcţie, sînt enumerate aci pentru 
a preveni proiectarea și chiar execuția asupra acestor 
probleme, cărora ambele nu le acordă suficient interes, 
avînd, din această cauză, ambele, părţi importante de 


vină. 
* 


Incepem prin a prezenta unele realizări ale proiectării 
pe linia înțelegerii mai cuprinzătoare a rolului proiectan- 
tului. 

In cursul ultimilor ani, în special datorită însușirii 
treptate a experienței sovietice, cît și datorită experienței 
proprii dobîndite pe parcurs, proiectanții noștri au reușit 
să realizeze economii importante. Astfel, s-a trecut de la 
clădirile cu 2 niveluri din anii 1949-1950 la clădiri cu 
3 niveluri și apoi chiar cu 4 niveluri, ceea ce înseamnă o 
economie de 10%, şi respectiv 5%. De asemenea, prin 
scurtarea frontului secţiuniler tip recomandate de C.S.A.C., 
prin compoziția mai justă a cvartalelor s-a obţinut o creg- 
tere a densităţii și respectiv o reducere a costului lucrări- 
lor edilitare pe cap de locuitor. 

Prin tipizarea elementelor prefabricate de planşeu, 
scară şi buiandrugi, începută de M.C.I.M.C. și continuată 
sub coordonarea C.S.A.C. de ISPROR, I.P.C.I. și I.C.S.C., 
prin tipizarea unei părți însemnate de elemente de con- 
strucție (balustrade, tîmplărie, balcoane, loggii, rafturi de 
cămară) efectuată de ISPROR, s-au deschis posibilitățile 
fabricării în serie și deci a reducerii costului acestora. Prin 
gruparea instalaţiilor sanitare s-a redus consumul de ţe- 
vărie și s-au creat premisele prefabricării și pe acest teren. 
Introducînd, din inițiativa I.P.C., sistemele de calcul so- 
vietice pentru dimensionarea secțiunilor de beton armat, 
s-au obținut economii de fier de cea 8—10%,, iar prin adop- 
tarea unor soluţii adecvate necesităţilor stringente de 
reducere a consumului de fier, colectivul de locuinţe al 
atelierului de tipizări din ISPROR a realizat o economie 
de fier de 22%. Proiectînd şarpante bine studiate, I.P.C.F. 
şi ISPROR au redus consumul de lemn ecarisat al aces- 
tora cu cea 200, 

Făcînd primii pași pe tărîmul proiectării științifice, 
prin elaborarea unor variante comparabile pentru sec- 
țiunile tip 1954, colectivul de locuinţe al atelierului de 
tipizări din ISPROR a dat posibilitatea de a se alege solu- 
țiile de principiu cele mai economice, deschizînd totodată 
perspective noi în proiectarea secțiunilor tip. 

Dar lipsurile sînt mult mai numeroase. 

C.S.A.C. nu a creat posibilităţile de unificare a punc- 
telor de vedere în legătură cu proiectarea şi construirea 
de locuinţe prin întocmirea şi difuzarea de normative. 

De asemenea, conducerea proiectării de locuinţe nu a 
creat condiţii ca majoritatea cadrelor de proiectanți să 
înțeleagă temeinic principiile de bază, necesitatea cola- 
borărilor, drumurile de viitor în proiectare, în special 
în vederea obținerii unei priviri cît mai multilaterale a 
problemelor; de asemenea conducerea proiectării nu a 
obținut difuzarea unor cunoștințe elementare printre ca- 
drele tinere sau printre cele frînate de rutină și nici actua- 
lizarea sistematică a cunoștințelor proiectanţilor. 

Această necuprindere a problemelor derivă, la rîndul 
ei, din deficiențele formaţiei tehnice a arhitectului. Intr-a- 
devăr, în învățămîntul superior există încă disproporție 
între atenția acordată problemelor legate de plastică și 
compoziție, față de atenţia dată mijloacelor de realizare 
tehnică a creaţiei arhitectonice. De aici rezultă concepţia 
cu care iese absolventul din facultate, care-l face nu numai 
să nu cunoască miezul problemelor tehnice necesare muncii 
lui, dar chiar să neglijeze completarea cunoștințelor lui 
pe acest tărîm, considerîndu-le prea puţin legate de pro- 
blemele de creaţie ce i se pun. 

Proba evidentă a celor afirmate este în primul rînd 
lipsa totală a lucrărilor științifice, a manualelor și numă- 
rul foarte mic al articolelor referitoare la activitatea în 
proiectarea de locuinţe; chiar în aceste puţine scrieri se 
vădește aproape exclusiv preocuparea de aspect și de am- 
plasare a clădirilor, lipsind aproape cu desăvîrșire studiul 
problemelor de economii, materiale, execuţie, legătura 
dintre acestea şi celelalte probleme ale creaţiei etc. Iar 
în ceea ce priveşte detalierea acestor probleme, nu se pot 
cita decît exemple atît de rare, încît trebuie considerate 
doar ca excepţii convingătoare. 

Printre lipsurile conducerii proiectării trebuie amin- 
tită şi insuficienta preocupare pentru ridicarea continuuă 
a nivelului profesional al proiectanţilor; fie că este vorba 
de C.S.A.C., fie de conducerea institutelor de proiectare, 
de șefii de colectiv ete. Din această cauză, poziţia. pro- 
iectantului «talentat » și ideea suplinirii cunoștințelor prin- 
tr-o revelaţie inițială atotștiutoare mai îrînează încă, 
atît evoluția normală a cadrelor tinere, cît și posibilitatea 
celor mai vîrstnici de a se încadra cu forţe sporite în munca 
de proiectare actuală. 

Intr-adevăr, se poate spune că o activitate organi- 
zată pentru căpătarea de cunoștințe tehnice nu se duce 
decît sporadic și că nici proiectanții nu dovedesc suficientă 
perseverență în dobîndirea acestor cunoștințe. 

Urmarea imediată a acestei situaţii se observă chiar 
în şovăirile proiectanților în ceea ce privește principalele 
noţiuni referitoare la standardizare, modulare, tipizare, 
principii de industrializare a construcţiilor, economia prin 
proiectare ete. 

Este suficient să dăm ca exemplu următoarele: 

Deşi este foarte mare nevoie să se răspîndească cuno- 
ştințele de izolări fonice printre proiectanţii de arhitec- 
tură, deși prin specificul lor aceste probleme sînt delicate 
şi controversate, deși, în sfîrșit, ele sînt de o importanță 
cu totul specială pentru problema locuințelor, nu numai 


că nu s-au elaborat pînă în prezent anumite studii, nor- 
mative etc. referitoare la aceste chestiuni, dar discuțiile 
între C.S.A.C. şi ISPROR în legătură cu traducerea nor- 
mei sovietice de izolări fonice la locuințe a durat atît de 
mult, încît peste mai bine de un an de la aducerea lucră- 
rii sovietice în librăriile noastre, nu a putut apărea la noi 
decît traducerea unui articol de prezentare a acestei 
norme. 

Tot astfel, deşi activitatea de tipizare a locuințelor 
începe să fie serioasă, elaborarea sistematică de detalii 
nu constituie încă o preocupare a nici unui institut de 
proiectare. Fie că se consumă pentru fiecare proiect un 
număr enorm de ore pentru redesenarea detaliilor (ca și 
cum de fiecare dată problema ar fi nouă), fie că se uti- 
lizează detalii vechi, combătute și evitate de majoritatea 
proiectanţilor, pierderea de timp este foarte mare, iar 
rezultatele sînt la fel de proaste. 

Aceeași atitudine de critică sterilă sau de dispreţ pen- 
tru unele probleme așa-numite «mărunte» se observă 
şi în ceea ce privește standardele de construcţie. Nu este 
proiectant care să nu se înfioare cînd aude de standar- 
dele de ferestre, de cele de jgheaburi sau de terase, sau 
de normele pentru învelitori; tot astfel, nemulţumirile 
sînt generale în ceea ce priveşte formele și calitatea fie- 
răriei pentru ferestre şi uși; totodată se simte lipsa altor 
standarde, în vreme ce «specialiştii » în detalii se mul- 
țumese să critice sau să aibă surisuri dispreţuitoare pentru 
bieţii «întocmitori de stasuri ». 

In realitate însă, nici C.S.A.C., nici conducerea insti- 
tutelor, nici șefii colectivelor nu știu să ceară şi respectiv 
să organizeze această muncă migăloasă şi plină de răs- 
pundere a redactării standardelor, care vor determina aspec- 
tul şi calitatea produselor livrate în cantități enorme timp 
de mai mulți ani. 

De altfel, una din cauzele nemulțumirilor produse de 
tîmplăria locuinţelor din Valea Jiului este dimensionarea 
greşită a acestei tîmplării faţă de calitatea lemnului. 

Trebuie precizat că doar colective puternice, compuse 
din cei mai buni tehnicieni, lucrînd exclusiv în această 
muncă luni de zile, abia ar face față acestor probleme 
dificile, căreia astăzi proiectanţii nu-i dau nici o atenţie. 

Tot pe aceeași linie de lipsuri principiale trebuie amin- 
tită și insuficienta preocupare de a găsi materiale noi, 
forme noi de fabricate sau elemente de construcţie, cât 
şi lipsa cataloagelor de detalii de finisaj tip, a studiilor 
complete de ansambluri de secţiuni tip pentru diferite 
regiuni ale ţării, caracterizate de aceeaşi climă, aceleași 
materiale locale sau aceleași posibilități de aprovizionare 
cu materiale. 

Tot aci mai trebuie amintită lipsa de interes pentru 
restudierea normelor «C», care, dînd costuri fie prea 
mari, fie prea mici, falsifică valoarea devizelor, cât și faptul 
că nu se dă suficientă amploare studiilor ştiinţifice în le- 
gătură cu ventilarea și luminarea băilor, a execuţiei unor 
terase ieftine, a găsirii de materiale de placaj pentru faţade 
ete. 

Pe aceeași linie se încadrează și unele erori importante 
de proiectare, ca de pildă: plasarea boxelor de combustibil 
la parterul locuinţelor din Valea Jiului, prevederea de mo- 
tive arhitecturale fundate pe puncte izolate în terenuri 


excesiv de dificile pentru execuţia fundațiilor, toate acestea 
cauzate, fie de insuficiența studiului, fie de lipsuri în pre- 
gătirea tehnică a proiectanților. 

Remedierea deficienţelor amintite, înlăturarea lor trep- 
tată cere un anumit climat de preocupări științifice, de 
luptă contra rutinei și a acceptării primului rezultat obţi- 
nut; o mare sete de informare; mai cere în plus o foarte 
precisă cunoaștere a răspunderilor, o ridicare continuă a 
conștiinței profesionale. 

Toate acestea ţin, însă, de adoptarea unei poziţii juste 
bazată pe înţelegerea năzuințelor și luptei poporului, pe 
încadrarea totală în această luptă; nu poate îi, deci, vorba 
de a înțelege trunchiat problemele, de a ne scuza ascun- 
zîndu-ne îndărătul unei înțelegeri parţiale a problemelor 
sau al unui interes prea mare acordat problemelor de crea- 
ţie, rupîndu-le de aspectele tehnice, de realitate; această 
înţelegere nu este la bunul plac al arhitectului; ea arată 
clar poziţia politică a acestuia şi înseamnă piatra de încer- 
care a atașşamentului lui pentru cauza maselor, 

Aşa cum am precizat anterior, să arătăm acum o serie 
de aspecte ale muncii celorlalte activități strîns legate de 
edificarea construcției: execuția, industria de materiale, 
transporturile. 

In ceea ce priveşte execuția trebuie arătate ca rezul- 
tate pozitive, în primul rînd, inițiativele muncitorilor con- 
structori, care au aplicat o serie întreegă de metode noi, 
rapide, în execuție. Astfel, de exemplu, brigada complexă 
a tov. Craioveanu, compusă din 45 muncitori, care a ter- 
minat la Vulcan construcția de roşu a unui bloc de 60 de 
apartamente în 44 de zile. 

Dintre aceste mişcări inițiate de muncitori relevăm 
în special pe aceea a brigăzii complexe de la Buftea, con- 
dusă de tov. Gh. Cioc, desfăşurată sub lozinca «să con- 
struim mai repede, mai ieftin și mai bine». De asemenea, 
trebuie subliniată importanța inovațiilor în domeniul 
construcțiilor (adaptarea pompei de mortar operațiilor de 
tencuit, maşina pentru îndreptat fierul-beton etc.), cît și 
utilajele utilizate în lipsa macaralelor, în cursul anilor tre- 
cuți, pe unele șantiere. 

Ca lipsuri trebuie semnalate următoarele: 

Macaralele nu se folosesc din plin, fiind utilizate de 
cele mai multe ori doar ca bob, cu toate că unele tipuri 
sînt foarte indicate pentru montaj. 

De altfel, în general, nu este utilizată în întregime 
capacitatea de ridicare a macaralelor din cauza rămi- 
nerii la planșeul compus din grinzi și corpuri de um- 
plutură, singura soluţie acceptată de execuţie din tre cele 
propuse de proiectare. 

Trebuie arătat cu această ocazie că acest tip de plan- 
şeu a fost introdus în practică încă din 1951 și că, în afara 
seriei de locuinţe pentru București, el se aplică peste tot 
în diverse variante. 

De asemenea, trebuie arătată folosirea insuficientă a 
micii mecanizări pe şantier, unde chiar în domeniul con- 
teinerizării sînt multe de tăcut. In această privință iniția- 
tiva muncitorilor din construcții poate aduce multe soluții, 
rămînînd însă ca execuţia și proiectarea să stimuleze sufi- 
cient aceste forţe creatoare. 

De asemenea, trebuie relevate unele lipsuri impor- 
tante în ceea ce privește introducerea în practica execu- 
ției la locuinţe a materialelor noi, ca de pildă betoane ce- 
lulare, fîşii de planşeu de diferite tipuri, armături sudate, 
zidării cu goluri, zidărie armată, sticlă spongioasă, fier cu 
profil periodic obţinut din fierul beton cu ajutorul presei 
Avakov, cât şi o întreagă serie de materiale studiate și 
încercate în prezent. 

Creşterea numerică a muncitorilor calificați — în spe- 
cial zidari şi betonişti — nu a fost însoţită de o creștere 
calitativă şi nici măcar de menţinerea calificării acestora, 
principala cauză  datorindu-se fie faptului că numărul 
meșterilor, al şefilor de echipă, este insuficient și respectiv 
calificarea tinerelor cadre suferă, fie datorită faptului că 
însăși perfecţionarea acestor meșteri și şefi de echipă nu 
progresează proporţional cu creşterea cerinţelor. 

Lipsuri importante sînt de semnalat în privința orga- 
nizării șantierelor. Astfel, poate fi amintit faptul că sumele 
învestite pentru baracamente sînt adeseori exagerat de 
mari. Pentru o lucrare din regiunea Bacău «s-a uitat » să 
se prevadă în proiect aducerea provizorie a apei pentru 
şantier, și tot acolo macaralele nu pot acoperi o suprafață 
de 40% din aceea pe care se construiesc blocurile ete. 
La amplasarea atelierelor de prefabricate nu se ţine sufi- 
cient seamă de ponderea ce o are costul transportului 
agregatelor la atelier în costul total al prefabricatelor, 
neplasînd judicios atelierele mari lîngă calea ferată (exem- 
plu, Bărbăteni). 

Unele lipsuri semnalate, cât și altele de ansamblu refe- 
ritoare la execuţia lucrărilor sînt subliniate în raportul 
la Bugetul de stat al R.P.R. pe 1954 al tov. ministru Pe- 
treseu, astfel: 

« Volumul important de construcţii din anul 1953 im- 
pune lichidarea lipsurilor care există la întreprinderile de 
construcții și care duce la scumpirea lucrărilor și la neres- 
pectarea termenelor fixate pentru darea lor în folosință ». 

« Trebuie să arătăm că față de rezervele mari pe care 
le conțin devizele lucrărilor, reducerile de costuri în con- 
strucţii realizate în 1955 sînt nemulţumitoare ». 

« Situaţia financiară a întreprinderilor de construcţii 
s-a menținut nesatisfăcătoare în anul 1953 și datorită 
indisciplinei în decontarea lucrărilor executate şi îndeosebi 
a stocurilor însemnate de materiale aprovizionate peste 
nevoile reale ale șantierelor. » 

Referitor la situaţia producerii de materiale de con- 
strueție şi fabricate de construcţie trebuie amintite, în 
primul rînd, unele realizări importante, ca, de pildă, folo- 
sirea ca agregat a sterilului ars din Valea Jiului, folosirea 
zgurii de cazan de la Reşiţa, executarea blocurilor mari de 
zidărie de cărămidă la Vulcan, a fişiilor de planşeu, a 
primului bloc sanitar pretabricat executat la Oraşul Stalin. 

Trebuie arătat, însă, că atît în producția de materiale 
şi de prefabricate, cît şi în folosirea materialelor locale, 
în găsirea de materiale noi etc. lipsurile sînt mari. 

Astfel, nu s-au folosit suficient rezervele de materiale 
locale, neglijindu-se sterilul din alte regiuni carbonitere 
decît Valea Jiului; nu s-au folosit deșeurile ceramice sau 
gurile termocentralelor de la Comăneşti, Timişoara, Arad 
ete.; zgura de cazan depozitată pe lîngă centrele regionale 
C.F.R. (de pildă, cele de la Simeria, Piteşti etc.). De ase- 

menea, nu s-a dat importanța cuvenită exploatării pie- 
trei brute și găsirii de noi cariere de nisip și pietriș. 

Această situație există și în ceea ce privește materia- 
lul de finisaj, ca, de pildă: plăcile de beton pentru faţadă 
încercate la blocurile de la Cernavoda, opaxitul pentru 
pereţii băilor şi bucătăriilor, cărămida profilată, plăcile de 
azbociment pentru învelitori, piese ceramice pentru co- 
şuri şi ventilaţii ete. 

Tot referitor la materialele de construcție trebuie ară- 
tat că deşi resursele țării noastre și bazele de fabricaţie 
pot asigura un sortiment foarte mare de materiale de con- 
strucție, astăzi nu avem în fabricaţie decît un număr redus 
de sorturi. 

In unele cazuri, organele de resort nu informează uni- 
tăţile interesate de noile produse realizate, localitatea, în- 
treprinderea ete. Astfel, pentru verificarea informaţiei 
referitoare la fabricarea plăcilor de azbociment a trebuit 
să plece un inginer de la București la Oradea, iar pentru 
a asigura olanele de coşuri necesare construcţiilor din 
Valea Jiului, Institutul de proiectare a oraşelor a trebuit 
să afle care anume fabrici sînt utilate pentru această 
fabricaţie și care din ele, nefiind în vîrf de producţie, 
ar putea prelua comanda Trustului 7; pentru a afla că în 
regiunea Baia Mare există o fabrică de elemente de con- 
strucție silico-caleare, proiectanţii trebuie să vadă filmul 
documentar respectiv la «Timpuri noi». 

In altă ordine de idei trebuie arătată calitatea încă 
nesatisfăcătoare a materialelor și fabricatelor produse. 

Așa este, de exemplu, piatra de var, arsă doar cca 50%, 
din cantitatea livrată, necesitînd stingerea unei duble can- 
tităţi pentru obţinerea necesarului de var pastă (Vadul 
Criş, Măcin, Oraşul Stalin etc.). De asemenea, situaţia 
produselor ceramice este pe de-a întregul nesatistăcătoare ; 
cărămida prezintă serioase defecte: nu este bine arsă și 
conține numeroase corpuri străine; fabrici numeroase 
livrează astfel de produse, de pildă: Recașul, Lugoj, 
Fratelia, Progresul, Lutul (Turda), Tecuci, Victoria 
Muncii (București). Ţigla pentru învelitori este strîmbă, 
nearsă şi fără găuri de legare; fabrici ca Jimbolia, Lugoj, 
Sighişoara, Urziceni dau trusturilor un astfel de pro- 
dus. 

Ministerul Silviculturii livrează cherestea de proastă 
calitate, verde, cu noduri şi numeroase vicii, care scur- 
tează durabilitatea produselor de tîmplărie. 

De asemenea, fierăria anexă tîmplăriei este necores- 
punzătoare; este cazul atelierelor: Viaţa Nouă (Birlad), 
atelierele trusturilor 3, 4, 5, 6 M.C.I.M.C., Intreprinderea 
23 August, (Orașul Stalin), atelierele nr. 7 Valea Jiului, 
care au livrat la Vulcan toate broaștele deschizîndu-se cu 
o singură cheie, obligînd locatarii să-şi procure lacăte și 
anexe pe socoteala lor și să le monteze, deteriorînd tîm- 
plăria. 

Parchete strîmbe, neuscate și cu dimensiuni neegale se 
livrează de diferite ateliere, ca Trafor (Bucureşti). 

De asemenea, trebuie semnalată calitatea proastă a 
aparaturii electrice şi a materialului de instalaţii, care 
prin aceasta sînt departe de a asigura confortul locata- 
rilor. 

Parte din aceste deficiențe se datorese standardelor 
în vigoare care nu au fost suficient studiate (broaștele 


pentru uși; dimensiunile reduse ale tîmplăriei), iar altă 
parte neglijenţei fabricilor respective. Materialele cu lip- 
surile semnalate mai sus se pun totuși în operă cînd repre- 
zentantul beneficiarului nu este destul de vigilent sau 
cînd din lipsa materialelor satisfăcătoare, apare pericolul 
întîrzierii termenului de plan. Cînd nu se întîmplă nici 
unul din aceste două cazuri, materialele proaste — fără 
a fi refuzate — devin stocuri supranormative, așteptînd 
altă ocazie favorabilă de a fi utilizate. 

In sfîrşit, proasta manipulare a materialelor și modul 
adeseori intolerabil de depozitare creează însemnate can- 
tități de deşeuri, care ridică neîncetat prețul materialelor 
şi respectiv al construcției. 

Astfel, cimentul se livrează în vrac, fără conteineri- 
zare, pentru cele mai multe şantiere, procedeu care duce 
la pierderi însemnate. 


* 


In privința transporturilor trebuie semnalate urmă- 
toarele: 

Şantierul de la Reşiţa nu primeşte fier de la Reşiţa, 
ci de la Galați și Iași; în schimb, șantierul de la Iași prime- 
şte fier de la Cîmpia Turzii şi București. Cărămida pentru 
un şantier din regiunea Bacău se aduce de la Cluj, de la 
o distanță de 400 km, iar cea pentru Livezi (Craiova) 25% 
de la Jimbolia și 70% de la Poarta Albă, respectiv de la 
distanţe de 375—418 km. Trustul Sovrom 1 care lucra la 
București își aducea tîmplăria de la atelierul din Cimpina, 
iar Sovrom 3 care lucra la Ploieşti o aducea de la Bucu- 
rești; Trustul de la Roman are atelierul de lăcătușerie la 
București, iar cel de tîmplărie la Galaţi. 

Tată o serie de lipsuri din domeniul unor activităţi 
legate de procesul de construcție — lipsuri care duc la 
reducerea calităţii construcțiilor, la defectuoasa lor ex- 
ploatare din punctul de vedere al confortului și, în orice 
caz, la scumpirea construcţiilor. 

Faţă de toate acestea, arhitecţii, datorită calificării 
unilaterale despre care s-a amintit, nu au putut interveni 
activ şi nici ajuta la înlăturarea greșelilor semnalate; nu 
au putut ţine legătura cu șantierul şicu producătorii de 
materiale. Nu au știut să găsească — faţă de lipsurile și 
de condiţiile grele ale execuţiei — eventualele simplificări 
ale proiectelor pe baza realităților certe ale şantierului 
sau să sporească detalierea proiectelor şi controlul com- 
petent pe şantier. 

Din această cauză ei se înscriu cu partea lor de vină 
în seria de deficiențe semnalate. 

+ 


In concluzie, această lungă înșirare de aspecte, preo- 
cupări și lipsuri conturează precis atît necesitatea pregă- 
tirii multilaterale a proiectantului, cât şi a unei interpre- 
tări mai complete, mai cuprinzătoare a noțiunii de eco- 
nomie în construcție; a considerării aspectelor care nu 
apar în devize, a așa-numitei «economii în exploatare », 
care de asemenea este greu să fie redată prin calculele 
devizelor. 


Astfel, dacă, în general, prin noţiunea de economie în 
construcția de locuințe înțelegem multiplele posibilități de 
reducere a costului sau consumului unor anumite mate- 
riale cheie, fără a se impieta asupra calităţilor de contort 
sau artistice ale obiectului, prin economia în exploatare 
se înțelege reducerea acelor cheltuieli care nu sînt și nici 
nu pot fi redate în devizele lucrărilor, dar care în timpul 
exploatării construcției se fac simțite din plin. 

Astfel, uneori, soluţiile adoptate sub lozinca econo- 
miei au doar un cost redus de deviz, dar prin întrebuin- 
ţare în timp devin mai scumpe decîte alte soluţii, care 
ar fi necesitat o investiție inițială puţin mărită. Așa este 
situația în ceea ce priveşte slaba izolare termică a construc- 
țiilor, utilizarea de materiale de finisaj slabe, care se dis- 
trug în timp, care se întrețin greu, asigurînd în general 
doar un confort redus. 

Un alt aspect pe care devizele nu-l pot releva este carac- 
teristica unor proiecte de a permite organizarea ușoară 
a locului de muncă și mărirea vitezei de execuţie. Tot 
aşa, nu apar în devize economiile ce se realizează prin pro- 
iecte uşor adaptabile condiţiilor sau materialelor locale. 
In sfîrșit, trebuie să mai amintim și economiile ce se pot 
realiza prin justa alegere a unor amplasamente, economii 
care, de asemenea, nu pot să apară în devize. 

Este adevărat că aceste preocupări atît de variate, 
cărora trebuie să le facă față arhitectul, sînt cîteodată 
complicate şi dificile. 

Dar peste toate piedicile, adevăratul drum al liber- 
tății de creaţie arhitecturală trece prin cunoaşterea, ata- 
carea curajoasă şi înfrîngerea tuturor dificultăţilor. 

Conducerea proiectării de locuinţe și forţele de proiec- 
tare ale institutelor noastre au acumulat în prezent su- 
ficientă experiență pentru a trece curajos la lichidarea 
lipsurilor analizate. 

Rezultatele pozitive ale muncii de proiectare, pe de 
altă parte, afirmă că premisele unei proiectări mai bune 
există. 

Atît de bogata şi multilaterala experiență a Uniunii 
Sovietice în domeniul proiectării de locuinţe, pusă la în- 
demîna proiectanților noștri, trebuie însușită și aplicată. 
Autorii sovietici, arhitecţi, care semnează sute de volume 
referitoare atît la problemele variate ale practicii arhi- 
tecturale, cît şi la industrializarea construcțiilor și mai 
ales la felul cum înțeleg ei să se integreze cerințelor tehnicii 
actuale, sînt confirmări ale justeţei punctelor de vedere 
prezentate în referat. 

+ 


In vederea îmbunătăţirii muncii de proiectare a locuin- 
telor, a legării acestei proiectări de toate aspectele tehnico- 
constructive analizate anterior și a deschiderii de perspec- 
tive largi acestei importante activităţi creatoare a arhi- 
tecţilor, propunem să se discute în plenară următoarele 
propuneri, grupate pe patru direcţii principale de acţiune: 

A. — Referitor la conducerea proiectării: 

1. Intoemirea unui normativ pentru proiectarea locuin- 
telor. 

2. Definitivarea modulului specific pentru nevoile con- 
strucției de locuințe. 

3. Revizuirea standardelor greșite sau necorespunză- 
toare; elaborarea de standarde noi absolut necesare asi- 
gurării calităţii diferitelor fabricate de detaliu. 

4. Intocmirea cataloagelor de detalii tip de către co- 
lective puternice, alcătuite din cei mai buni specialiști, 
care vor munci o perioadă de 6 luni— 1 an exclusiv la 
această lucrare. 

5. Stabilirea de preţuri unice pe ţară, la toate mate- 
rialele de construcţie, loco staţia de descărcare C.F.R. 

B. — Referitor la organizarea proiectării: 

1. Întărirea unităţilor care grupează proiectanţii de 
locuințe. Interesarea celor mai buni proiectanți în munca 
de proiectare a locuințelor, cît și alcătuirea judicioasă a 
coleetivelor de proiectare, atît în ceea ce privește expe- 
riența, priceperea, specificul pregătirii proiectanţilor arhi- 
tecți, cît și referitor la numărul și varietatea specializării 
celorlalți colaboratori: ingineri, tehnicieni, specialiști de 
tot felul. 

2. Precizarea într-un regulament special a răspunde- 
rilor arhitectului în legătură cu supravegherea şi recepţia 
lucrărilor. 

3. Decalarea lucrărilor de proiectare cu un an sau cu 
minimum un semestru față de începerea execuţiei. 

C. — Referitor la pregătirea cadreler: 

1. Deschiderea unor cursuri de pregătire specială a 
proiectanților de locuințe în legătură cu problemele ac- 
tuale ale proiectării, semnalate în referat, asigur îndu-se 
totodată frecventarea și însușirea materialului prin scoa- 
terea din producţie, seminare, vizite ete. 

2. Organizarea de școli de meșteri, în special pentru 
principalele finisaje curente, cît şi pentru unele finisaje 
speciale. 


3. Analizarea unor aspecte ale învăţămîntului mediu 
şi superior de arhitectură în vederea axării principalului 
efort pe continuitatea şi eficacitatea învățămîntului, în 
vederea rezolvării sarcinilor actuale. 

4. Găsirea unor procedee mai operative de obţinere 
şi difuzare a materialului documentar prin serviciile de 
documentare existente sau altele nou create, cât şi pentru 
coordonarea diferitelor acţiuni ale cercurilor Uniunii Arhi- 
tecților, A.S.I.T. ete. 

5. Obţinerea unui contact mai strîns al proiectanţilor 
cu șantierul. 

D. — Referitor la materialele de construcţie: 

1. Fabricarea de materiale noi pe baza încercărilor 
reuşite, de pildă: sticlă spongioasă, ipsosuri rezistente, 
diferite piese ceramice ete. 

2. Asigurarea posibilităţii de a crea prototipuri, fie 
prin înființarea de ateliere speciale pentru această acti- 
vitate, pe lîngă institutele care tipizează clădirile de lo- 
cuit, fie prin rezervarea unei cote din planul institutelor 
de încercări în vederea rezolvării nevoilor imediate ale 
proiectării de locuințe, 


* 


Discutînd pe larg, în plenară, problemele puse de refe- 
rate, aprofundîndu-le prin contribuțiile prețioase venite 
din masa proiectanților, problemele vor avea răsunet în 
munca de zi de zi a fiecărui arhitect; propunerile se vor 
simplifica, se vor preciza şi vor deveni sarcini, iar activi- 
tatea noastră aci va constitui un sprijin real pentru ridi- 
carea calității proiectării, pentru obținerea de noi suc- 
cese în construirea de locuințe frumoase și confor- 
tabile. 


Elemente prefabricate la Oraşul Stalin 


Citeva probleme de compoziţie şi plastică în 


legătură 


cu proiectarea clădirilor de locuinţe cu puţine caturi 


Coreferat prezentat la plenara a II-a a Uniunii Arhitecţilor de conf. arh. Gh. Petraşcu 


comme citit în prima ședință a plenarei noastre anun- 
ţa că problemele legate de aspectul locuinţelor și ansam- 
blurilor formate de ele vor fi expuse separat, corespunzînd 
unei încercări de sistematizare a materialului pus în dis- 
cuţie. Am ajuns acum la acest capitol. Este important, de 
la început, să limpezim însăși tema locuinţei ce urmează să 
proiectăm și felul în care trebuie s-o construim. 

Ni se pare inutil să încercăm a mai demonstra legătura 
nemijlocită, care există între conţinut și formă, făcînd ca 
şi în cazul locuinței conținutul să se contureze de la program 
şi parti. E deci firesc ca și în cazul locuinţei, și poate aici 
mai mult decît în altă parte, aspectul să depindă, între al- 
tele, de factori importanţi, ca: 

— felul în care tema este concepută și soluționată şi mo- 
dul de viaţă la care se adaptează şi pe care îl condițio- 
nează; 

— ideologia societăţii pentru care arhitectul proiectează, 
gradul în care el o înțelege și o însușește; 

— măsura în care şcoala și experiența l-au înarmat cu 
reguli de compoziţie sigure, sensibilitatea artistică a proiec- 
tantului și forța sa creatoare; 

— aportul unor colaboratori, tehnicieni și artiști, din- 
tre care, fără să pretindem a-i cita pe toți, vom aminti pe 
inginerii specialişti și artiştii plastici, chemaţi să participe, 
sau care ar trebui chemaţi să participe, la desăvîgirea pro- 
iectului de arhitectură, precum şi conducătorii de şantier 
şi meşterii cărora le revine sarcina unei execuții fidele și fără 
cusur ; 

— caracteristicile materialelor folosite şi sistemul pre- 
conizat pentru punerea lor în operă. 

O temă antirealistă sau un parti greșit (noi l-am numi 
conceput fără artă), este imposibil să ne conducă la adevă- 
rata frumuseţe, după cum o temă justă, generoasă, nu se 
va manifesta în forme frumoase fără artist și fără măie- 
strie în proiectare şi execuție. 

La un moment dat s-a arătat în primul referat că con- 
strucţia de locuinţe este unul din mijloacele prin care se 
poate face dezvoltarea gustului pentru frumos, educația ce- 
tăţenească şi patriotică prin valoarea artistică a interioare- 
lor și exterioareler clădiiilor, prin valoarea ideologică 
a expresiei ansamblurilor şi orașului. 

Acest lucru este incontestabil şi, dată fiind importanţa 
lui covîrşitoare pentru dezvoltarea societăţii și construirea 


socialismului noi trebuie să facem locuinţe, cartiere și oraşe 
frumoase, găsind formele de arhitectură în care să se mani- 
feste acea frumuseţe care corespunde ideologiei clasei mun- 
citoare. Aceasta este una dintre sarcinile noastre prezente 
una dintre cele mai importante sarcini și îndeplinirea ei cu 
succes va constitui aportul nostru substanţial la construi- 
rea socialismului în ţara noastră. 

Credem chiar necesar să adăugăm la observaţia citată 
din primul referat, că o locuință frumoasă, un cartier sau 
un oraș frumos sînt nu numai un mijloc pentru educarea 
gustului cetăţenilor, ci formează chiar mediul necesar unui 
trai mai bun, calitatea lor estetică face parte din confort, 
ajutînd ca oamenii să devină muncitori mai buni, elemente 
mai preţioase ale colectivităţii şi că se adună ca o valoare 
pozitivă pe lîngă un somn liniștit, o masă pregătită și ser- 
vită în bune condiţii, o cultură completată zi de zi. Noi nu 
putem separa frumosul de bine; pentru noi, o locuinţă fru- 
moasă este o locuință bună. 

De aceea, ni se pare că nu putem trece mai departe fără 
ca să precizăm ce înţelegem prin locuinţă bună. 

Locuinţa bună, către care tindem, este mediul ele- 
mentar în care omul poate trăi fără ca sănătatea lui să su- 
fere, în cadrul familiei sale, după obiceiurile lui, avînd 
însă posibilitatea să şi le modifice în mod treptat, pentru 
a ajunge la o formă de existență superioară. O locuință care 
nu ține seama de natura omenească şi de nevoile şi aspira- 
iile ei legitime, care nu-i oferă posibilitatea pentru dezvol- 
tarea facultăţilor ei, nu e o locuinţă bună şi deci nu e o lo- 
cuință frumoasă, pentru că în cazul de față nu ne ocupăm 
de măști sau decoruri, satisfăcătoare atunci cînd creează 
o iluzie, ci de realitatea cea mai plină şi cea mai vie, în 
care omul este prezent în toată complexitatea lui. 

Disceutînd problema locuinţei pe plan general și căutînd 
să-i stabilim tema, trebuie să pornim de la acest punet de 
vedere. 

In aprecierile noastre să nu uităm însă că într-o operă 
atît de vastă cum este dotarea cu locuinţe bune a ţării noa- 
stre, binele nu poate fi atins decît în etape și că deci critica 
primelor noastre realizări trebuie să țină mereu seama de 
nivelul foarte scăzut atît cantitativ cât şi calitativ, de la care 
s-a pornit. 

Sîntem chemaţi să proiectăm şi să construim pentru so- 
cialmis, o lume nouă crește în jurul nostru şi conștiința 

noastră se modifică şi se formează împreună cu ea. Cu cît 
înţelegem mai bine această lume nouă, care a făcut din 
muncă, etică socială, libertate folositoare tuturor, progres 
general și pace, idealul său cel mai scump, cu atît crese în- 
crederea în viitor şi devotamentul pentru colectivitate şi 
patrie. 

Arta epocii socialiste, ca mijloc de cunoaștere a reali- 
lităţii, trebuie să întăţişeze, prin imaginile pe care le creează, 
aspectele esenţiale ale procesului pe care-l reprezintă exis- 
tenţa în momentul de față, indieînd drumul constructiv pe 
care această existență se poate perfecționa. Pentru a fi rea- 
listă, arta trebuie să fie veridică, pentru a fi constructivă 
ea trebuie să fie convingătoare, adică lipsită de afectare şi 
grandiloevență. 

Viaţa este totodată simplă și complexă; pentru a o 
oglindi just, arta trebuie ca, prin imagini simple, ușor ac- 
cesibile, să-i redea trăsăturile esențiale. Creaţia artistică 
reclamă o adîncită înțelegere a lumii; de aceea, în forma- 
ţia artistului, deci şi a arhitectului, educaţia ideologică și 
aplicarea ei în profesiune capătă o importanță deose- 
bită. 

Materialismul dialectic este singura concepție științifică 
despre lume. Adîncind studiul materialismului dialectic, 
artistul, în cazul nostru arhitectul creator, va ajunge să gîn- 
dească just, să se orienteze bine în efortul de înțelegere a re- 
alităţii înconjurătoare pe care se preocupă s-o reprezinte 
în opera sa. 

Arta valoroasă trebuie să oglindească realitatea în miş- 
care, ea trebuie să anunțe prin imaginile ei și ceea ce 
este şi ceea ce va fi, pentru că ceea ce va fi există de fapt în 
germen, născînd din ce este. Rolul artistului, pe care Gorki 
l-a numit simțurile lumii, este să înțeleagă mai curînd și 
mai limpede ce va fi, decît omul obișnuit, pentru că el vede 
realitatea în mod mult mai ascuţit. Dar ceea ce simţurile ob- 
servă, gîndirea interpretează. Artistul îşi exprimă gîndirea 
în imagini artistice, deci imaginile artistice caută să fie rea- 
litatea gîndită într-un anumit fel. Pentru noi, realitatea cea 
mai semnificativă este destrămarea lumii capitaliste şi so- 
cietatea socialistă care se construiește pe baze cu totul noi, 
dar preluînd în mod critic de la lumea veche, ca pe o moș- 
tenire prețioasă, valorile cultural-artistice create în de- 
cursul vremii. Pentru noi, realitatea imediată este patria 
și poporul nostru cu creațiile lui cultural-artistice pline de 
farmec, este munca acestui popor pentru construirea socia- 
lismului în propria lui ţară, contribuţia lui la menţinerea 
şi apărarea păcii. Pornind de la înţelegerea acestei realităţi 
noi putem da operelor noastre acel conţinut de idei des- 
pre care se vorbeşte adesea fără ca noţiunea să fie totdea- 
una bine precizată. 

Conţinutul de idei se reflectă în modul în care noi tre- 
cem de la temă la tematică, în felul în care ne gîndim să o 
realizăm constructiv, cum să înscriem obiectul proiectat în 
natură sau într-un cadru de arhitectură și este în legătură 
cu părerea noastră despre frumos și despre gustul oameni- 
lor cărora ne adresăm, cu ceea ce știm că poate să-i intere- 
seze, să-i miște sau chiar să-i entuziasmeze, ajutîndu-i în 
îndeplinirea sarcinilor lor. 

Conţinutul de idei se axează pe ceea ce considerăm noi 
mai expresiv în subiectul nostru, putînd fixa caracterul, fără 
de care știm că nu există frumuseţe. 

Care poate fi în cazul locuinţei, în privința aspectului 
unităţii considerată izolat și în ansamblu, obiectivul pe 
care ni-l propunem în proiectare ? 

Răspunsul ni se pare destul de simplu. 

Locuinţa să aibă caracter de locuință, imaginea ei ex- 
terioară și interioară să degajeze simpatia și intimitatea ne- 
cesare vieţii de familie, relaxării și studiului individual. Se 
înţelege că aceste calități nu pot îi obţinute fără un minimum 
de confort necesar, asigurat de spaţii corespunzătoare 
dispuse judicios și înzestrate cu instalaţiile și mobilierul 
cerut de traiul zilnic. 

Insă, după cum se știe, nevoile spirituale completează 
în mod firesc nevoile materiale ale omului. Locuinţa tre- 
buie deci, ca şi celelalte producţii ale arhitecturii, să suge- 
reze prin aspectele ei concepţia noastră despre lume, ima- 
ginile create determinînd idei şi emoţii estetice corespunză- 
toare. 

Fiecare societate are propria ei ideologie. Aceasta se re- 
flectă și în arhitectură. 

Unitatea istorică între conținut și formă, care se naște 
şi se dezvoltă cu cultura unei epoci istoriceşte determinată, 
devine stilul epocii, adăugînd la caracterul propriu al fiecă- 
rei categorii de lucrări, caracterul general care distinge arhi- 
tectura grecească de cea romană, cea a renașterii de cea a 
barocului, ete. 

Locuinţele pe care le proiectăm și construim noi trebuie 
să poarte, pe lîngă acea trăsătură de simpatie și intimitate 
de care am amintit și pe care o regăsim de-a lungul vremii 
la toate exemplarele valoroase de locuinţe, pecetea socie- 
tății noastre, trebuie să fie locuinţe ale oamenilor care con- 
struiese socialismul și care, prin acest fapt chiar, încep să 
ducă un mod de viață diferit. 

In orînduirea socialistă vom găsi, ca trăsătură caracte- 
ristică pentru locuințe, îmbinarea armonioasă a vieții 
de familie cu viaţa în colectiv. Bogata experienţă sovietică 
în domeniul construcției de locuinţe ilustrează foarte bine 
acest fapt. Apartamentele grupate în clădiri colective şi aces- 
te clădiri grupate în cvartale dotate cu magazine, creşe, gră- 
dinițe, şcoli, terenuri de sport şi parcuri comune, evartale 
constituind vaste compoziţii unitare, au devenit în U.R.S.S 
soluția curentă pentru rezolvarea locuinţei oamenilor mun- 
cii. Istoria arhitecturii se îmbegățeşte astfel cu un aspect 
inedit în domeniul locuinţei, calitativ superior și care nu 
era posibil decît în orînduirea socialistă. Ideea cevartalului 
desfășurat pe mai multe hectare ca o compoziţie organizată 
după toate regulile artei, reunind numeroase clădiri cu vo- 
lum monumental, ne apare grandioasă în ea însăși, mai ales 
dacă ne gîndim că pînă la socialism, cu locuinţe s-au reali- 
zat cel mult străzi, rar interesante ca aspect, sau grupări mo- 
notone fără început şi fără sfîrşit, fără o dominantă și care 
în cele mai bune cazuri aveau ca singură calitate o 
ordine nediferenţiată, cbţinută prin simplă înşiruire și 
aliniere. 

Este imediat evident că am recurs la o comparaţie avan- 
tajoasă pentru arhitectura vechilor orînduiri sociale, deoa- 
rece exemplele puse în paralelă sînt relativ rare. Și sela- 
vagismul și feudalitatea şi capitalismul, acesta mai ales, au 
creat mai multe străzi coridor sumbre și anodine decît străzi 
pitoreşti şi mult mai multe îngrămădiri mizere şi haotice 
decît grupări monotone. 


Concepţia locuinţei reunite în clădiri colective și a evar- 
talului, vastă compoziţie gradată și unitară, stă la baza ora- 
şului de tip nou, socialist. 

Deși socialismul nu exclude locuinţa joasă de tip unifa- 
milial, izclată sau grupată, pe care în cazuri justificate o 
practică pe scară întinsă, clădirea colectivă și evartalul 
sînt realizările sale cele mai caracteristice şi mai masive. 
Acesta este motivul pentru care şi plenara noastră dezbate 
acum problemele proiectării şi construirii clădirilor colec- 
tive. Experienţa noastră de dată relativ recentă în această 
direcţie şi condiţiile obiective în care ea se înfăptuieşte ne 
limitează deocamdată la construcţia cu puţine etaje. 

In Uniunea Sovietică, clădirea cu multe etaje, de la 6 
la 12, a devenit o temă curentă. Conţinutul și dimensiunile 
ei prilejuiesc rezolvări originale și deosebit de intere- 
sante. 

Ideea măreaţă a cvartalului, corespunzînd de fapt noului 
mod de viață socială, care prin eliminarea exploatării și an- 
tagonismului de clasă se avîntă îndrăzneață spre bunăstarea 
ubștească, reclamă și pentru locuință forme monumentale. 
Imaginea acestui monumental trebuia să fie însă alta decît 
cea a vechilor palate aristocrate, fastuoase și distante, sau 
a clădirilor oficiale, pe care s-a exersat academismul rece 
al secolului trecut. 

In general, sarcina noastră este să creăm o arhitectură 
monumentală, caldă și măreaţă, dar totodată la seara cmu- 
lui, reunind în chip armonios vigoarea cu gingășia, podoaba 
spirituală şi prețioasă cu simplitatea nobilă. 

Poate că nicăieri mai mult decât în cazul locuinţei, pro- 
blema acestei noi expresivităţi nu se pune arhitectului 
din țările socialiste într-un mod mai acut și mai origi- 
nal. Dacă problema este pasionantă, rezolvarea ei nu este 
de loc ușoară. Dacă din punct de vedere tematic și ideo- 
logic rezolvarea problemei locuinţei pentru mase s-a pus 
în U.R.S.S. și de cîţiva ani se pune și la noi la un nivel ca- 
litativ net superior celui din trecut sau de astăzi în țările 
capitaliste, găsirea acestei noi plastici monumentale are 
nevoie de o experienţă susținută și atent analizată, mai 
lungă decît cea posibilă pînă azi, întemeiată pe o teorie 
ştiinţifică a artei şi compoziţiei artistice, folosită cu inte- 
ligență și talent. 

Dacă privim realizările din ultimii 5 ani în domeniul 
locuinţei în ţara noastră, ne impresionează și amploarea 
iniţiativelor și conținutul nou de idei pe baza căruia au 
fost concepute. Arhitecţilor noștri li s-a dat prilejul să con- 
ceapă și să realizeze mari ansambluri de locuinţe, în care 
muncitorii vor duce o viață mult mai bună, atît din punct 
de vedere material, cât și spiritual, decît în cocioabele pe 
pe care le-au părăsit. 

In Valea Jiului, la Hunedoara, în valea Trotușului 
sau la Bicaz s-au construit mii de apartamente în blocuri 
formînd evartale, care reprezintă prin însăşi existența 
şi concepţia lor o realitate valoroasă. 

Nu trebuie să uităm acest lucru mai ales în timpul 
acestei plenare care, preocupată fiind de progresul pro- 
iectării, va pune accentul mai curînd pe lipsurile noastre 
decît pe succesele noastre. 

In privinţa problemelor de compoziţie şi plastică, ana- 
lizînd realizările noastre în domeniul locuinţei şi în spe- 
cial al clădirilor cu puține etaje, putem spune şi bune și 


mai puţin bune și chiar rele. Nici nu ne putem aștepta să 
fie altfel. 

Ca fapt pozitiv vom semnala progresul incontestabil 
făcut în cîţiva ani, atît în rezolvarea şi aspectul aparta- 
mentului tip, cât și al arhitecturii exterioare, al construc- 
ţiilor și mai ales al compoziţiei evartalelor. Realizările 
din 1952 şi 1953 din Hunedoara depășese, din aceste puncte 
de vedere, realizările din 1950 și 1951. 

Constatarea unui progres continuu și relativ rapid este 
cea mai bună dovadă a înfloririi în orice domeniu de 
activitate omenească şi garanţia că drumul pe care se 
merge este just, avînd o bază solidă. 

Care sînt lipsurile și calităţile principale în cazul exem- 
plelor citate? Ca lipsuri observăm, pentru locuinţele din 
1950 şi 1951, încăperi subdimensionate, cu forme nere- 
gulate (băi, bucătării), cu terestre scunde așezate de multe 
ori prea la colţul camerei sau mascate cu traforuri care re- 
duc mult luminozitatea (de aceste traforuri s-a tăcut un 
mare abuz în prima parte a proiectării noastre), cu sobele 
dispuse în mijlocul peretelui sau în fața ușilor; consecința 
este confortul scăzut al apartamentului și aspectul său 
neprimitor sau de-a dreptul urît. Clădirile sînt de 
obicei scurte, cu raporturi nehotărîte între lungimea, lă- 
țimea și înălțimea lor, ceea ce face ca, deși mici, volumele 
să pară greoaie. Detaliile sînt sehematice, fără stil, eclectice. 
Compoziţia cvartalului este săracă în idei, s-a mers aproape 
constant numai pe dispoziţii perimetrale, delimitînd 
un spaţiu interior prea larg (80 — 100 m între fronturile 
clădite), greu de amenajat în locuri pentru anexe gospodă- 
rești laolaltă cu grădina comună a cvartalului și în care 
dotările necesare, creșe, grădiniță, ete. se înscriu anevoie 
din punct de vedere compozițional. Construcţiile scurte și 
de obicei distanţa prea mare lăsată între ele nu reușesc să 
creeze nici un front închegat pentru stradă, nici separa- 
ţia netă între stradă și interiorul evartalului, nici marcarea 
aceeselor acestuia. Privirea scapă necontrolată în interi- 
orul cvartalului, pătrunzînd pînă în strada paralelă care 
trece la 100 sau 200 de metri sau chiar în cvartalul urmă- 
tor. Cînd terenul este în pantă, adaptarea la teren este ilu- 
zorie, simetriile din plan fiind dezorganizate de jocul ne- 
ritmic al soclurilor și cornișelor. Rezultatul este un as- 
pect de dezordine care obosește și dezorientează. Lipsa 
străzilor pavate, a aleilor interioare şi mai ales a planta- 
ţiilor dezvăluie toate stîngăciile proiectării. 

Aceste observaţii critice sînt generalizarea celor mai 
importante defecte, pe care le găsim, total sau în 
parte, la fiecare din primele realizări de la Poarta 
Albă sau Medgidia, de la Hunedoara și Uricani. Cita- 
rea acestor localități limitează exemplele analizate la 
cele care reprezintă totuşi o cotitură față de linia ante- 
rioară a proiectării funcționaliste și formaliste. In mo- 
mentul în care ele au fost proiectate, autorii proiectelor 
respective începuseră să dezbată problema conținutului 
de idei în arhitectură, şi studiind clădiri şi evartale se 
preocupau de compoziție. Incepuse să se cerceteze do- 
cumentaţia sovietică. 

Din acest moment se renunță la volumele nesiîrșite 
pe care ferestrele şi balcoanele reunite în benzi orizontale 
sau verticale la fel de nesfirșite, se întind obositoare și 
nexpresive, și la înșiruirea clădirilor zisă în tighel sau helio- 


45 


termică, în dinți de ferăstrău. Dacă mai vrem să ne amin- 
tim de această etapă depăşită, nu avem decît să privim 
în expoziția din sediul Uniunii Arhitecţilor fotografiile 
construcţiilor realizate în Capitală în 1947, în raionul 23 
August pe str. Maior Coravu sau ale celor din cartierul Feren- 
tari. In aceeaşi expoziţie, planul cvartalului uzinei Steagul 
Roșu din Oraşul Stalin ne înfăţişează, alături de un studiu 
recent, armonios compus, dispoziţia rigidă și seacă a părţii 
realizate în 1948 — 1949, în care clădirile de tip bară stau 
aliniate una după alta ca şirele de paie pe o arie. 

Totuşi, așa cum am arătat, părăsind linia decadentă și 
reacționară a formalismului cosmopolit, care sterilizase 
concepţia, răpind arhitectului orice contingență cu arta 
adevărată, proiectanții nu au reușit de la început să se 
orienteze just în problemele arhitecturii. Noţiunile de 
forță, elan, optimism şi-au găsit, chipurile, expresia în 
volume greoaie, turnuri posace, frontoane meschine, care 
rup cornișele în mod nejustificat, loggii şi balcoane dispro- 
porţionate şi înzorzonate pretenţios cu o decorație barocă 
de o vulgaritate ieftină. 

Asemenea mostre putem vedea la Hunedoara, Petrila, 
Lupeni, ete. 

Compoziţia evartalului, departe de a fi încă o compo- 
ziţie de ansamblu, se rezumă în această etapă la un joc de 
retrageri ale clădirilor pe stradă, care îi distrug unitatea, 
înlocuind monotonia cu dezordinea. Exemple: Hunedoara, 
Uricani, ete. 

Cum se explică aceste rezultate urîte, bazate de astă 
dată pe intenţii bune ? 

Ele se explică prin slaba pregătire ideologică a proiec- 
tanţilor, prin neînţelegerea și cercetarea superficială a 
exemplelor sovietice și mai ales prin necunoașterea le- 
gilor compoziţiei, a arhitecturii clasice universale şi a ve- 
chii noastre arhitecturi pămîntere. 

Nu este însă drept ca să vorbim numai de proiectanți, 
cînd facem acest bilanţ al greşelilor. Trebuie să amintim 
că proiectele după care s-au executat respectivele clă- 
diri au fost îndrumate de şefi de atelier, de arhitecţişeti 
și directori de institute de proiectare, și că au fost avi- 
zate de comisii care întruneau pe arhitecţii noștri cu cea 
mai mare experiență. Dacă greşelile sînt inerente oricărui 
început, cu greșelile arhitecților trebuie să fim cât 
mai severi, pentru că sînt monumentale și imposibil de 
tăinuit. 

E cazul să menționăm aci că secţia VI a Academiei 
R.P.R., constituită pentru ca să se preocupe cu proble- 
mele de creaţie artistică, nu a dus şi continuă să nu 
ducă încă nici o activitate în legătură cu creaţia în 
arhitectură 

Gveşelile au fost însă curînd constatate și criticate de 
proiectanți, de forurile de avizare și de locatari. Ele au pu- 
tut fi în parte lichidate în anii 1952 şi în 1953. Cele trei 
exemple citate, care reprezintă un progres, Hunedoara 
etapa II și III, Lupeni și mai ales Vulcan în Valea Jiu- 
lui, nu sînt singurele cu care putem susține această teză, 
dar ele ni se par cele mai concludente. 

Calitățile lor principale, reieşind dintr-o comparație 
avantajoasă, sînt apartamente mai bine studiate, cu în- 
căperi şi deg jamente mai spaţioase ; terestre cu o propor- 
ție mai plăcută și uneori uşi- ferestre dispuse astfel în 


46 


zidul fațadei, încît colţurile camerei rămîn disponibile 
pentru aşezarea mobilierului; pe alocuri apar balcoane 
şi loggii care măresc confortul apartamentului şi animă 
fațadele cu elemente de arhitectură tratate în volum, 
creînd jocuri puternice de umbră și lumină și ritmînd cate- 
goric compoziţia. Detaliul are caracterul mai bine preci- 
zat, este mai des inspirat de formele arhitecturii naționale 
interpretate ţinînd tot mai mult seama de regulile com- 
poziţiei clasice, proporţia este mai plăcută, gustul se rafi- 
nează. 

Lungimea clădirilor a fost sporită, atingînd 50—60 m 
şi uneori chiar mai mult. Acest fapt a permis introduce- 
rea așa-numitului tronson de colţ, care a transformat ca- 
pătul blocului într-o faţadă importantă, uneori cu o axă 
de compoziţie proprie, care se leagă cu faţada principală prin 
raportul de mărime și regăsirea formelor de detaliu carac- 
teristice ale ei. Construcţiile au căpătat monumentalitate, 
contrastul dintre lungimea lor şi spaţiile care le separă 
contribuie ca strada să se închege, volumele de arhitectură 
devenind net dominante. 

Pentru cvartale s-a trecut la compoziția mixtă, aşe- 
zînd clădirile perimetral şi interior, ceea ce a permis 0 zo- 
nificare a teritoriului, o gradare a spaţiilor interioare, rea- 
lizarea de planuri de arhitectură principale și secundare 
suprapunîndu-se în perspective controlate şi incinte cu 
dimensiuni plăcute, dispunînd în jurul lor de trena arhi- 
tecturală necesară pentru punerea lor în valoare. În sfîrșit, 
adaptarea la teren este mai corectă, proieetanţii devenind 
din ce în ce mai convinși de importanţa satisfacerii aces- 
tei condiţii și dînd, în consecință, mai multă atenţie sis- 
tematizării verticale. 

Din această apreciere favorabilă nu trebuie să dedu- 
cem că am atins perfecţia în materie de compoziţie și pla- 
stică în proiectarea clădirilor colective și a cvartalelor, 
dar după cum lipsurile recunoscute ne arată ce nu trebuie 
să mai facem, tot așa succesele obţinute ne arată direc- 
ţia în care trebuie să perseverăm. 

Sînt multe chestiuni la care noi nu am reuşit încă să 
răspundem mulțumitor. 

De pildă, scara clădirilor şi chiar a cvartalului față 
de aglomeraţia urbană respectivă rămîne încă pentru noi 
o problemă deschisă, pentru că nu am realizat încă nici 
un oraș. Din experiența noastră fragmentară în această 
privință putem însă trage de pe acum unele concluzii. 
Complexul de la Uricani ne dovedeşte că pentru aglome- 
rațiile mici, cvartalul devine prin el însuşi o unitate prea 
importantă, care ne împiedică să facem o compoziție ur- 
bană valabilă, să stabilim un centru civic în jurul căruia 
să graviteze cartierele de locuinţe, să gradăm străzile și 
să dăm orașului o siluetă armonios încadrată în peisaj. 
In asemenea cazuri, ca şi atunci cînd avem de-a face cu 
terenuri cu pantă pronunțată, pare că soluţia mai justă 
este compoziţia consideiînd strada ca unitate, cu dotă- 
rile grupate într-o piață şi cu o g'ădină publică şi sportul 
situate într-o margine, făcînd legătură nemijlocită cu 
natura înconjurătoare. 

Din experiența de pînă acum rezultă că trebuie să ne 
preocupăm să realizăm străzi închegate şi că formula cvar- 
talului nu trebuie adoptată mecanic, oricînd și oriundel 
Ceea ce impresionează plăcut la Vulcan este, în primul 


rînd, faptul că vedem o porţiune de stradă gîndită ca atare 
şi construită pe ambele laturi. 

Am citat realizarea de la Vulcan ca un exemplu reuşit. 
Și aici însă, ne putem întreba dacă scara compoziţiei și 
ținuta hotărît monumentală a fragmentului realizat nu 
distonează violent cu restul orașului existent, care este 
evident că nu va dispărea curînd și dacă prevederile pro- 
iectanţilor, în ceea ce priveşte dezvoltarea ulterioară a 
aglomerației, nu vor fi contrazise de realităţi. In cazul 
acesta, proiectul lor cu calități indiscutabile ar putea să 
apară avînd un viciu fundamental, pentru că impozantul 
devine emfatic, cînd nu e la locul lui. 

Cunoaștem punctele de întrebare nerezolvate din pro- 
jectarea orașelor în stadiul nostru de dezvoltare şi incer- 
titudinea care rezultă din ele pentru proiectanţii de locu- 
ințe. 

In această situaţie, măsura și prudența devin reco- 
mandabile. 

O altă chestiune deschisă este forma națională în arhi- 
tectură şi deci şi în proiectarea locuințelor. Cu 5—6 ani 
în urmă funcționalismul și constructivismul constituiau 
încă, după cum am mai spus, linia obişnuită pe care mergea 
această proiectare. Deşi metoda realismului socialist în- 
cepuse să fie cunoscută de arhitecţi, desprinderea de prac- 
tica înrădăcinată părea dificilă în cazul unei teme consi- 
derate minore. Proiectanţii nu întrevedeau cum poate fi 


exprimat conţinutul socialist într-o locuinţă pe care o con- 
cepeau încă după tipul așa-zisei locuinţe ieftine burgheze 
şi cum se poate adapta forma naţională la un bloc liniar 
cu parter şi două etaje. Este necontestat că slabele ma- 
nifestări ale unui clasicism romînesc în arhitectură, con- 
secinţa condiţiilor istorice vitrege pentru poporul romiî- 
nese în secolele XVIII și XIX, şi mai ales necunoașterea 
puţinelor exemple existente au făcut ca sarcina arhitecţilor 
din ţara noastră să apară mai grea decît a celor din U.R.S.S, 
sau celelalte democraţii populare. 

In expoziţia din sediul Uniunii Arhitecţilor figurează 
o casă în stil clasic de o surprinzătoare frumuseţe. Este 
o casă din Buzău pe care aproape nimeni nu a cunoscut-o 
pînă acum. 

De asemenea, lipsa aproape totală a unei vechi arhi- 
tecturi civile de mari proporţii se adaugă ca un factor 
important la sporirea dificultăţilor. Părea că singurul 
lucru care ne stă la îndemînă este un repertoriu restrîns 
de forme secundare, ca: briîie și cornişe, coloane scunde 
şi capiteluri întlorate. 

Numai cu asemenea accesorii este puţin probabil că 
se va ajunge vreodată să se imprime formelor principale 
de arhitectură un specific naţional. Mai trebuie observat 
că detaliile la care ne referim nu se potrivesc nici cu stasu- 
rile de uşi şi ferestre în vigoare, încât atunci cînd sînt adup- 
tate apar destigurate grotesc, nici cu caracterul general 

Minăstirea Horezu — Foişorul lui Dionisie 


al arhitecturii noi, rezultat din temele actuale. Este ab- 
surd ca prin portalul mănăstirii de la Argeş să intri în casa 
scării unui bloc de locuințe, trecînd pe sub un palier scund 
și avînd în față un dos de seară prefabricată și accesul 
spre subsol, de unde exală miros de spălătorie. In treacăt 
fie zis, va trebui să renunțăm la această soluţie meschină 
şi urîtă, care ne impresionează defavorabil chiar de la 
intrarea în clădire. Un mic vestibul în dreptul intrării nu 
este neeconomie, dacă prin economie nu înțelegem urîtul 
cu orice preţ. De asemenea, este absurd ca traforurile de 
la Cozia să mascheze ferestre de cămări sau băi, sau ca 
în ancadramente de fereastră de tip mănăstirea Văcăreşti 
să vedem scos la aer așternutul dormitoarelor. Din ne- 
fericire, în proiectarea locuințelor din anii trecuţi și încă 
de azi nu ne-am ferit totdeauna de asemenea absur- 
dități. 

Trăsăturile principale ale unei arhitecturi constau, în 
primul rînd, în concepţia spaţială a volumelor, în predi- 
lecţia pentru anumite raporturi şi proporţii caracteristice, 
pentru anumite cadențe și ritmuri, pentru anumite dis- 
poziţii de plan care izolează sau apropie omul de natura 
sau de semenii săi, pentru sobrietatea sau exuberanţa de- 
corului, ete. Acestea toate la un loc contribuie la crearea 
imaginii arhitectonice sugestive într-un fel sau altul. 

Dacă vom analiza arhitectura noas- 
tră națională din acest punct de vedere 
vom constata că volumele sînt cen- 
trate şi învăluite în faţade subordonate 
unei fațade principale, dar valabile și 
prin ele însele. Centrarea realizează 
echilibrul calm și odihnitor pe care 
toți l-am simţit, fie în faţa palatului 
din Mogoşoaia, fie în fața culei din 
Măldărești sau în incinta mănăstirii 
din Horez sau Cozia. Proporţiile carac- 
teristice sînt viguroase fără exagerare, 
cu o eleganță discretă şi naturală; 
formele sînt simple, ample şi clare, 
concepute după modul pătratic, aspec- 
tul lor stimulează plăcerea de a trăi; 
misticismul este absent; pridvoarele 
bisericilor noastre sînt un loc minunat 
de odihnă și taifas ; cadenţa este armo- 
nioasă, vioaie şi susținută, întreruptă 
pe alocuri de aparente neregularități, 
care, ca glumele din graiul poporului, 
uimesc și captivează în același timp; 
dispoziţiile de plan par cele mai fireș.i, 
sînt primitoare fără ceremonial, de- 
cente, libere; lipseşte totdeauna wind- 
fangul, dar aproape niciodată prispa sau 
pridvorul; lipsesc degajamentele în- 
tortochiate și întunecoase, dar niciodată 
colțul ferit unde să te retragi de unul 
singur, ca să citeşti, să te reculegi 
sau să tragi un somn binecuvîntat; 
există scări exterioare şi galerii des- 
chise; le admirăm peste tot unde se 
găsesc și au mai mult de 100 de ani 
la Horezu, la Măldărești, la casa din Cartiu — exemplu 
minunat care ne arată cum monumentalul se poate 
îmbina cu pitorescul — dar ezităm să le mai adoptăm 
combătîndu-le cu argumente cu iz funcționalist ; decorul și 
culorile apar în locurile unde pot fi văzute fără etort ; sursa 
lor de inspiraţie este natura înconjurătoare, realismul lor 
spiritual amuză și instruieşte totodată; meşterul arhitect 
a recurs la decor pentru că avea ceva mai mult de spus 
decît puteau exprima un zid neted sau un lintou de piatră; 
dar ceea ce are de spus e scump pentru el și de aceea de- 
corul apare totdeauna în locuri onorabile, cu linie elegantă, 
fin, plin de vervă, fermecător. 

Desigur, se pot spune încă multe despre arhitectura 
noastră națională, populară prin esenţa și manifestările 
ei. O considerăm mult mai bogată de conţinut, mai plină 
de omenesc autentic și sensibilitate, decît barocul pro- 
vincial și pseudorenaşterea adoptate ca o haină de toate 
zilele și purtată fără convingere, în multe ocazii, din mo- 
mentul în care am înţeles și am părăsit sărăcia funeţio- 
nalismului îngust. In proiectarea clădirilor de locuinţe şi 
compoziția evartalului vom putea crea forma naţională 
a timpului nostru (pentru că creaţia este necesară dacă 
vrem să evităm contradicția stridentă dintre conţinut nou 
şi formă veche), prin înţelegerea trăsăturilor caracteris- 


tice ale propriei noastre arhitecturi din 
trecut, care pot fi continuate în ceea 
ce au mai valoros, adică omenescul lor, 
măsura, inventivitatea rezonabilă, fine- 
tea fără afectare, interesul pentru natură 
izvorît din dragostea de viață simplă 
şi liberă. Credem că aceasta ar fi o me- 
todă de valorificare critică a propriei 
noastre arhitecturi naţionale, pe care o 
preţuim, dar de care, în majoritatea 
cazurilor, nu ne-am apropiat poate cu 
înţelegerea necesară. Cu puţine excepţii 
care și ele sînt discutabile — și între 
care opera arhitectului Ion Mincu deţine 
locul principal — înaintaşii noștri de la 
începutul veacului nu au reușit atunci 
cînd au vrut, şi mulți dintre ei nici nu 
au vrut să pornească pe acest drum. 
Dacă pe ei îi explică împrejurările 
politico-sociale în care au creat și confu- 
zia ideologică cultivată intenţionat de 
orînduirea capitalistă în declin, condi- 
tiile în care creăm noi astăzi ne obligă 
să criticăm hotărît faptul că încercările 
în această direcție sînt încă puţine, timide şi neconelu- 
dente. Clădirile de la Vulean, citate de noi cu aprecieri 
Tavorabile, au detalii voind să fie inspirate de arhitectura 
naţională, dar care sînt greoaie și reci. Detaliile studiate 
de Proiect-Bucureşti pentru noul cartier din Vatra Lu- 
minoasă sînt serbede şi disproporționate, amintind anu- 
mite administrații financiare din Capitală. 

Călăuza noastră cea mai sigură spre succesul pe care-l 
dorim este, după cum am mai spus la începutul acestui 
referat, însuşirea ideologiei noi și adîncirea de zi de zi a cu- 
noştințelor noastre prin îmbinarea teoriei cu practica. O 
şcoală bună trebuie să ne deprindă a gîndi problemele 
arhitecturii, să ne înarmeze cu acele reguli ale compozi- 
tiei care, departe de a fi o stavilă în creație, ne ferese de 
erorile inerente ignoranței. 

Regulile compoziţiei în arhitectură sînt generale. Se 
poate chiar vorbi de anumite reguli de compoziţie care 
sînt general valabile pentru toate creaţiile artistice. 

Cu multă ușurință se poate arăta că un roman, o sim- 
fonie și un edificiu sînt bine compuse pe baza acelorași re- 
guli, interpretate cu egală măiestrie de autorii lor. 

Regulile de compoziție general valabile pentru toate 
«reaţiile artistice au fost extrase din experiența milenară 
a omului, pe măsură ce se descopereau legile dialectice 
ale naturii și se precizau care trebuie să fie calităţile esen- 
tiale pentru toate creaţiile artistice. 

S-a simţit nevoia, aproape totdeauna, ca forma de 
exprimare să corespundă cît mai bine conținutului de idei, 
de care dacă se rupe, forma devine arbitrară, și în pri- 
mul rînd s-a simţit nevoia să existe idei. Această exigență 
se modifică numai în perioadele de decadență și reacțiune. 

Ordinea şi unitatea ansamblului, claritatea, reliefa- 
rea ideii principale pe fondul celor secundare subordonate 
ei şi convergente spre ea, procurarea unor emoţii şi sugestii 
de o anumită categorie și intensitate, sînt condiții prin- 
cipale pentru orice creație artistică. Indeplin.rea lor im- 

pune studiul schemei de organizare după axe şi direcţii, 
impune căutarea contrastelor şi justa lor dozare pentru 
acuzarea dominantei; în consecință, studiul rapoartelor 
şi proporţiei impune adoptarea acelor dispoziţii și forme, 
fie că e vorba de forme verbale, sonore sau arhitectonice, 
acelor mărimi și culori, acelor raporturi între mărimi și 
culori etc., cu potenţialul expresiv, de preferință cu cel 
mai înalt potenţial expresiv, în legătură cu un caracter 
determinat. 

Dar fiecare artă în parte îşi are şi trăsăturile ei proprii 
şi care sînt numai ale ei. De aceea, există și reguli de com- 
poziție aplicabile numai unei anumite arte. 

Arhitectura îmbină tehnica și arta pentru că are sarcina 
ca, pe lîngă satisfacerea nevoilor materiale ale omului (și 
satisfacerea acestor nevoi constituie un titlu de nobleţe 
pentru arhitectură), să oglindească prin formă, mărime 
și culoare caracteristica civilizaţiilor, să înfăţişeze în ima- 
gini arhitectonice ideologii determinate, făcînd parte din 
acest punct de vedere şi ea din suprastructura creată ca 
să-și susțină baza materială, adică relaţiile de producţie 
existente la un moment dat în sînul societăţii. 

Formele arhitectonice, exprimînd frumosul etic prin 
cel estetic, trebuie să corespundă unei anumite concepţii 
despre frumos, conformîndu-se legilor dialectice ale naturii. 
Decorul, culoarea, pot face forma mai expresivă, o nuan- 
țează, precizînd și uneori chiar explicînd ideile din care 
ea s-a născut. 

Arhitectura se realizează cu materiale după anumite 
procedee de construcţie, se aşază pe soluri cu configura- 
ție felurită, se înscrie într-un peisaj arhitectonic sau 
natural, dimensiunile ei sînt în general considerabile, 
încît problemele de scară capătă o importanță deosebită. 

O lucrare de arhitectură poate fi rareori opera unuia 
singur; de obicei ea este rezultatul unei colaborări mul- 
tiple de proiectanți și executanţi, coo rdonată de un autor 
principal. 

O lucrare de arhitectură nu poate îi valoroasă decît 
atunci cînd un conţinut frumos este exprimat prin formă 
frumoasă. Credem că e inutil să explicăm de ce genul sa- 
tiic nu poate exista în arhitectură. 

Consecința acestei trăsături proprii arhitecturii este 
că în cazul ei compoziţia trebuie să transforme utilitatea 
corect satisfăcută în valoare expresiv artistică; forma ele- 
mentelor constructive şi ritmul asamblării lor să fie logice 
şi artistice; fiind destinate să folosească ca orice obiecte 
utile, edificiile se uzează, așa cum nu se uzează celelalte 
opere de artă; de aci decurge nevoia ca frumusețea lor 
artistică să fie prezervată, materialele din care se execută 
să fie durabile, procedeele de punere în operă stabilite în 
consecință ; soliditatea edificiului, capacitatea lui de a 
dura, poate fi exprimată devenind o calitate estetică. Din 
aceste condiţii de bază, la care mai adăugăm adaptarea 
la teren, înscrierea în natură, scara relativă a elementelor 
care constituie un ansamblu, raportarea la scara umană 
etc., decurg problemele caracteristice ale compoziţiei în 
arhitectură, a căror soluţionare depinde de observarea 
justă a unor reguli specifice. 

Aşadar, pentru ca o lucrare de arhitectură să fie ar- 
tistică, corespunzînd în acest fel unei concepţii superi- 
oare pe care o avem despre acest domeniu de activitate 
omenească, compoziţia trebuie să țină seamă, atît de re- 
gulile general valabile pentru toate creaţiile artistice, pre- 
cum şi de regulile proprii creaţiei arhitectonice. 

Ne putem întreba cum și în ce măsură regulile compo- 
ziţiei au fost aplicate de proiectanți la realizările noastre 
de pînă acum. Sumarele noastre critici şi aprecieri favo- 
rabile făcute mai înainte asupra cîtorva exemple concrete 
răspund, cel puţin în parte, la această întrebare. Dacă stîn- 
gacea exprimare a unui conţinut de idei încă sărac reflectă 
insuficienta cunoaștere a regulilor compoziţiei, exemplele 
pe care le-am considerat mai reușite și în general progresul 
constatat la realizările cele mai recente se datoresc și 
adîncirii problemelor compoziţiei și aplicării ei mai con- 
secvente. In această privință însă, inegalitatea între pro- 
iectanți ni se pare mai mare decît în efortul exprimării 
aceluiași conţinut de idei. 

Recurgem încă odată la exemple, limitîndu-ne de astă 
dată numai la clădiri. 

In expoziţia din sediul uniunii sînt prezentate alături, 
poate întîmplător, locuinţele de la Lupeni şi locuinţele 
de la Vulcan. Prilejul este bun ca să le comparăm. 

Una din clădirile de la Lupeni, cea expusă în partea de 
jos a panoului, are parter şi două etaje şi prezintă șapte 
travee cu ferestre egale suprapuse, dintre care cele inter- 
mediare, adică de la etajul I, s-a încercat să se facă mai 
importante prin introducerea unor oglinzi decorate sub 
solbanc. 

Fațada se încheie în dreapta cu încă două travee mai 
înguste cu ferestre tratate de astă dată toate la fel, sepa- 
rate de primul grup printr-un plin mai mare perforat de 
trei tratoruri de o banalitate perfectă, iar în stînga cu o 
loggie cu dublă arcadă, peste care găsim o loggie mai 
scundă cu lintou, amîndouă decorate cu pilaştri cu pro- 
filatură schematică. Peretele lateral al loggiei este opac 
şi bate într-un zid plin, pe care apar însă șase traforuri de 

aceeași factură ca primele menţionate, Clădirea nu are 
soclu; în schimb, are o cornișă foarte greoaie. Fațada 
este cenușie și albul de var al ancadramentelor, briîielor, 
şi pilaştrilor loggiilor nu face decît să-i accentueze 
tristeţea. 

Această clădire nu place și noi susţinem că nu poate 
să placă pentru că este greşit compusă. Elementul domi- 
rant, loggiile, sînt tratate meschin și stîngaci, iar decorul 
aplicat pe ele apare totodată pretenţios și sărac. Poziţia 
elementului dominant, ca element de încheiere, este ar- 
bitrară şi dezechilibrează fațada. Vecinătatea celor şase 
traaoruri urîte este nefericită, prin contrastul prea mare 
ce se constată, atît între conţinutul planului—cămări sau băi 
lîngă loggii — cât și de tratare, arcade încadrate de pilaștri 
alături de nişte mărunte grătare de beton. Faptul că aceleaşi 
serestre, plasate la acelaşi nivel, sînt cînd decorate cu o- 
glinzi sub solbancuri, cînd fără oglinzi, ne apare de ase- 
menea arbitrar și supărător. Lipsa soclului, urmată de 
o degradare timpurie a zidului în partea de jos, vizibilă 
pe fotografia din expoziţie, conduce la impresia că clă- 
direa este îngropată în teren, în timp ce corrișa butucă- 
noasă atîrnă nesusținută şi încă odată într-un contrast 
prea mare cu lungile profiluri orizontale exagerat de 
subțiri. 

In rezumat, defectele acestei compoziţii constau în 
confuzia care există între ce este aci principal sau secun- 
dar, loggiile sau cele 7 travee cu ferestre care devin domi- 
nante prin gruparea lor, dar care nu sînt prin tratarea lor, 
raporturile generale nehotărîte sau într-un contrast prea 
mare, detaliile grosolane şi prea schematice, culoarea 
urîtă. Totala lipsă de armonie trădează o gîndire şovăi- 
toare şi uitarea faptului că principala calitate a unei com- 
poziţii este expresivitatea şi unitatea ansamblului. 

In contrast cu acest exemplu, proiectele clădirilor de 
la Vulcan ne impresionează plăcut de la prima vedere. 
Atît latura de sud a străzii, cît și fațada construcţiei 
principale privită din vale ne apar echilibrate, armo- 
nioase, bine gradate. Imaginile sînt simpatice şi odihni- 
toare. 

Dacă analizăm cauzele acestei impresii favorabile con- 
statăm că toate construcţiile au subasmente tratate vi- 
guros, că prin legarea pe verticală a cîte două ferestre s-a 
obținut un registru expresiv dominant; că fațadele sînt 
centrate şi că partea principală este acuzată și pe verti- 
cală, compoziţia ei înălţîndu-se de la bază în triunghi; 
că între partea principală și între cele secundare ferestrele 
mai mici ale scărilor introduc pauzele necesare; că mo- 
tivul de bază al compoziţiei, grupul de patru travee este 
constant menţinut, deși uneori amplificat cu îndemînare; 
că motivele de încheiere rezultă din divizarea simplă a 
motivului principal; în sfîrșit, că proporţia generală, de- 
taliul şi culoarea avantajează compoziţia şi-i accentuează 
expresivitatea. 

Concluzia la care ajungem în mod logic este că în cazul 
proiectării de la Vulcan autorii stăpînese mai adînc regu- 
lile compoziției și înțeleg mai bine ce înseamnă a compure 
în arhitectură. 

Pentru că titlul acestui referat anunța probleme de 
compoziție şi plastică în legătură cu proiectarea clădiri- 


lor cu puţine etaje, ne mai putem întreba dacă există pro- 
bleme de compoziţie și plastică proprii numai unei anumite 
teme, după ce am afirmat că regulile de compoziţie sînt 
generale. 

In adevăr, după cum regulile compoziţiei sînt generale 
şi problemele ei sînt generale în enunțarea lor, însă datele 
fiind mereu variabile, există o infinitate de probleme de 
compoziţie, fără să existe o infinitate de reguli de compo- 
ziție. 

Fiecare orînduire socială, fiecare epocă, a pus arhi- 
tectului sub un aspect nou temele proiectării și din această 
schimbare de aspect rezultă și trăsăturile originale ale 
problemelor respective. 

Nu ezităm să repetăm că nu există temă care să ofere 
astăzi o mai mare noutate, în comparație cu trecutul, de- 
cît tema locuinței. 

Pentru a înțelege acest lucru, e destul să ne gîndim 
ce a însemnat ea pentru societăţile anterioare în care existau 
c clasă de exploatatori şi o clasă de exploataţi. Pînă la noi, 
tema locuinţei a deţinut un rol minor între preocupările 
arhitectului. Dacă palatul prinţului sau vila burghezului 
avut reprezentau subiecte interesante cu care s-au izbu- 
tit uneori realizări valoroase, aceste subiecte și realizări au 
avut un caracter de unicat. Ele contribuiau numai în mică 
măsură ca să fixeze aspectul arhitecturii unei epoci. Mor- 
mintele, templele, clădirile publice erau din acest punct 
de vedere mult mai semnificative. 

Incă și astăzi, în țările capitaliste tema locuinţei con- 
tinuă să constituie o problemă minoră, majoritatea locu- 
inţelor realizîndu-se fără arhitect sau cu arhitecţi care nu 
reuşesc să obțină comenzi mai «interesante», la un nivel 
de confort foarte coborit și cu un aspect unde arta își pune 
foarte rar pecetea. Ele ilustrează contradicţiile sociale 
și condiţia inferioară a clasei exploatate. De aceea, orașul 
capitalist este în marea lui majoritate sărăcăcios, mə- 
noton, rău construit. Chiar capitala noastră mai este încă 
un trist exemplu de ce au fost condiţiile arhitectului în 
capitalism și în primul rînd condiţiile în care era rezol- 
vată tema locuinţei. Mai curînd putem afirma că, din 
punct de vedere arhitectonic, această temă a rămas pînă la 
noi practic nerezolvată. Abia în orînduirea socialistă con- 
strucţia de locuinţe ia un caracter de masă şi devine pre- 
ocuparea majoră a arhitecţilor. 

Ea se înfăptuieşte în cea mai mare parte din iniţiativa 
statului, care, reprezentînd clasa muncitoare, urmăreşte 
satisfacerea crescîndă a nevoilor și aspirațiilor ei. 

Construcţiile de locuințe reprezentînd un volum im- 
pozant din totalitatea realizărilor arhitectonice în cadrul 
unui oraș, putîndu-i astfel fixa fizionomia, orînduirea so- 
cialistă situează și în ţara noastră proiectarea locuinței 
pe un plan din ce în ce mai înalt, care reclamă din partea 
noastră soluţionarea ei la un nivel corespunzător. Așa 
cum observam la început, frumuseţea compozițiilor noastre, 


atit interioară, cit şi exterioară, valoarea lor ideologică, 
sînt trepte hotărîtoare pentru satisfacerea acestui deziderat. 

Faptul că analiza problemelor de compoziţie şi plastică 
în legătură cu proiectarea clădirilor de locuinţe cu puţine 
etaje s-a făcut la urmă, nu înseamnă că acesta este locul 
unde ele trebuie să apară în mod firese în procesul de cre- 
ație al arhitectului. 

Incheind acest studiu, care nu putea fi decît incom- 
plet din cauza disproporţiei dintre subiect și timpul în 
care a trebuit să fie expus, găsim necesar să formulăm 
în felul următor ecneluzia logică a celor înșirate pînă aci: 

Caracteristicile temei program, adică tipul de apar- 
tament, gradul de confort, modul de grupare în secţiu- 
nea tip, materialele și procedeele de construcţie, condi- 
tiile în care se fac proiectarea şi execuţia, ete. au o impor- 
tanță incontestabilă pentru soluționarea problemelor de 
compoziţie și plastică în legătură cu proiectarea clădirilor 
de locuinţă cu puţine etaje, după cum datele de aceeaşi 
categorie sînt importante pentru toate proiectările. Carac- 
teristica lor trebuie să fie «artistică », pentru a permite 
arhitectului să creeze o imagine frumoasă, veridică, în 
care forma frumoasă să fie expresia unui conţinut fru- 
mos. 

Tipizarea proiectelor și industrializarea construcțiilor 
de locuințe nu pot constitui o piedică pentru realizarea 
unor compoziții valoroase, cu condiția ca ele să fie făcute 
în vederea obținerii acestui rezultat. Cel care studiază 
planul tip şi tipizarea elementelor constructive trebuie 
să fie el însuși artist, să cunoască și să aplice în proiectare 
regulile compoziţiei, pentru a pune la îndemîna celor ce le 
vor asambla elemente suple şi frumoase în ele însele. După 
cum toate sunetele unui cîntec trebuie să fie muzicale, 
tot aşa toate părțile tipizate ale arhitecturii trebuie să 
fie arhitectonice. 

Dar înainte de toate conţinutul de idei, pe care arhi- 
tectul creator ştie să-l extragă din tema raportată la reali- 
tatea vie, imaginînd astfel tematica creaţiei sale, rămîne 
factorul prim al tuturor operelor valoroase. Imaginaţia 
şi măiestria exprimării sînt însuşiri necesare oricărui artist. 
Dacă imaginaţia se naște, măiestria se cultivă. Graiul for- 
melor are și el gramatica lui ca și vorbirea. Gramatica se 
învaţă și de aceea noi trebuie să învăţăm gramatica artei 
noastre. 

Dacă este evident că arhitectura locuințelor noastre 
va avea stil atunci cînd modul de viață al noii societăţi 
în creştere va ajunge la un stil propriu, care deocamdată 
este în formaţie, nu e mai puţin adevărat că arhitecţii, 
prin proiectarea la un nivel tot mai înalt, a locuinţelor, 
pot contribui foarte mult la precizarea acestui nou stil de 
viaţă, în concordanţă cu trăsăturile socialismului. Credem 
că nu mai este necesar să argumentăm cât de importantă 
este această sarcină şi ce aport preţios va însemna apro- 
piata ei rezolvare, atît pentru colectivitate, cât și pentru 
munca noastră de creație. 

Concluziile plenarei a Il-a a Uniunii Arhitecţilor din R.P.R. 


Prezentate de prof. arh. P. Macovei 


onstruirea socialismului în ţara noastră se desfăşoară în 
G conformitate cu cerințele legii fundamentale a socie- 
tății socialiste, avînd ca scop ridicarea neîncetată a nivelului 
de trai, a bunăstării materiale şi culturale a poporului 
nostru. Oamenii muncii din Republica Populară Romînă 
duc cu hotărîre çi fără întrerupere lupta pentru înfăptuirea 
socialismului; în această luptă se înscriu zilnic noi succese: 
se dezvoltă industria şi agricultura noastră cu ajutorul mul- 
tilateral al Uniunii Sovietice, crește productivitatea muncii 
pe baza folosirii tehnicii celei mai înaintate și a metodelor 
sovietice, se realizează mereu acumulări și economii noi, 
creşte volumul de mărfuri de larg consum. se dezvoltă și 
se ridică la viaţă nouă orașele și satele noastre. Lupta 
pentru socialism a poporului nostru înseamnă în același 
timp lupta pentru pace. In contrast cu eforturile imperia- 
liştilor îndreptate spre noi războaie și distrugerr, noi mun- 
cim pentru a face mai frumoasă viaţa oamenilor. Succesele 
în muncă ale fiecăruia dintre noi contribuie la întărirea 
țării noastre, iar progresele realizate de ţara noastră con- 
tribuie la întărirea lagărului păcii și socialismului în frunte 
cu marea Uniune Sovietică, contribuie la zădărnicirea 
planurilor agresive ale aţițătorilor la război conduși de impe- 
rialiştii americani, contribuie la promovarea principiului 
'eoexistenței pașnice a tuturor popoarelor de pe glob. 

Activitatea de proiectare și de construcţie de la noi 
formează o parte din lupta pentru socialism și pace a poporu- 
lui nostru. Cu cît vom proiecta și construi mai bine şi mai 
repede fabrici, clădiri pentru agricultură, locuinţe, clădiri 
social-culturale ete., cu atît noi vom contribui mai puter- 
nic la creşterea prosperității ţării noastre, la întărirea ei. 

Plenara lărgită a Comitetului Central al P.M. R. din 
august 1953, analizînd, pe lîngă succesele realizate, şi lip- 
surile dintr-o serie de sectoare, a trasat sarcini precise 
pentru îndreptarea acestor lipsuri, în vederea ridicării 
nivelului de trai al oamenilor muncii. Printre acestea, în 
faţa proiectanţilor și constructorilor noștri stă sarcina 
construirii pînă la sfîrșitul cincinalului și darea în folosință 
de locuinţe pentru peste 50 000 de familii. 

Din dezbaterile plenarei a Il-a a Uniunii Arhitecţilor 
a apărut cu deosebită claritate importanţa ce o capătă 
pentru munca arhitecților și constructorilor din R. P. R- 
construcția de locuinţe, ca o parte din politica partidului 
şi guvernului nostru ce are la bază grija pentru om. 

Acţiunea de construire în masă a locuinţelor, ale cărei 
începuturi apar în anul acesta, oferă posibilități nelimitate 

activităţii creatoare a arhitecţilor noştri. Desigur că odată 
cu rolul important pe care-l capătă arhitectul în statul 
nostru, crește şi răspunderea sa. Este limpede că pentru a 
corespunde sarcinilor ce le stau în față în domeniul constru- 
irii de locuinţe arhitecţii vor trebui să lupte cu hotărîre 
împotriva mentalităţii înapoiate moştenită de la burghezie, 
de dispreţ pentru locuința destinată maselor largi, locuinţă 
considerată ca un obiect de creaţie minor, lipsit de frumu- 
seţe şi confort, menit să asigure profitul maxim. Arhitecţii 
noştri cei mai valoroși trebuie să considere ca o datorie 
de onoare să aducă contribuţia lor creatoare la construirea 
locuințelor, din care se compun de fapt cvartalele, străzile 
şi magistralele oraşelor noastre. In slujba acestei sarcini, 
arhitecţii trebuie să îmbine experiența în proiectare și 
execuţie cu munca neîncetată pentru creșterea nivelului 
lor ideologie și politie, pentru cunoașterea gi însușirea 
temeinică a experienţei şi a principiilor ce stau la baza 
marilor succese obţinute de arhitectura sovietică în dome- 
niul construirii locuințelor. 

Tovarăși, 

Desfășurarea lucrărilor plenarei noastre a scos şi mai 
mult în evidență importanţa ei deosebită în viaţa noastră 
a arhitecților. Incă nu se pot prevedea toate rezultatele 
pe care dezvoltările plenarei le vor aduce în îmbunătăţirea 
muncii de proiectare a locuinţelor, a muncii institutelor de 
proiectare, a C. S. A. C. şi a altor organe de stat, activităţii 
Uniunii Arhitecţilor, de schimbare a creaţiei arhitecturale. 
Dar putem spune de pe acum că rezultatele vor fi mari 
şi importante. Plenara a contribuit la o serioasă dezvoltare 
a problemelor locuinţelor în clădiri cu puţine etaje. Pre- 
gătirea plenarei însăși, elaborarea minuțioasă a referatelor 
(cu toate lipsurile pe care le-au avut), discuţiile în cercuri 
şi filiale pentru pregătirea plenarei au contribuit la o mai 
bună cunoaștere a problemelor, la lămurirea unora dintre 
ele. Discuţiile care s-au desfășurat ieri și azi au fost deosebit 
de fructuoase. Numărul mare al celor înscriși la cuvînt 
dovedește interesul ce-l poartă arhitecţii și inginerii acestei 
probleme. In general, putem aprecia că cele mai multe 
luări de cuvînt au ridicat probleme interesante, dintre care 
unele contribuie la clarificarea poziţiei juste pe care trebuie 
să o adoptăm, iar altele formează un material de studiu 
pentru conducerea Uniunii Arhitecţilor, pentru C. S. A. C. 
şi alte organe şi institute interesate. 

Trebuie să relevăm totuşi că sînt și unele lipsuri în 
desfășurarea plenarei noastre. Astfel, remarcăm mai ales 


insuficienta combativitate a discuţiilor. Noi încă nu am 
învățat destul de bine cum să desfășurăm arma criticii de 
jos. Nu s-au criticat cu suficientă tărie lipsurile diferitelor 
foruri de răspundere în arhitectură și astfel ele nu au fost 
suficient ajutate în îmbunătățirea activităţii lor. De ase- 
menea, autocritica noastră, atît a celor cu munci de mai 
mare răspundere, cât şi a celorlalți, nu a fost suficient de 
puternică — critica și autocritica trebuie ridicate la un 
nivel mai înalt în activitatea noastră. 

Tot aşa o lipsă a discuțiilor a constat și în faptul că 
multe dintre ele nu au fost suficient de principiale, că nu 
au îmbrățișat problemele mai larg, că au fost de multe ori 
tehniciste. Noi nu putem să uităm nici o clipă că facem 
parte din armata oamenilor muncii care construiește socia- 
lismul în ţara noastră și luptă pentru pace şi că deci trebuie 
să privim problemele de creație prin prisma politicii de 
construire a socialismului, prin prisma luptei pentru pace 
pe care o duce poporul muncitor condus de Partidul 
Muncitoresc Romîn. 

De asemenea, este regretabil faptul că unele organizaţii 
și ministere direct interesate în problema locuinței nu au 
participat aşa cum se cuvine la lucrările plenarei noastre, 
atît prin faptul că nu şi-au trimis reprezentanţii lor cei 
mai autorizaţi care să ia cunoștință de punctele noastre 
de vedere, și prin faptul că nu și-au expus, la rîndul lor, 
poziţia pe care o au în diferitele chestiuni discutate. 

De altfel, participarea la plenară nu a fost considerată 
cu seriozitate nici de unii dintre tovarășii arhitecţi membri 
ai uniunii, prin nerespectarea programului sau chiar prin 
absentare. 

Cu toate acestea — subliniem din nou — considerăm 
această plenară ca un însemnat succes al activității noastre 
şi rămîne ca o sarcină importantă a noastră, a tuturor, și 
îndeosebi a Comitetului de conducere al Uniunii Arhitecţilor, 
să asigurăm eficacitatea lucrărilor plenarei, punerea în 
aplicare a concluziilor ce se desprind. 

Tovarăși, 

Așa cum a reieșit din referatele și dezbaterile plenarei, 
din practica proiectării şi construirii de locuinţe desfășurată 
în ţara noastră în ultimii 4—5 ani se desprind o serie de 
învățăminte de care trebuie să ținem seama cu grijă în 
activitatea noastră viitoare. 

Inainte de aspectele de detaliu pozitive şi negative, 
trebuie să subliniem ca pe un factor de cea mai mare impor- 
tanță faptul că, datorită eforturilor proiectanţilor şi con- 
structorilor, în țara noastră s-au realizat în ultimii ani un 
număr însemnat de apartamente, care au permis cazarea a 
numeroase familii de muncitori în condiţii de confort şi de 
igienă incomparabil mai bune decît în vechile locuinţe în 
care trăiau aceste familii. De asemenea, se desprinde faptul 
că proiectarea a mers pe o linie continuu ascendentă, îmbu- 
nătăţind cu fiecare an secțiunile tip și clădirile de locuit, 
atît din punct de vedere tehnic, cât şi plastic. 

Ca urmare a condiţiilor create de regimul nostru demo- 
erat-popular s-a produs un adevărat salt în concepţia arhi- 
tecţilor noştri, trecîndu-se de la locuinţa izolată, expresie a 
bunului plac al clientului, la ansambluri unitare din ce în 
ce mai mari — evartale, raioane, orașe — în care elementele 
se leagă între ele și se subordonează unei idei centrale. 
Cvartalele au forme din ce în ce mai variate, sînt studiate 


mai îngrijit, pentru a realiza și densități economice, au 
prevăzute dotări social-culturale și spaţii interioare amena- 
jate. Odată cu aceasta trebuie remareat efortul conștient 
de a se părăsi curentele formaliste şi decadente și de a se 
folosi cu din ce în ce mai multă pricepere şi convingere 
minunata metodă de creaţie a realismului socialist, îmbu- 
nătățindu-se continuu aspectul plastic printr-o prelucrare 
a formelor arhitecturii naționale corespunzătoare conținu- 
tului nou, socialist. In sfîrșit, în domeniul tehnico-construc- 
tiv au început să se introducă pe scară tot mai largă, 
elementele prefabricate precum și unele materiale noi care 
reduc timpul de execuţie şi economisesc mîna de lucru 
calificată. 

Pe lîngă aceste aspecte generale pozitive se mai pot 
semnala și alte realizări, de detaliu, dar nu de mică impor- 
tanţă. 

Astfel sînt: 

— aplicarea tot mai largă a principiului proiectării 
tipizate, realizîndu-se serii de secțiuni tip de locuințe perfec- 
ționate pe baza unei experiențe proprii de 4—5 ani, în 
care sînt adoptate pe o scară din ce în ce mai largă formule 
mai economice, atât în ce priveşte înălțimea clădirilor (de la 
2 caturi s-a trecut la 4 caturi), cât şi în ce priveşte numărul 
de apartamente într-o secţiune (de la 2 s-a trecut la 3—4) şi 
în care s-au îmbunătăţit continuu indicii tehnico-economici 
de folosinţă; 

— studierea unor secțiuni tip cu posibilități mai mari 
şi mai suple de cazare care permit folosirea provizorie a 
apartamentelor de către două familii, obținîndu-se astfel 
o scădere a costului pe locatar şi pe m? de construcţie; 

— adoptarea pe scară largă a secțiunii liniare cu 3 apar- 
tamente la scară, care asigură ventilația transversală a 
apartamentelor, circulații reduse, gruparea convenabilă a 
coşurilor, maleabilitatea şi compoziţia cvartalelor și o mai 
mare stabilitate la manifestări seismice ; 

— realizarea de noduri sanitare de un tip unic, grupate, 
aşezate în interiorul construcțiilor şi ventilate prin coșuri, 
ceea ce, împreună cu dimensionarea în adîncime a încăpe- 
rilor de locuit, duce la reducerea frontului de faţadă al 
clădirilor, deci la soluţii mai economice şi mai potrivite 
condiţiilor noastre climatice, dînd și posibilități mai bune 
de rezolvare plastică a fațadelor. 

— Aspectul interior al apartamentelor este din ce în 
ce îmbunătăţit prin realizarea unui perimetru regulat al 
camerelor, fără ieşituri, prin lărgirea vestibulurilor de intrare, 
mărimea dimensiunilor ușilor, dispoziţia regulată a ușilor, 
ferestrelor și sobelor. 

— Adoptarea pentru această epocă a sistemului de con- 
strucţie pe ziduri purtătoare transversale, care deși nu repre- 
zintă o soluţie tehnică avansată, reduce consumul de oțel- 
beton cu 33%, şi de alte materiale. 

— Introducerea metodelor de calcul sovietice pentru 
dimensionarea secțiunilor de beton armat, care a dus la 
economii de oţel-beton de 8 — 10%,. 

— Introducerea pe o scară din ce în ce mai largă a 
prefabricării elementelor de construcţie, elementelor de 
planşeu, scări, buiandrugi, balustrade, pardoseli, tîmplărie, 
balcoane, ete. la care sînt folosite unele materiale locale, 
ca sterilul în Valea Jiului, zgura la Reşiţa sau silico-caleare 
la Baia Mare. 

— Introducerea pe şantiere — datorită iniţiativelor unor 
muncitori constructori înaintați —a multor metode noi, 
rapide, de execuţie, realizarea de inovaţii, de utilaje cores- 
punzătoare. 

— Aşa cum s-a văzut și din discuţiile plenarei, un 
număr crescînd de arhitecţi proiectanți sînt interesaţi în 
problema tipizării proiectelor de locuințe și nivelul lor 
tehnico-profesional crește sensibil și continuu. 

Dezbaterile plenarei au arătat însă că din practica de 
pînă acum reies și unele lipsuri importante, astfel: din 
punct de vedere al organizării și conducerii proiectării 

— Comitetul de Stat pentru Arhitectură și Construcții 
nu a avut o poziţie suficient de activă şi nu s-a preocupat 
în mod permanent și organizat de îndrumarea şi dezvol- 
tarea studiului problemei locuinţelor. ©. S. A. C. nu a îndru- 
mat studiul problemei locuinţelor pe baza unei documentări 
largi și ştiinţifice, nu a trasat decât tîrziu o linie principială 
clară și hotărîtă și nu a elaborat normative care să stea 
la baza activităţii institutelor de proiectare. De asemenea, 
C. S. A.C. nu a găsit metodele cele mai juste pentru îndru- 
marea practică şi operativă a proiectării şi nu s-a preocupat 
în egală măsură de toate institutele de proiectare ce se 
ocupau de problema locuinţei. 

— Lipsa unei profilări clare a institutelor de proiectare 
a dus uneori la atacarea concomitentă a acelorași probleme 
şi astfel la risipirea forţelor ce se ocupă cu proiectarea de 
locuinţe tip. 

— Institutele de proiectare nu au o preocupare perma- 
nentă susținută și organizată pentru proiectarea pe baze 
ştiinţifice a locuinţelor tip, iar proiectele nu se întocmesc 
pe baza unor studii comparative adîncite, care să justifice 
din punct de vedere tehnico-economie alegerea soluţiilor. 

— Temele-pregram nu sînt întotdeauna întocmite pe 
baza cunoașterii structurii și preocupărilor specifice ale 
populaţiei, pe ramuri de producţie, pe regiuni şi pe categorii 
de familii. 

— In institute nu s-a ajuns încă la o proiectare cu 
adevărat complexă, iar între proiectanţii principali şi insti- 
tutele de specialitate nu există o legătură organizată, con- 
tinuă și operativă. 

— Organele de planificare nu au prevăzut timpul necesar 
studiilor și proiectării, pentru a se asigura o decalare sufi- 
cientă față de execuţie. De asemenea nu s-au prevăzut 
sarcini concrete pentru proiectanţii de specialitate și nu s-au 
luat suficiente măsuri pentru dezvoltarea unor ramuri de 
proiectare de specialitate. 

— Unele din multiplele organe de avizare nu au o poziţie 
principială, întemeiată științific, iar obţinerea avizelor și 
aprobărilor cere un timp prea mare, uneori mai lung decît 
însăși proiectarea. 
lipsuri, ale proiectării: 

— Seriile de proiecte tip existente constituie o gamă 
încă foarte redusă și sînt incomplete, în special ca proiecte 
de execuţie. 

— Nu există încă proiecte complete de asamblare a 
secțiunilor tip în funcție de condiții asemănătoare de climă, 
materiale și utilaj. 

— In elaborarea proiectelor tip nu au fost încă atrase, 
decît în foarte slabă măsură, cele mai bune forţe creatoare ; 
mulți proiectanți avînd o atitudine nejustă, de desconsi- 

derare a proiectării tip de locuințe, nu fac toate eforturile 
pentru ridicarea ei la un nivel înalt. Conducerea institutelor 
a lăsat de cele mai multe ori problema proiectării seeţiunilor 
şi ansamblurilor de locuinţe pe seama unor proiectanți 
tineri și lipsiţi de experiență, fără a le asigura sprijinul 
şi condițiile necesare. 

— Unii proiectanți, bizuindu-se cu îngîmfare pe posi- 
bilităţile «talentului » propriu sau ale «inspirației», nu 
au făcut eforturi pentru însușirea cunoștințelor tehnico- 
constructive necesare şi nu au căutat să introducă în pro- 
iecte materiale şi metode noi de execuţie, care să contribuie 
la progresul industrializării și să împingă cu un pas înainte 
execuţia. 

— Nu s-au întreprins încă eforturi și studii susținute 
pentru tipizarea detaliilor de arhitectură, nu există cata- 
loage de detalii tip. 

— Nu se ţine seama întotdeauna de calitatea materia- 
lelor la dimensionarea formelor respective (tîmplărie prea 
îngustă, din lemn de calitate necorespunzătoare, ete.). 

— Mulţi proiectanți au proiectat din birou, fără a se 
documenta în prealabil și fără a cunoaște situaţia locală 
concretă în care se construiau clădirile respective ; condiţiile 
social-economice legate de caracteristicile specifice de trai, 
relieful, peisajul, orientarea, materialele de construcție — în 
special cele locale — utilarea şi posibilităţile întreprinderi- 
lor executante, etc. 

— Proiectele care se trimit pe șantier sînt de multe ori 
incomplete, au multe lipsuri, neconcordanţe sau chiar gre- 
şeli, împiedicînd buna desfășurare a lucrărilor de execuţie. 

— Cei mai mulţi proiectanți nu urmărese mersul lucră- 
rilor pe şantier și nu fac uz hotărît de dreptul lor de autor, 
ceea ce dovedeşte că nu-şi cunosc suficient răspunderile 
şi nu şi-au însuşit c concepţie socialistă despre conștiința 
profesională. 

— Construcţia de locuinţe este încă foarte scumpă. Pro- 
iectanții nu au suficiente preocupări pentru reducerea cos- 
tului locuinţelor prin proiectare, deşi acest lucru este o 
sarcină de bază a proiectării. 

— Uneori s-a confundat noțiunea de economie cu cea 
de ieftin și în loc să se urmărească reducerea costului prin 
introducerea unor metode avansate în proiectare şi execuţie, 
s-au proiectat locuinţe strîmte, sărace, cu dimensiuni insu- 
ficiente, înălțimi mici ale încăperilor, uși prin care nu se 
putea introduce mobila. 

— Proieetanţii nu s-au preocupat suficient de aspectul 
interior al apartamentelor, nu au dat indicaţii concrete cu 
privire la finisaj, nu s-au preocupat de problema atît de 
importantă a mobilierului apartamentelor. 

— Proiectele de organizare a șantierelor, nefiind întoc- 
mite în colaborare cu întreprinderile executante şi pe 
baza cunoașterii posibilităţilor acestora, sînt de multe ori 
incomplete, superficiale și conţin soluţii nerealizabile, chiar 
greșeli, contribuind la costul ridicat al construcţiei de 
locuințe. 

— Datorită nivelului politic-ideologic scăzut, mulți pro- 
iectanți înțeleg greşit problema libertăţii de creaţie, în 
sensul de a ignora necesităţile dictate de politica economică 
a statului, încăleînd deseori disciplina de plan. 

— Rămășițele atitudinii formaliste și constructiviste 
nu au dispărut cu totul, aspectul multor ansambluri și 


clădiri de locuit păcătuind prin monotonie, grupări sche- 
matice și rigide sau tratări uscate, neinteresante şi neprimi- 
toare. 

Calitatea încă slabă a unor realizări stă și în insuficienta 
însușire a bazelor compoziţiei clasice arhitecturale, în necu- 
noașterea pe plan teoretic a problemelor compoziţiei orașelor, 
în neutilizarea cu suficientă convingere a tezaurului crea- 
ției populare. 

Experienţa atît de bogată a arhitecturii sovietice în 
proiectarea de locuinţe nu este folosită încă în suficientă 
măsură de proiectanţii noștri. Unii proiectanți se mulţu- 
mese cu frunzărirea superficială a revistelor, alții caută să 
reproducă mecanic sau formal un tip sau altul care le cade 
la îndemînă, fără să se documenteze în ansamblu asupra 
acestei probleme, fără să caute să cuprindă în adîneime 
toate aspectele, atît de multiple şi de variate, ale realiză- 
rilor arhitecturii sovietice și să-și însușească metodele ei de 
studiu și de gîndire. Există apoi, la unii tovarăși, tendinţa 
de a aplica direct, imediat şi exclusiv tendințele sau pro- 
punerile ce se desprind din unele articole din presa sovietică 
în problema proiectării de locuinţe, fără a ţine seama de 
faptul că noi sîntem într-un stadiu diferit, nu numai în 
ce privește construirea de locuințe, dar și ca dezvoltare 
şi posibilități generale. Noi trebuie să folosim în primul 
rînd acele exemple din experienţa sovietică ce corespund 
unor etape asemănătoare celei în care ne găsim noi astăzi 
şi posibilităților noastre, ţinînd seama, bineînțeles, de toate 
îmbunătățirile ce au fost aduse prin experiența ulterioară 
şi să le adaptăm la condiţiile specifice din ţara noastră. 

Institutele de proiectare trebuie să organizeze în mod 
sistematic aplicarea creatoare și curajoasă a uriaşei experi- 
ențe sovietice, ca mijloc principal al asigurării progresului 
rapid al proiectării noastre arhitecturale şi tehnice. 

Unii proiectanți dovedesc o serioasă rămînere în urmă 
în unele probleme de bază, situîndu-se pe o atitudine con- 
servatoare și neștiinţitică, ca în problema luminii directe 
în orice condiţii a grupului sanitar, sau de ostilitate față 
de norme, standarde, față de prefabricare şi industrializare. 

Analizîndu-se lipsurile proiectării, în discuţiile plenarei 
a mai apărut că la rezolvarea încă nesatisfăcătoare a unor 
probleme legate de construcția clădirilor de locuit au con- 
tribuit și unele lipsuri care nu se datoresc proiectării. 

Astfel: 

— Numărul redus de sortimente și în special calitatea ne- 
satisfăcătoare a unor materiale cum ar fi lemnăria de calitate 
interioară și de multe ori încă neuscată pentru tîmplărie. 
parchete, piese metalice gi mecanisme (ivăre, brozște, chei, 
balamale, închizători), piese sanitare și robinete, chiar cără- 
mida, lipsa coloranților, a cimentului alb și a altor materiale 
în special pentru finisaj. La aceasta se adaugă manipularea 
şi depozitarea neîngiijită a materialelor. 

— Materiale sau procedee produse şi experimentate în 
țara noastră nu se introduc pe scară largă, ca betoane 
celulare, fîşii de planșeu de diferite tipuri, armături sudate. 
zidării cu goluri, zidărie armată, sticlă spongioasă, fier cu 
profilul periodic, plăci de beton pentru fațadă, opaxitul 
pentru finisaje interioare, plăcile și tuburile de azbociment, 
cărămidă profilată, coșuri și tuburi de ceramică, ete. 


— Calitatea proastă a execuției: 

Ziduri strîmbe care trebuie încărcate cu tencuială și 
reduc astfel dimensiunile încăperilor mărind costul con- 
strucției și slăbind stabilitatea tencuielilor ; 

— prefabricate ce ajung în operă cu colţurile şi mu- 
chiile rupte, tencuieli, detalii și profiluri prost făcute şi 
care nu respectă detaliile proiectelor, ete. 

Folosirea insuficientă a marii și a micii macanizări pe 
şantier; macarale de 1500 kg construite pentru montaj 
sînt folosite de multe cri doar ca ascensoare de materiale 
din cauza tipului de planșeu prefabricat cu grinzi şi corpuri 
de umplutură la care s-a rămas de multă vreme. 

Transporturi neraționale de la distanțe prea mari. 

Creșterea cadrelor calificate pentru execuţie nu este 
proporţională cu creşterea nevoilor, în special din punct 
de vedere al calităţii. 

Darea în folosință înaintea terminării complete a clă- 
dirilor, fără trotuare sau amenajări edilitare, uneori fără 
a asigura posibilitatea funcționării instalaţiilor, din lipsa 
apei sau a curentului electric, fără amenajări şi plantaţii. 

Lipsa unei bune administrări gospodăreşti care să asigure 
întreţinerea imobilelor şi efectuarea la timp a reparațiilor, 
reglementarea raporturilor dintre locatari, ete. 

Lipsa de preocupare a organelor locale pentru educarea 
locatarilor în spiritul respectării avutului obştesc și al con- 
locuirii colective. 

C. S.A.C. nu a reuşit să îndeplinească prevederile 
Hotărîrii Consiliului de Miniștri nr. 2447 din 1952, să coordo- 
neze și să îndrumeze operativ și eficace sectoarele de studii 
şi cercetări, proiectare și execuție, datorită și faptului că 
unele departamente, ca M.C. I. M. C., nu au avut o ati- 
tudine justă faţă de rolul şi sarcinile C. S. A.C. C. S. A. C. 
nu a știut, de asemenea, să utilizeze mijloacele de acţiune 
şi mobilizare create prin existenţa Uniunii Arhitecților şi 
să colaboreze mai stiîns cu aceasta. 

Academia R. P. R., deși avea, prin Hotănîrea Consiliului 
de Miniştri nr. 2447/1952, sarcina de a înființa în cadrul 
său un institut științific de arhitectură a cărui activitate ar 
fi putut contribui în mod eficace la ridicarea nivelului 
științific al proiectării de locuinţe, nu a adus nici pînă acum 
această sarcină la îndeplinire. 

Trebuie semnalat, de altfel, că problemele arhitecturii, 
fie cele pe plan teoretic ideologie, fie cele pe plan tehnico- 
constructiv, nu au constituit nici o preocupare, nici pentru 
secţia de artă și literatură, nici pentru secția de tehnică a 
Academiei R. P. R. 

Uniunea Arhitecților, la rîndul său, pe lîngă lipsurile 
serioase pe care le are pe plan general în munca de îndru- 
mare a creației, nu a dat importanța cuvenită nici proble- 
mei locuințelor. S-au orgenizat, prin uniune, discuții în 
luna noiembrie 1953 asupra studiilor făcute în institutele 
de proiectare sub îndrumarea C. S.A.C., s-au organizat 
discuții în cercurile uniunii din institute și principalele 
instituții pentru pregătirea plenarei a II-a, s-au făcut 
excursii pentru studierea locuințelor realizate în Valea 
Jiului, O.aşul Stalin şi Hunedoara, s-au publicat articole în 
revista « Arhitectura R. P. R. »asupra problemei locuinței. 
Aceasta, însă este prea puțin pentru a constitui un aport 
efectiv în rezolvarea problemei. Uniunea Arhitecților nu s-a 
îngrijit să asigure o activitate organizată pentru cunoaşterea 

şi înțelegerea multilaterală de către arhitecţi a problemelor 
complexe ale proiectării de locuințe, prin prelegeri, cursuri 
de actualizare și completare a cunoștințelor necesare, nu a 
căutat să stimuleze și să ajute în mod organizat și continuu, 
prin cercuri, activitatea institutelor de proiectare, nu a 
asigurat publicarea de material suficient, în special original, 
asupra unor probleme importante ca economia şi reducerea 
costului locuinţelor, asupra necesităţii și posibilităților de 
prelucrare creatoare a moștenirii artistice naționale, pentru 
cunoașterea materialelor și a posibilităților de execuţie 
ete. Una din cauzele slabei activităţi a uniunii este şi insu- 
ficienta participare a unor arhitecţi la activitatea obştească. 
La acţiunile organizate prin cercurile uniunii pentru pre- 
gătirea plenarei a doua, participarea cantitativă şi cali- 
tativă la şedinţe şi discuţii a fost în multe cazuri nesatis- 
făcătoare, iar excursiile organizate nu au fost suficient 
valorificate practic. 


Tovarășşi, 

In referate şi discuţii s-au făcut foarte multe propuneri, 
unele de o deosebită importanță, care pot constitui, prin 
însuşirea lor, un sprijin serios în munca de creaţie a arhi- 
tecţilor, în activitatea organelor de stat, institute şi între- 
prinderi, pentru îmbunătăţirea continuă a proiectării şi 
execuției de locuințe. 

Ele se referă la diferitele aspecte pe care le îmbracă 
activitatea atît de complexă a realizării de locuințe. 


In primul rînd a apărut necesitatea unei mai largi dez- 
voltări a activităţii de documentare, studii şi cercetări, care 
trebuie să stea la baza muncii, atît a colectivelor și institu- 
telor de proiectare, cât şi a întreprinderilor de execuţie. 

Măsura cea mai importantă trebuie s-o constituie înfiin- 
tarea şi punerea în funcțiune fără întîrziere a Institutului de 
arhitectură al Academiei R. P. R. care să aibă ca una din 
sarcinile principale în acestă etapă, întocmirea, pe baza 
unui plan de durată, de cercetări științifice privind con- 
strucțiile de locuinţe în R.P. R. Intre primele sale sarcini 
ar trebui să fie prevăzute: 

Intocmirea de statistici pentru cunoașterea structurii 
populaţiei și familiilor pe regiuni, a specificului traiului în 
diferite regiuni și medii. 

Studierea și elaborarea unui modul unic valabil pentru 
toate categoriile de construcții, de normative pentru pro- 
jectarea de locuinţe, precum și teme-program verificate 
prin studii şi proiecte concrete. 

Păstrarea evidenţei surselor de materii prime și a pro- 
ducţiei de materiale de construcție, studierea de materiale 
noi, executarea de prototipuri, probe şi încercări în cadrul 
unei baze experimentale proprii. 

Studierea și propunerea de caracteristici pentru utilajul 
de şantier. 

Strîngerea, traducerea, multiplicarea și difuzarea de 
material documentar privitor la experiența sovietică și 
a țărilor de democraţie populară, precum și a propriilor 
realizări din republica noastră, în domeniul proiectării și 
construirii de locuințe. 

Alte propuneri au fost făcute în ce privește activitatea 
de proiectare: 

Profilarea şi specializarea institutelor de proiectare în 
problema locuințelor, pentru a se acoperi toate nevoile, 
evitîndu-se paralelismele și risipa de forţe și organizarea 
unui schimb de experiență între institute. 

Realizarea în cadrul institutelor a proiectării complexe, 
atît pentru studiul secțiunilor tip cît şi pentru proiectarea 
clădirilor și mai ales a ansamblurilor. Pentru aceasta trebuie 
să se asigure existența în cadrul institutelor respective de 
colective organizate complex, care să poată rezolva prin- 
cipial, să găsească soluţiile generale în toate problemele, 
urmînd ca proiectele de specialitate să fie adîncite în institute 
de specialitate. 

Mărirea capacităţii creatoare a colectivelor de proiectare 
de locuinţe prin atragerea celor mai calificate forțe de 
proiectare. 

Întărirea și dezvoltarea grupelor de proiectare de orga- 
nizarea șantierelor în cadrul institutelor. 

Revizuirea stasurilor defectuoase sau necorespunză- 
toare prin institutul științific de arhitectură și C. S. A. C. 

Intocmirea de cataloage de detalii tip, de prefabricate 
și de materiale pentru arhitectură și construcție, cu cola- 
borarea celor mai buni specialişti şi tehnicieni. 

Trecerea mai hotărîtă, în cel mai scurt timp, la întoc- 
mirea de proiecte tip pentru clădiri întregi, pe baza secţi- 
unilor tip, fără de care nu se poate vorbi de o adevărată 
tipizare. 

Planificarea din timp a studiilor și proiectării, pentru 
a se realiza o decalare de cel puţin 6 luni în prima etapă şi 
apoi de un an, între proiectare și execuţie şi pentru a avea 
proiecte aprobate la începutul anului în care construcțiile 
urmează a se realiza. 

Precizarea atribuţiilor și competenţei diferitelor organe 
de avizare şi reglementarea termenelor necesare și a proce- 
durii pentru eliberarea avizelor în vederea scurtării terme- 
nelor prin avizare complexă sau alte măsuri. 

La amplasarea și elaborarea ansamblurilor de locuinţe 
trebuie îmbinate în mod just interesele reconstruirii socia- 
liste a orașelor cu adoptarea soluțiilor celor mai economice, 
a reconstrucției centrului orașelor și a arterelor centrale 
cu ridicarea concomitentă a raioanelor periferice. 

In orașele noi, construcțiile, chiar aparținînd unor bene- 
ficiari diverși, trebuie grupate pentru a se obţine o construire 
masivă și complexă a magistralelor și a cvartalelor și a se 
utiliza cu deplin randament lucrările tehnico-edilitare. 

Ansamblurile de locuinţe trebuie să se dezvolte con- 
form unui plan concret de perspectivă pe 3—4 ani, să stea 
la baza planificării proiectării, a producţiei de materiale 
de construcție și care ar face ca lucrările de organizare a 
şantierului să poată deveni economice. 

Discuţiile plenarei au mai arătat cît de importantă este 
rezolvarea problemelor numeroase legate de aspectul inte- 
rior, mobilarea, finisarea și echiparea locuințelor, pentru a 
face ca ele să servească cît mai bine oamenilor muncii prin 
ridicarea confortului și crearea unui cadru cît mai demn 
şi mai plăcut. 

In acest scop, între sarcinile proiectării stau: 

— completarea secţiunilor tip cu studiul amănunţit 
al aspectului interior al clădirii, apartamentelor și al fie- 
cărei camere, stabilindu-se precis finisajele interioare, mate- 
rialele și culorile; 


— preocuparea de a se realiza loggii, balcoane sau terase; 

— prevederea în cît mai mare măsură posibilă de dula- 
puri înzidite și mobilier fix; 

—revederea stasurilor de mobilă populară, îmbogă- 
ţirea și asigurarea producției de mobilă la un preț din ce 
în ce mai scăzut, paralel cu ridicarea calităţii ; 

— constituirea sau întărirea colectivelor de proiectare 
de mobilier în institute și antrenarea de specialiști în indus- 
tria de artă, crearea unei unități specializate în cadrul 
M.L.L; 

— organizarea de concursuri și discuţii de creaţie în 
jurul problemelor arhitecturii de interior, finisajului, mobi- 
lierului şi echipării interioare a clădirilor de locuit. 

O calitate din ce în ce mai înaltă a proiectelor nu poate 
fi asigurată decît prin ridicarea nivelului politic-ideologic 
al arhitecţilor, prin demascarea și lichidarea hotărîtă a 
rămășițelor concepţiilor formaliste şi cosmopolite, prin sti- 
mularea studiilor pentru o valorificare mai vie, critică și 
creatoare a arhitecturii naţionale, prin studierea în adîn- 
cime și preluarea experienţei arhitecturii sovietice. 

C. S. A.C. și conducerile institutelor de proiectare tre- 
buie să asigure o îndrumare care să stimuleze eforturile 
creatoare și să contribuie la dezvoltarea personalității pro- 
iectanţilor, întărind în același timp răspunderea și disci- 
plina de stat. Organizarea, eventual cu concursul Uniunii 
Arhitecţilor, de concursuri, discuţii în care să se dezvolte cît 
mai larg lupta de opinii, critica și autocritica în special 
asupra proiectelor ce nu au fost încă supuse aprobării, vor 
contribui şi ele, desigur, la ridicarea continuă a calității 
proiectelor din punct de vedere ideologic-artistic și tehnico- 
economic. 

In discuțiile plenarei s-au mai făcut, de asemenea. pro- 
puneri cu privire la producția de materiale de construcție 
şi la execuţia construcţiilor de locuințe: 

Realizarea unei unităţi care să aibă misiunea de a cen- 
traliza datele privind producţia de materiale de construcție, 
de fabricate de construcție, precum și evidenţa materialelor 
cheie și posibilitatea repartizării lor reale pe diferite perioade. 

Asigurarea lărgirii neîncetate a sortimentului de mate- 
riale de construcţie, și finisaj pe bază de experimentări și 
prin utilizarea unor surse noi de materii prime, cum ar fi 
ceramica, produse pe bază de sticlă, mase plastice, azbo- 
ciment, etc. 

Stabilirea de preţuri unice pe ţară la toate materialele 
de construcţie, loco stație de descărcare C. F. R. 

Trecerea hotărîtă şi curajoasă a sectorului de execuţie 
la metode industriale mai avansate, cum ar fi realizarea 
de zidării din blocuri prefabricate, panouri mari, planşee 
din elemente prefabricate din ce în ce mai mari, lărgirea 
neîntîrziată a sortimentelor de materiale noi, strict necesare 
pentru construcție și finisaj. 

Profilarea raţională a întreprinderilor de construcție și 
crearea de trusturi specializate în construcții de locuinţe 
pe regiuni, dotate și utilate în mod corespunzător, pentru 
a reduce costul construcțiilor. 

Constituirea unui organ central de stat care, pentru a 
putea contribui efectiv la reducerea costului construcțiilor, 
să aibă evidenţa utilajelor de șantier și să asigure justa 
lor repartiție între diferite întreprinderi, după nevoi. 


La atacarea ansamblurilor să se înceapă execuţia numai 
după ce s-au executat drumurile şi celelalte lucrări edilitare 
necesare ansamblului și care vor deservi șantierele în perioada 
de execuţie. 

Adoptîndu-se metoda construirii în lanț, clădirile gata 
de roșu dintr-un ansamblu trebuie să servească, cu un 
finisaj apropriat, pentru cazarea lucrătorilor de pe şantier 
şi să fie finisate definitiv și date în folosință pe măsura 
deplasării lucrărilor, economisindu-se în felul acesta con- 
struirea de baracamente. 

Odată cu terminarea construcțiilor trebuie să se asigure 
şi terminarea completă a tuturor amenajărilor exterioare 
și a dotărilor necesare (magazine, creșe, grădini, plantaţii, 
trotuare, etc.). 

Executarea de prototipuri sau clădiri experimentale 
pentru verificarea unor formule de program, a unor mate- 
riale sau sisteme de construcţie și finisaj. 

Organizarea unor școli de meșteri sau de calificare, în 
special pentru principalele finisaje curente, cât şi pentru 
unele finisaje speciale. 

Constituirea de înteprinderi care să asigure execuţia 
tuturor lucrărilor auxiliare (drumuri, alimentare cu apă, 
canalizare, energie electrică). 

Revizuirea analizelor de preţuri, care nu diferențiază 
suficient munca artistică a unor muncitori, cum ar fi ipso- 
sarii, cioplitorii în piatră, în comparaţie cu a altora, a 
zidarilor. 

De asemenea, din discuţii a apărut necesar ca în învă- 
țămîntul superior, în Institutul de arhitectură « Ion Mincu », 
să se dea o mai mare atenţie pregătirii complexe a tinerelor 
cadre pentru rezolvarea sarcinilor ce le vor reveni în pro- 
iectarea de locuinţe, prin introducerea mai frecventă în 
studiul de atelier a unor teme corespunzătoare judicios 
alese și tratate, prevăzînd condiţii cît mai apropiate de 
realitate. 

Una dintre concluziile cele mai importante ale dezba- 
terilor este necesitatea asigurării coordonării efective și 
autoritare, pe linie de stat, de către C. S. A. C., a sectoa- 
relor de studii şi cercetări, proiectare şi execuţie, întărirea 
disciplinei de stat. 

Un rol de seamă în îmbunătățirea activităţii în 
sectorul construcțiilor de locuințe îl are organizația de 
creaţie a arhitecților, căreia îi revin sarcini impor- 
tante: 

1. Uniunea Arhitecţilor din R. P. R. trebuie să se pre- 
ocupe mai activ de problemele legate de construcţia de 
locuințe, atît în domeniul proiectării, cât şi al execuţiei, 
să organizeze studierea lor şi să înainteze studiile și pro- 
punerile organelor de stat, lărgind aceste preocupări şi 
asupra celorlalte categorii de locuinţe: individuale, cu par- 
ter şi etaj și cu multe etaje. 

2. A apărut necesar să se înființeze o secţie de creaţie 
specială pentru probiemele legate de construcția clădirilor 
şi a ansamblurilor de locuit, care să îndrumeze și să orga- 
nizeze dezbateri și acţiuni pentru a contribui la rezolvarea 
principalelor probleme din acest sector. 

3. Date fiind cerinţele mereu sporite în ceea ceprivește 
nivelul politie, ideologic, teoretic și profesional al arhitec- 
ţilor faţă de sarcinile pe care le au de îndeplinit, revine 

Uniunii Arhitecţilor rolul de a mobiliza masele de arhitecţi 
în vederea atingerii următoarelor obiective: 

a) asigurarea ridicării nivelului politie, ideologie și 
teoretic al arhitecţilor şi organizarea de studii şi discuţii 
asupra unor probleme concrete, cum ar fi pregătirea de 
dezbateri pe plan teoretic asupra folosirii moștenirii artis- 
tice a poporului nostru pe baza unor studii organizate și 
metodice asupra locuinţei populare, organizarea unor prele- 
gei asupra politicii economice a statului nostru și a reflectării 
acesteia în sectorul nostru de activitate și altele; 

b) asigurarea ridicării nivelului de pregătire profesională 
a arhitecților prin studierea problemelor legate de proiec- 
tarea și execuţia construcțiilor de locuințe, după un plan 
concret legat de necesitățile planului de producţie; 

c) întărirea activităţii din cercurile institutelor de pro- 
iectare de locuinţe și dezvoltarea discuţiilor de creaţie prin 
mobilizarea proiectanților și a celor din alte institute care 
nu au în profilul lor proiectarea de locuinţe, la discuții vii 
şi active în jurul unor probleme concrete asupra proiec- 
telor întocmite în atelierele institutelor pentru a ajuta 
proiectanţii înainte ca proiectele să fie înaintate spre apro- 
bare; 

d) popularizarea, expunerea și supunerea proiectelor 
de locuinţe şi ansambluri discuţiilor și criticilor publice; 

e) organizarea unei mai bune  folosiri a materialului 
dceumentar existent atît în biblioteca uniunii, cît şi în 
bibliotecile institutelor, popularizarea materialului sovietic 
imediat după apariţia sa și urmărirea însușirii şi aplicării 
acestui material. 

4. Biroul Uniunii Arhitecţilor, pe baza propunerilor și 
discuţiilor din plenară, va înainta C. S. A. C. — pentru a 
fi studiate în vederea aplicării lor la proiectarea locuințelor 
ce urmează să se execute în anul 1955 și următorii — 
temele - program elaborate de către ISPROR și Institutul 
Proiect - București, propuse prin referate. 

Tovarăși, 

Din dezbaterea amplă, din participarea largă a maselor de 
arhitecţi la discuţii, în cercuri şi în plenară, apare clar că acea- 
stă importantă problemă care în condiţiile construirii socia- 
lismului este o problemă de stat cu un profund caracter 
politie social, factor activ în ridicarea nivelului de trai al 
maselor, ocupă astăzi o poziție centrală în creaţia de arhi- 
tectură. 

In opera de construcţie și reconstrucţie socialistă a 
orașelor noastre, locuinţele constituie masa dominantă a 
realizărilor, ca element constitutiv al marilor ansambluri 
de străzi şi magistrale, prin ele se exprimă viața nouă ce 
se construiește sub ochii noștri, viața de muncă, libertate 
şi bunăstare a poporului ce își afirmă puterea lui de creaţie 
pe drumul păcii și progresului. Prin destinaţia lor, locuinţele 
trebuie să răspundă celor mai înalte năzuinţe ale omului 
nou, ele constituind cadrul în care își petrec viața oamenii 
ce și-au cucerit dreptul muncii libere și creatoare, căminul 
copiilor care cuncse viaţa nouă, fericită. In această măreață 
operă de construcție de locuințe a vieţii noi, arhitecții 
patriei noastre înțeleg frumuseţea şi importanţa sarcinii 
ce le revine, prin afirmarea unei poziţii active, de muncă 
şi creație. 

Plenara a IT-a a Uniunii Arhitecţilor din R. P. R. anali- 
zînd și dezbătînd problema clădirilor de locuinţe cu puţine 
etaje a scos la iveală lipsurile principale şi a făcut o serie 
de propuneri menite a contribui la rezolvarea acestei pro- 
bleme atît de vaste și complexe. 

Pentru ridicarea continuă a nivelului de trai al oame- 
nilor muncii pe linia trasată de plenara lărgită a C.C. al 
P.M. R. din 19-20 august 1953, este necesară ridicarea la 
un nivel mai înalt a proiectării și execuţiei construcţiei 
de locuințe. 

Această problemă trebuie să stea permanent în centrul 
preocupărilor Uniunii Arhitecților din R. P. R., ale masei de 
arhitecții stiînși în jurul C. S. A. C. și ale organelor de stat 
cu sarcini în domeniul arhitecturii şi construcţiilor. 

Pentru a asigura condiţiile de rezolvare a probleme- 
lor ridicate în referate şi discuţii la nivelul cerințelor 
actuale, se pun în fața arhitecţilor sarcini noi şi de răs- 
pundere: 

— În primul rînd proiectantul trebuie să fie în miezul 
problemelor social-economice, să cunoască legile de dezvol- 
tare ale societății pentru făurirea căreia el însuși trebuie să fie 
un luptător activ, să cunoască condiţiile concrete politico- 
economice ale etapei respective, să fie factor activ în înde- 
plinirea sarcinilor pe care e chemat să le rezolve. 

— In al doilea rînd, proiectantul trebuie să-și însușească 
o profundă cunoaştere a tehnicii avansate, cuprinzînd pro- 
blemele atît de variate din domeniul construcţiilor, stă- 
pînind noile metode ale industrializării construcţiilor, folo- 
sirea justă a materialelor, întregul poces de execuţie și 
organizare a lucrărilor, pentru a putea îndeplini rolul de 
coordonator al întregului proces și a putea soluţiona pro- 
iectarea în mod realist și cu o deosebită grijă pentru econo- 
mie şi confort. Stăpînind aceste mijloace, proiectantul nu 
trebuie să uite nici o clipă că în centrul preocupărilor lui 
trebuie să fie omul cu nevoile și aspiraţiile sale. 

In al treilea rînd, proiectantul trebuie să reflecte în 
creaţia sa realitatea în dezvoltarea ei revoluţionară, să 
cunoască profund valorile de artă şi arhitectură clasică, 
tezaurul creaţiei populare, pentru a putea, prin prelucrarea 
lor critică și creatoare, să exprime în forme noi conţinutul 
de idei al epocii noastre. 

Folosind în mod creator multilateralitatea experienţei 
sovietice, destășurînd fără rezervă toate posibilitățile de 
care dispune, proiectantul trebuie să atingă măiestria artis- 
tică care să-l ajute să se exprime în forme de o cît mai 
înaltă valoare artistică. Realizarea acestor sarcini principale 
care stau astăzi în fața arhitecţilor trebuie să constituie o 
preocupare permanentă a fiecăruia dintre noi și a uniunii 
noastre. In felul acesta, arhitecţii din ţara noastră vor 
putea dovedi mai deplin capacitatea și elanul cu care au 
păşit la îndeplinirea sarcinii de a contribui la realizarea 
culturii materiale și spirituale a societăţii noastre. 

In cadrul minunatului efort creator desfășurat de între- 
gul nostru popor pentru construirea sceialismului sub con- 
ducerea înţeleaptă a Partidului Muncitorese Romîn, arhi- 
tecţii patriei noastre nu-și vor precupeţi eforturile pentru 
a se dovedi demni de dragostea și încrederea pe care le-o 
acordă oamenii muncii din ţara noastră. 


Unele aspecte din activitatea atelierelor de arhitectură 
ale Institutului de arhitectură «lon Mincu» 


Ce zece ani care au trecut de la eliberarea ţării noastre de 
către glorioasa armată sovietică reprezintă o perioadă 
de adînci prefaceri politice, economice și sociale. In cadrul 
revoluţiei culturale înfăptuite de orînduirea democrat- 
populară, un rol însemnat îl jeacă școlile de toate gradele 
în care pregătirea de specialitate se împletește armonios 
cu educația comunistă, 

Ca și pentru toate instituţiile de învățămînt superior 
trecerea acestor zece ani a constituit și pentru Institutul 
de arhitectură o perioadă de intense frămîntări, de lupte 
şi de victorii în opera de formare a viitorilor arhitecți. 
Rezultatele acestor frămîntări încep astăzi să se vadă; 
ele apar cel mai clar în activitatea de proiectare, disciplină 
de bază a învăţămîntului de arhitectură, reprezentînd o 
sinteză a tuturor cunoștințelor dobîndite în școală. 

Urmărind evoluţia proiectării în școala noastră şi ana- 
lizînd rezultatele, înțelegem mai bine drumul parcurs și 
putem desprinde mai ușor unele concluzii pentru viitor. 


* 


Din 1944 şi pînă astăzi, învățămîntul superior de arhi- 
tectură a străbătut un şir de etape caracteristice, atît sub 
raportul conţinutului, cât şi sub cel al structurii organizato- 
rice. 

In primii ani după eliberare, învățămîntul arhitecturii 
s-a desfășurat pe baza acelorași concepţii și programe din 
anii precedenţi. Atît conținutul cursurilor, cât și cel al 
proiectelor era pătruns de concepţii formaliste și cosmopolite 
a căror influență se manifesta fără nici un fel de opoziţie. 
In scurtă vreme însă, datorită îndrumării partidului, dato- 
rită cunoașterii tot mai temeinice a arhitecturii sovietice; 
prin vizitele organizate în U.R.S.S. și apariția primelor 
traduceri din materiale sovietice de arhitectură, s-a pornit 
lupta pentru combaterea și înlăturarea manifestărilor for- 
maliste şi cosmopolite. Această luptă a fost deosebit de grea, 
pentru că pregătirea teoretică și documentaţia erau totuși 
destul de slabe, pentru că concepţiile formaliste erau înră- 
dăcinate. Munca partidului pentru răspîndirea ideilor înain- 
tate, a științei marxist-leniniste, a ușurat clarificarea carac- 
terului reacționar şi antipatriotic, de aservire faţă de impe- 
rialism, al formalismului și cosmopolitismului şi a permis 
trecerea la o ofensivă hotăi îtă pe frontul ideologic. In această 
acțiune, reforma învățămîntului din 1948 reprezintă un 
jalon însemnat. Reforma învățămîntului a permis ca un 
număr din ce în ce mai mare de fii ai oamenilor muncii să 

intre ca studenţi în facultate ; ea a transformat învățămîntul 
arhitecturii dintr-un învățămînt scump şi de lux, într-unul 
accesibil şi larg democratie. Paralel cu acordarea unui 
mare număr de burse, locuri la cămine și cantine, asigurarea 
materialului didactic, s-au creat premizele pentru restruc- 
turarea în spirit științific a unor cursuri. Pe această linie, 
înființarea catedrei de științe sociale constituie un factor 
deosebit de însemnat, contribuind la pregătirea ideologică 
marxist-leninistă, la educaţia cetățenească a viitorilor arhi- 
tecți. 

Legat de sarcinile concrete ale construirii socialismului, 
bazat pe prelucrarea creatoare a moștenirii clasice și naţio- 
nale, folosind din ce în ce mai mult experiența sovietică, 
învățămîntul de arhitectură marchează în anii 1948—1952 
o cotitură hotărîtoare pe calea însușirii metodei realismului 
socialist, o creştere vizibilă a nivelului predării și asimi- 
lării cunoștințelor. In această perioadă apar importante 
lucrări ale arhitecților noștri: Casa Scînteii, Teatrul de 
operă și balet, construcţiile social-culturale realizate în 
București, în vara anului 1953, numeroase ansambluri de 
locuinţe, etc. ; aceste lucrări dau un puternic impuls proiec- 
tării în școală. 

Hotărîrea C. C. al P.M.R. şi a Consiliului de Miniștri 
din 13 noiembrie 1952 a dus, printre altele, la înfiinţarea 
Institutului de arhitectură «Ion Mincu » ca unitate de 
învățămînt de sine stătătoare. 

Acesta este, în linii mari, drumul străbătut de institutul 
nostru în cei zece ani care au trecut de la 23 August 1944 
şi pînă azi; pentru a scoate în evidenţă succesele importante 
ale luptei pentru realismul socialist în această perioadă, 
socotim că ar fi util să arătăm pe scurt cum s-a desfă- 
şurat această luptă în diferitele aspecte ale proiectării. 

Temele şi programele, factorul determinant în proiectare, 
au suferit schimbări deosebit de importante, corespunzătoare 
transformărilor revoluţionare din ultimii ani. In locul unor 
teme care urmăreau, fie satisfacerea gusturilor şi nevoilor 
claselor parazitare (vile de lux, localuri de noapte, etc.), 
fie obţinerea profitului maxim pe baza exploatării (clădiri 
între calcane, blocuri de speculă, locuinţe «ieftine ») — 
exprimînd toate ideologia de clasă a burghezo-moșierimii 
reacționare —au apărut teme noi, locuințele pentru oamenii 
muncii, cămine culturale, biblioteci, complexe sportive, 
tabere de pionieri, teme de construcția orașelor, arhitectură 
industrială şi agricolă, purtînd toate pecetea grijii socialiste 
față de om. 

Studiu ordinul corintic — Student 
Atelier prof. arh. N. 


Ordine suprapuse — Student Stănescu A. (anul I) 
Atelier prof. arh. N. Lupu 


Indrumarea teoretică care înainte se făcea mai mult 
pe baze eclectice, influențate de concepţiile formaliste, se 
sprijină acum din ce în ce mai puternic pe ştiinţa marxist- 
leninistă, pe cunoaşterea și utilizarea teoriei arhitecturii, 
a legilor compoziției, a proiectării complexe. Intre cursurile 
de teorie predate și audiate formal în vechea școală de acum 
zece ani și cursurile de azi, e o deosebire radicală. Dintr-o 
« dexteritate » inutilă și plictisitoare, fără legătură cu proiec- 
tarea, cursurile teoretice se preocupă să pună la îndemîna 
studenților experiența generalizată a celor mai buni arhi- 
tecți și constructori ai omenirii. 

Studiul și analiza arhitecturii clasice stau la baza formării 
profesionale a viitorilor arhitecți. 

De la copierea servilă și mecanică a unor modele, care se 
făcea numai în primii ani de școală și care era privită de 
majoritatea studenților ca un lucru plictisitor şi inutil, azi 
ne îndreptăm în mod tot mai hotărît spre un studiu apro- 
fundat al arhitecturii clasice, spre folosirea creatoare a 
compoziției și elementelor clasice, urmărind în mod per- 
manent indicaţia leninistă că «pentru a-i întrece pe clasici 
trebuie întîi să-i ajungem ». 

Moștenirea arhitecturii naționale a început să fie pre- 
țuită cu totul altfel. Formalismul și cosmopolitismul, în afară 
că excludeau aproape cu desăvîrşire arhitectura romînească 
din proiectarea curentă, dar se manifestau în şcoală prin 
tendința de a o transforma într-un studiu arheologie (proiec- 
tul de «romînesc »), de a trata sumar arhitectura civilă din 
trecut, de a ignora cu desăviîrșire arhitectura minorităților 
naţionale. Azi putem spune că, din ce în ce mai mult, vechea 
arhitectură romînească iese din dosarele releveelor și arhi- 
velor, pătrunzînd în proiecte cu toată bogăţia ei de forme 
şi decoraţii, cu adîncul său caracter uman și popular. Trebuie 
spus, însă, că această schimbare nu s-a făcut dintr-o dată 
şi că nici acum ea nu este fără lipsuri. Tendinţele formaliste 
şi reacționare s-au camuflat cu timpul în forme arhaizante 
sau în folosirea exagerată și neprelucrată a anumitor stiluri 
regionale (baroc, gotic). 

In sprijinul cunoașterii vechii noastre arhitecturi s-au 
organizat din ce în ce mai des excursii de studii, campanii 
de relevee cu un mare număr de studenţi, asistenți și pro- 
fesori. Azi putem constata în mod evident, între studenţii 
şi profesorii noștri, o creștere a conștiinței patriotice și 
socialiste, a dragostei și mîndriei pentru valorile arhitecturii 
naționale. 

Rezolvarea problemelor economice și constructive consti- 
tuie o trăsătură importantă a metodei realismului socialist 
în arhitectură. In această privinţă s-au obţinut succese 
însemnate. In proiectele realizate de studenţi în ultimii ani 
se manifestă o grijă din ce în ce mai accentuată pentru a da 
temelor o tratare constructivă cît mai realistă. 

Cursurile tehnice s-au îmbunătăţit. S-au înlăturat supra- 
puneri la diferitele discipline ale catedrei de construcţii. 
Se predau metodele de calcul şi noi sisteme constructive 
ale tehnicii sovietice. Dar studenţii noștri nu acordă încă 
un interes egal cursurilor teoretice, în special celor tehnice, 
față de activitatea de atelier. 

Măiestria artistică a studenților a crescut în perioada 
analizată, în mod simţitor. Cu ajutorul preţios al catedrei 
de desen și acuarelă, proiectele noastre apar azi îngrijit 
desenate, cu rendu-uri realiste în tehnici variate. Un drum 


anevoios şi greu a fost străbătut de la prezentările cu 
efecte ușoare ale unor «vedete » izolate, la o producţie de 
masă, cu înaltă valoare artistică, care se poate vedea și 
în ultima expoziţie a institutului. In proiectele, desenele 
după natură și —ceva mai puţin — în schițele de 12 ore, 
se poate observa un progres continuu al posibilităților de 
exprimare. 

Sub îndrumarea partidului, învățămîntul nostru de 
arhitectură a dobîndit succese însemnate. Ele se datorese 
în mare măsură activităţii și ataşamentului pentru şcoală 
al profesorilor și asistenţilor ncștri. Prezenţa în școală a 
unora dintre cei mai eminenţi practicieni, a unor buni cunos- 
cători ai teoriei și istoriei arhitecturii, atragerea în jurul 
lor a numeroase cadre tinere cu o bună pregătire profesională 
şi ideologică, constituie una din verigile principale ale pro- 
gresului învățămîntului. Corecturile, discuţiile în ședințele 
de catedră, judecăţile, cu toate lipsurile care persistă — mai 
ales în utilizarea unei critici şi autocritici principiale —-se 
desfăşoară la un nivel tot mai înalt, cu o exigență sporită. 
Legaţi de problemele practice ale proiectării, membrii cor- 
pului didactic au folosit în îndrumarea studenţilor experiența 
şi rezultatele obținute în producție. Putem spune că în 
frămîntarea şi clarificarea problemelor metodei realismului 
socialist în arhitectură, activitatea cadrelor didactice din 
institutul nostru a avut un rol de frunte. 


* 


Tradiționala expoziție de sfîrşit de an deschisă în sălile 
Institutului de arhitectură la sfîrșitul anului şcolar 1953-- 
1954 constituie expresia vie a succeselor despre care s-a 
vorbit, precum și a unor lipsuri serioase despre care nu s-a 
vorbit încă și din analiza cărora vom încerca să desprindem 
unele sarcini pentru viitor. De aceea vom examina pe scurt 
proiectele executate în cursul ultimului an în atelierele 
institutului. 

Lucrările anilor I și II care, urmărind în ansamblu 
însușirea arhitecturii clasice, alcătuiesc un prim ciclu de 
proiectare, relevă faptul că succesiunea temelor nu a fost 
destul de bine gradată. După însușirea de elemente care 
au format baza studiilor din anul I, proiectul de fine de 
an, « Vestibulul unui muzeu de antichităţi », a pus o seamă 
de probleme de compoziţie greu de rezolvat față de nivelul 
de pregătire al studenţilor. Astfel au trebuit rezolvate bolți 
cu penetraţii, luminarea pe sus a sălii şi tratarea pereţilor 
într-un caracter cât mai adecvat. Şi deşi proiectele obţinute 
au avut soluţii variate, iar execuţia a fost foarte bună — 
după cum se vede din proiectele studenţilor Săulescu R., 
Mănecuţă T., Răuţă R., Ludvich M., Miclescu S.—considerăm 
că ar îi fost mai nimerit ca tema să fie mai simplă. Acest 
lucru era cu atît mai necesar, cu cât în activitatea din timpul 
anului s-au păstrat în mare măsură metodele de însușire 
mecanică a elementelor arhitecturii clasice. Așa cum se 
arată într-o analiză făcută de catedra de arhitectură în 
cursul semestrului al doilea, în desenele la planșetă, studenții 
anului I reproduc planuri, secții și elevaţii fără a înţelege 
prea bine corelaţia între ele, fără a avea o viziune spaţială 
completă. La seminariile de teorie, aceiași studenţi care 
la atelier desenează îngrijit și cu îndemînare ordinele 
clasice, nu sînt capabili să reproducă din memorie aceleași 
elemente corect proporționate. 

Vestibul într-un muzeu arheologic 


(Proiect de promovare anul I) — Student Mănecuţă T. 


Atelier prof. arh. N. Lupu 


Vestibul într-un muzeu arheologie 


(Proiect de promovare anul I) — Student Miclescu N. 


Atelier prof. arh. N, Lupu 


O bibliotecă într-un parc — Student Enache M. (anul II) 


Atelier prof. arh. D. Marcu 

Un muzeu — Student Paiu I. (anul I) 
Atelier prof. arh. H. Stern 


Această lipsă de gradaţie a temelor este cu atît mai 
evidentă cu cît primul proiect al anului II, «Un portie într-un 
pare », a fost egal ca dificultate sau chiar mai simplu decît 
proiectul anului I. Celelalte teme ale anului II, «0 sală 
de lectură într-un pare », « Un mic muzeu »și « O poștă », deşi 
gradate satisfăcător ca dificultate, au avut deficienţe în 
ce priveşte cerințele funcționale. Primele două programe 
au condus studenții către rezolvări foarte asemănătoare. Cel 
de al treilea program, pentru «O poștă», foarte complicat 
din cauza funeţiunilor și servituţilor impuse, a întrecut 
posibilităţile studenţilor de anul II, care, absorbiți de rezol- 
varea planului, au neglijat expresia plastică. 

Fațadele acestui oficiu poştal pentru un mie orășel au 
fost tratate asemănător cu cele ale unor mari edificii publice 
(proiectul studentei Sandici V.). Unele proiecte au reușit 
însă să realizeze o faţadă corespunzătoare programului 
(proiectul studentului Wiesel G.). 

Tot în ce priveşte redarea caracterului s-au ivit dificultăţi 
şi la primele proiecte citate — cum ar fi de pildă la « Sala 
de lectură », unele dintre ele avînd un caracter prea sobru 
de monument funerar sau templu (proiectele studenţilor 
Enache M., Opreanu N.). 

In general la anii I și II, dintr-o greșită înțelegere a 


O locuinţă — Student Dăriescu C. (anul III) 
Atelier prof. arh. H. Stern 

Un oficiu poştal — Student Wiesel G. (anul II) 
Atelier prof. arh. H. Stern 


felului în care trebuie să se studieze şi aplice elementele 
arhitecturii clasice, lucrările obținute nu sînt realiste; clă- 
dirile ce se proiectează sînt ieşite din scară şi adesea afec- 
tează o monumentalitate nepotrivită cu cerinţele progra- 
mului; de asemenea în rezolvarea acestor teme nu se poate 
ţine seama de factorii economiei, norme sau sisteme con- 
structive actuale. 

Un fapt pozitiv de semnalat este felul îngrijit cum 
sînt prezentate majoritatea proiectelor din primul ciclu de 
studii, care ar putea servi drept pildă și multor studenţi 
din anii superiori. In opoziţie însă cu prezentarea finală a 
proiectelor, se observă la studiile de atelier că studenții, 
mai ales la anul II, nu sînt în stare să compună liber, fără 
ajutorul teului și echerului, că în loc de studii ei execută 
desene meticuloase multiplicînd, intercolonamente și arcade 
după planşele Vignola. Acest fel de «studiu» este tot o 
urmare a modului încă formal în care se predă în anul 
Į şi el trebuie remediat pe viitor. 


* 


Lucrările anilor III, IV şi V dezvoltă programe de 
arhitectură, care insistă foarte mult pe prelucrarea arhi- 
tecturii naționale; ele formează al doilea ciclu de studii. 


O locuință — Student Lupu M. (anul ITI) 
Atelier prof. arh, A. Damian 

Un oficiu poștal — Student Sandici V. (anul II) 
Atelier prof. arh. D. Marcu 


In acest ciclu, în anul 1953—1954, succesiunea temelor a 
fost bună atît în ce priveşte gradarea dificultăţilor de rezol- 
vare cît și varietatea: la anul III o locuință individuală, un 
cămin de zi, un club, un sfat popular; la anul IV o casă de 
odihnă, o gară, un spital, un magazin universal; la anul 
V un institut de arte plastice, un bloc de locuinţe. Rezul- 
tatele obținute dovedesc și faptul că programele au fost 
în general echilibrate și realiste. Totuşi se observă la aceste 
programe o oarecare indiferență față de precizarea anumitor 
date tehnice ale programului, sau a condiţiilor reale de 
amplasare, ceea ce duce uneori la soluții rupte de realitate 
(ca la proiectele de club şi sfat popular). Alteori, dimpotrivă, 
se exagerează în crearea unor dificultăţi de rezolvare prea 
mari pentru stadiul de învățămînt respectiv prin aplicarea 
prea strictă a unor norme. Un exemplu de program rupt 
de realitățile concrete din țara noastră este cel pentru 
« Un institut de arte plastice » la anul V. Neţirînd seama 
de prevederea însăși a programului că institutul va func- 
ţiona cu 200 studenţi, se prevedea un număr exagerat 
de ateliere și spaţii, urmărindu-se crearea unui complex 
monumental cu totul nejustificat. De asemenea trebuia 
să fie amplasat pe un teren mult prea vast, cu orientare 
neprecizată şi cu o formă nepotrivită pentru un astfel de 
ansamblu. 


Un cămin de zi pentru copii — Student Stor L. (anul III) 
Atelier prof. arh. D. Marcu 

Un cămin culturai. — Student Friedrich A. (anul III) 
Atelier prof. arh. D. Marcu 


In legătură cu succesiunea temelor la anul V ar trebui 
să observăm că temele de arhitectură generală sînt inter- 
calate cu proiecte industriale, de construcția orașelor sau 
decorație, ceea ce duce la fărîmiţarea activităţii, la o diluare 
a interesului din partea studenților — lucru care se oglin- 
dește pe deplin în rezultatele prezentate în expoziţie. 


* 


Proiectele celui de al doilea ciclu, punînd probleme 
variate și complexe, au dovedit străduința studenților de 
a realiza o expresie plastică corespunzătoare programelor 
variate de clădiri de locuit, publice, culturale ete. (exemplu 
proiectul de locuință al studenților Lupu M., Dăriescu C; 
proiectul de club al studenților Stor L., Cristea G., Friedrich 
A.; proiectul de sfat popular al studentului Stor L.; pro- 
iectul de magazin al studentelor Meriu M., Gîlcă V.). Totuși 
în exprimarea programului se fac încă unele confuzii care 
țin și de pregătirea teoretică. Fațadele multor clădiri de 
sfat popular pot fi mai curînd pentru un cămin cultural; 
unele spitale seamănă cu nişte blocuri de locuinţe ete. La 
proiectul de sfat popular au apărut numeroase exemple 
de utilizare mecanică a turnului, fără nici o preocupare 
de a-l integra organic în compoziţie. In proiectul studentului 
Dan A., turnul apare aplicat pe faţadă, în altele el răsare 


Un cămin de zi pentru copii — Student Gheorghiu D. (anul III) 
Atelier prof. arh. H. Stern 

z din acoperiş fără nici o legătură cu volumele principale ale 
clădirii (proiectul studentei Marianu L.). 

In ceea ce priveşte cunoașterea şi folosirea normelor 
tehnico-economice se vădesc unele succese. Astfel proiectul 
de cămin cultural al studentei Friedrich A. a fost dat ca 
exemplu de rezolvare realistă, putînd fi aplicat în practică. 
De asemenea proiectul pentru un magazin, subiect cea 
mai fost dat în institut în cursul anului 1951—52, vădeşte 
un real progres în ceea ce privește rezolvarea planului. 

Trebuie menţionat însă că în unele proiecte se vădește 
lipsa de preocupare pentru rezolvarea arhitecturii de interior 
şi pentru asigurarea confortului. Din acest punct de vedere, 
grija pentru om nu stă încă în centrul preocupărilor studen- 
ților și ale membrilor corpului didactic care-i îndrumează. 

Apar încă deseori supradimensionări de scări, holuri, 
circulații (proiectul unui sfat popular), sau invers, spaţii 
insuficiente — ca la unele proiecte de magazin. 

Trebuie remarcată de asemenea slaba preocupare pentru 
problemele prefabricării şi tipizării, mai ales la anii IV—V. 
Se întîlnesc şi aspecte care dovedesc că problemele con- 
structive sînt încă minimalizate (scări care nu se pot des- 
făşura, lipsă de coșuri, luminătoare ce nu se pot construi 
ete.). 

Această deficiență reflectă și o insuficientă preocupare 
din partea corpului didactic pentru rezolvarea problemelor 
tehnico-economice. 

Din punct de vedere al prelucrării formelor naționale 
şi a moştenirii clasice s-au obținut unele soluții satisfăcă- 


nt popular” Saat Sr 2: tam ID) toare în folosirea elementelor decorative la proiectele de 
Atelier prof. arh. D. Marcu locuinţă, cămine de zi, mai puţin la proiectul de spital. In 
proiectele pentru căminul cultural se observă însă multe 


O casă de odihnă la mare — Student Constantin I. (anul IV : x A % a: : A : 
Ateher prot. ari. Pi Maco A elemente de arhitectură romînească inspirate în special 


din epoca brîncovenească, de cele mai multe ori neprelucrate 
sau prelucrate cu oarecare stîngăcie. In această direcţie a 
fost observată în general o oarecare stegnare față de anii 
precedenţi, o tendință de a copia. In unele proiecte se mai 
manifestă tendința de schematizare (proiectul de locuinţă 
al studentei Borgovan A., proiectul de sfat popular al 
studentei Mărianu L.), de arhaism sau de utilizare formală 
şi neprelucrată a unor arhitecturi regionale —nu întot- 
deauna bine alese (proiect sfat popular al studentului 
Gheorghiu D.). 

Problema prelucrării moştenirii arhitecturale, deși a 
înregistrat serioase succese, merită o atenţie deosebită și 
susținută din partea corpului didactic. 

In ce privește prezentarea, proiectele din cel de al 
doilea ciclu vădese o preocupare serioasă, în perspectivele 
realizate uneori cu mult talent și pricepere, cu faţade în 
care se obţine o redare justă a volumelor, a efectelor de 
gol, plin, umbră, materiale ete. Printre cele care se relevă 
în expoziţie trebuie menţionate proiectele studenților Stor L. 
(anul III), Tofan Gh., Niculin N., Ştefan I., Eliescu N., Pro- 
topopescu V. (anul V). De asemenea încadrarea în decorul 
natural sau orășenesc este adesea sugestivă și abil realizată. 
In prezentarea proiectelor și a cadrului se mai întîlnesc 
şi unele aspecte de manierism în care unii studenţi înzestrați, 
ca Gheorghiu D. sau Eliescu N: se lasă furaţi de unele 
efecte grafice ușoare. De asemenea în numeroase proiecte 
se observă o tratare schematică și formalistă a decorului 
natural, fie prin plasarea edificiului într-un pustiu gălbui 


roşcat —ton care a ajuns oarecum la «modă» printre 
studenţii ciclului TI — fie prin utilizarea unor plantaţii din 
specii originale de copaci destrunziţi sau rotunzi ca niște 
imense baloane. Tratarea siluetelor omenești, necesare 
pentru a da seară proiectelor, e de asemenea încă nesatis- 
făcătoare, prin aplicarea unor tonuri stridente şi prin 
desenul uneori stîngaci, alteori formalist. Aceste mici 
amănunte ale prezentării proiectelor dovedesc că, într-o for- 
mă sau alta, influenţele formaliste persistă încă în şcoala 
noastră —e drept într-o măsură relativ redusă —şi în 
exprimarea grafică. 
x 

Trecînd la analiza proiectelor de diplomă cu subiecte 
de arhitectură generală, trebuie, în primul rînd, semnalat 
faptul că aceste lucrări au deficiențe serioase, că nu sînt 
la înălțimea celorlalte lucrări din institut. 

Deşi anul acesta, majoritatea temelor proiectelor au 
fost corect alese, au fost legate de practica și de construcția 
de masă, au existat teme ca de pildă «Sala de congrese », 
care avea ca preocupare rezolvarea unei clădiri monumen- 
tale ieșită din scara necesităților şi posibilităților noastre 
reale. 

Proiectele de diplomă din anul acesta vădese o preo- 
cupare numai pentru obținerea unor efecte artistice în 
dauna înțelegerii multilaterale a problemelor ce se pun la 
un astfel de proiect. 

S-au ivit cazuri de planuri, secții şi fațade prezentate 
schematic, fără o preocupare de a căuta o plastică nouă, 
neglijind atît problemele de economie, de constructie cît 
şi cele de detalii arhitecturale. 

Multe dintre proiecte sînt lipsite de îndrăzneală, elan şi 
originalitate și se reduc adesea la un simplu exercițiu de desen. 

Proiectele cu tema «O sală de congrese » sînt în majo- 
ritate rupte de realitate, grandilocvente, apăsătoare, sau 
cu un caracter sever și neuman. La unele din aceste proiecte 
se observă o utilizare dogmatică a clasicului și o tendință 
de schematizare a compoziției — ca de exemplu proiectele 
studenților Stratu V., Sonenfeld E. 

Proiectele cu tema atît de actuală a «Cvartalelor” de 
locuinţe » au fost tratate de un număr prea mic de studenţi, 
Dintre lucrările prezentate nici una nu a reușit să creeze un 
ansamblu armonios care să vădească importanța clădirilor 
ce se ridică pe magistralele și cheiurile Capitalei, care să 
aducă ceva nou, să aibă viaţă. Rezolvările proiectelor, sche- 
matice şi monotone, dovedesc necunoașterea numeroaselor 
studii și realizări obţinute în acestă direcţie în Uniunea 
Sovietică şi la noi în ţară. 

Dintre proiectele prezentate, singur proiectul studen- 
tului Ghiţulescu A. merită să fie menţionat pentru unele 
calități de compoziţie. 

La tema « Un restaurant pe malul lacului Fundeni » — 
proiectanţii nu au reușit în suficientă măsură să armoni. 
zeze compoziţia pitorească a clădirii cu natura înconjură- 
toare. Planurile tuturor acestor proiecte nu au fost bine 
concepute, toate avînd curtea de serviciu şi dependințele 
spre lac. 

Lucrările cu temele «Un spital» şi «0 gară» — desi 
unele corect rezolvate — nu au reușit să aducă nimic nou, 
original, nu dovedesc o bogăţie a concepţiei. Nici una din 
lucrări nu se evidențiază în mod special. 


O gară de pasaj — Student Stănciulescu A, (anul IV) 
Atelier arh. T. Ricci 

Un spital — Student Meriu M. (anul IV) 
Atelier prof. arh. O. Doicescu 


Un magazin universal — Studentă Meriu M. (anul IV) 
Atelier prof. arh. O. Doicescu 

Un bloc de locuinţe muncitorești — Student Protopopescu V. (anul V) Un institut de arte plastice — Student Ne 


Atelier prof. arh. P. Macovei goescu N. (anul V) 
Atelier prof. arh. O. Doicescu 

Sală de congrese 
Proiect de diplomă — Student Calinovschi M. 
Restaurant Conducător prof. arh. O. Doicescu 
Proiect de diplomă — Student Ionescu Cr. 
Conducător arh. T. Ricci Ovartal de locuinţe 
Proiect de diplomă — Student Ghiţulescu Ctin 
Conducător arh. G. Lăzărescu 

Rezultatul nesatisfăcător obținut la sesiunea de diplomă 
din anul acesta, la care s-au prezentat foarte mulți candi- 
dați (cca 80), impune o analiză serioasă — din partea condu- 
cerii institutului și colectivului de catedră —a cauzelor 
care au determinat acest insueces și schimbările şi reformele 
necesare pentru îmbunătăţirea calităţii proiecteler. 

* 


In concluzie se poate afirma că activitatea de atelier 
în Institutul de arhitectură a înregistrat succese importante, 
în ultimul an consolidîndu-se unele din pozițiile dobîndite 
în anii precedenţi. In special aceste succese sînt vizibile 
în ce priveşte prelucrarea moștenirii arhitecturale romi- 
nești și clasice. In același timp se desprind cîteva probleme 
care trebuie studiate și soluționate. 

Principala primejdie care trebuie prevenită și care acum 
apare mai clar, este cea a șablonismului. După cîţiva ani 
de studii originale şi îndrăzneţe în prelucrarea arhitecturii 
clasice şi naţionale, azi ne vedem în faţa unei sărăcii de 
idei exprimată prin adaptarea șablon a anumitor partiuri 
de faţade și uneori chiar de planuri, indiferent la orice 
teme. Se utilizează fără mari modificări cele cîteva «reţete » 
verificate în ultimii ani, care au devenit curente în practica 
proiectării, fie la o poştă, un spital, un sfat popular, un 
cămin cultural, o locuință sau o creşă. Acest lucru ni se 
pare cu atît mai grav, cu cît el era semnalat încă într-un 
articol care analiza activitatea anului şcolar 1952—53, şi 
de atunci lucrurile nu numai că nu s-au schimbat dar au 
devenit și mai accentuate. Socotim că o cauză însemnată 
a acestei stări de lucruri trebuie căutată în simplificarea 
şi schematizarea unor noțiuni și probleme teoretice, cum 
sînt «conţinutul de idei», «caracterul», «formă şi con- 
ținut », «prelucrarea creatoare» etc., atît de către stu- 
denţi cît şi de unele cadre didactice. In spatele unor dis- 
cuții sau îndrumări generale se manifestă tendinţa de solu- 
ționare practicistă a problemei prelucrării şi înnoirii arhi- 


teeturii. Problema inovației se pune în general, prea puţin . 


concret și adesea în mod greșit. Multe din proiecte repre- 
zintă transpuneri mai mult sau mai puţin fidele ale unor 
modele, alese nu întotdeauna în chipul cel mai fericit. 
Uneori inovaţia apare sub forma originalității cu orice preţ, 
în dauna clarității de compoziţie şi exprimare, sacrificînd 
funcționarea judicioasă sau corecta rezolvare constructivă 


— adică reprezentînd de fapt un alt fel de formalism. 
Incercările de inovare își au partea lor pozitivă cînd pornese 
din dorința sinceră de a rupe cu șabloanele, de a căuta 
ceva nou și nu din tendința de a «uimi » lumea prin «curaj ». 
Ceea ce se uită adesea este că singur curajul nu e suficient 
şi că el trebuie îmbinat cu o stăpînire perfectă a tuturor 
ramurilor proiectării. Marii inovatori au fost întotdeauna 
nişte maeştri desăvîrșiţi, cunoscători atît ai teoriei cît și 
ai practicii arhitecturii. 

Formalismul se manifestă în proiectele noastre şi prin 
tendința de a soluţiona numai fațadele, de a desconsidera 
problemele economice, prin dimensiuni exagerate sau insu- 
ficiente, prin derogări de la program, prin forțarea par- 
tiului de dragul obținerii unui efect de fațadă. In special 
în proiectele ciclului al doilea şi la diplome, nu s-a pus des- 
tul accentul pe tratarea realistă a temelor și în această privință 
nici programele nu conţin prevederi destul de precise. 

Se afirmă adesea că «noi facem învățămînt » şi deci 
trebuie lăsată cît mai multă libertate de creație, că în 
practică viitorii arhitecți se vor lovi destul de «norme », 
«indici», «stasuri » şi alte asemenea constrîngeri neplă- 
cute. Asemenea poziţie este îndreptățită numai dacă prin 
aceasta se înţelege că proiectele de şcoală trebuie să fie 
mai generale și variate, să prezinte soluţii îndrăzneţe şi 
generoase. Dacă acest principiu nu este îmbinat cu grija 
pentru păstrarea unui caracter realist în proiectele de școală, 
el poate degenera uşor în cel mai autentic formalism. Vom 
forma un fals arhitect care va crede că menirea lui e să creeze 
doar mari compoziţii monumentale abstracte şi care la 
ieşirea din școală îşi va da aere de maestru fără să aibă 
în schimb cunoștințele teoretice, tehnice și experienţa prac- 
tică a adevăraţilor maeștri. 

Acestea ni se par a fi principalele probleme care trebuie 
puse în discuție pentru a asigura învăţămîntului superior 
de arhitectură dezvoltarea către o treaptă superioară. 

Rezultatele pozitive obținute pînă acum, capacitatea 
profesională şi didactică a cadrelor și dorința vie de învă- 
țătură a studenților noștri, constituie principalele garanții 
ale progresului neîntrerupt pe calea realismului socialist 
în arhitectură, garanţii că Institutul de arhitectură «Ion 
Mincu » îşi va îndeplini cu cinste sarcinile de mare răspun- 
dere care îi revin în pregătirea cadrelor de arhitecţi. 


O gară la (Cluj — Proiect de diplomă — Student Petruc A. 
Conducător prof. arh. H. Maicu 

Expoziţia Agricolă Unională 
dela Moscova 


otăririle  Plenarei C.C. al P.C. U.S. 
H din septembrie 1953 au trasat un vast 
program de dezvoltare a agriculturii sovietice. 

Ca mijloc important de popularizare a 
realizărilor agriculturii socialiste, a noilor 
metode şi procedee de muncă ale colhozuri- 
lor, S. M. T.-urilor și sovhozurilor, precum 
şi ale inovatorilor din agricultură, hotărîrile 
indică realizarea de expoziţii agricole uni- 
onale, regionale și raionale. 

Punînd în practică Hotăririle Partidului 
şi Guvernului Sovietic, la 1 august 1954 a 
fost inaugurată la Moscova Expoziţia Agri- 
colă Unională. 

Colectivul de arhitecţi și constructori al 
acestui grandios ansamblu a transformat 
vechea expoziţie unională agricolă din 
Moscova sporindu-i totodată teritoriul cu 
70%. Expoziţia actuală ocupă o suprafaţă 
de 207 ha pe care s-au construit 307 pavi- 
lioane şi diferite construcţii cu un volum 
total construit de aproximativ 2 000 000 m8. 

Colectivul de arhitecţi și constructori a 
creat un ansamblu unitar, cu aspect solemn 
şi sărbătoresc, în care ideea călăuzitoare ce 
se desprinde atit din planul general al expo- 
ziţiei cît şi din planurile fiecărui pavilion 
în parte este forţa şi trăinicia muncii colec- 
tive, calea către belşug şi fericire pe care 
merge poporul sovietic sub înţeleapta con- 
ducere a P.C. U. S. 

Prin măiestrita îmbinare a formelor arhi- 
tecturale cu peisajul natural s-a creat fie- 

cărui pavilion cadrul specific temei căreia 
îi este dedicat. Pavilioanele și construcțiile 
Expoziţiei Agricole Unionale oglindesc prin 
plastica lor varietatea şi bogăţia formelor na- 
ționale ale arhitecturii popoarelor sovietice. 

Compoziţia de ansamblu este dispusă pe 
2 axe paralele ce conduc prin esplanade la 
pavilionul central situat în apropierea intră- 
rii principale pe teritoriul expoziţiei şi la 
pavilionul mecanizării și electrificării agri- 
culturii. 

Expoziţia cuprinde pavilioane ale repu- 
blicilor unionale ale U. R. 5. S., precum și 
altele ce reprezintă diferitele domenii de 
muncă din agricultură. 

Tratat ca o vastă grădină, teritoriul expo- 
ziţiei este bogat plantat, zona verde ocupind 
aproximativ 101 ba, iar suprafaţa culturilor 
prezentate este de 252 ha. Zonele de ver- 
deaţă se îmbină cu cele ale culturilor agricole 
de pe parcelele demonstrative. 

Pentru realizarea pavilioanelor şi a con- 
strucţiilor din incinta expoziţiei au fost 
folosite materiale și procedee de construcţii 
dintre cele mai variate. Astfel, s-au realizat 
construcții cu schelet metalic, cu schelet din 
beton armat, din zidărie și din lemn; s-au fo- 
losit materiale ca: granit, piatră, marmure 
variate, diferite metale, vitrouri, oglinzi etc. 

Pieţele, ce constituie centre de compoziţie, 
sînt dotate cu minunate fîntîni şi sculpturi 
ce completează și subliniază caracterul festiv 
al compoziţiei. 

Fiecare pavilion în parte, realizat după 
o tematică proprie, contribuie efectiv la 
realizarea ideii centrale călăuzitoare ce se 
degajează din întreg ansamblul. 

Expoziţia Agricolă Unională din Moscova 
demonstrează în chip magistral superiorita- 
tea orînduirii colhoznice, arătind în mod 
convingător posibilităţile nelimitate ale agri- 
culturii socialiste a U. R. S. 5. de a con- 
tribui la ridicarea continuă a nivelului de 
trai al populaţiei Uniunii Sovietice. Totodată 
ansamblul arhitectural al Expoziţiei Agricole 
Unionale din Moscova arată încă odată înaltul 
nivel al arhitecturii sovietice și măiestria 
neîntrecută a arhitecţilor sovietici. 

F. C. 


ee DEEP sa Ei mai ge poze pm pe > 


Podul păcii şi al prieteniei 


a 20 iunie 1954 s-a inaugurat în prezenţa 
L; reprezentanților guvernelor Uniunii So- 
vietice, R.P. Bulgare, R.P. Romîne, R.P. 
Polone, R. Cehoslovace, R.P. Ungare, mă- 
rețul pod metalic construit peste Dunăre în 
apropierea oraşelor Giurgiu şi Russe. 

Podul realizat pentru cale ferată și pentru 
autostradă este cel mai lung din Europa, și 
a fost construit într-un timp foarte scurt: 
2 ani şi 3 luni, datorită eforturilor mari de- 
puse de muncitorii, tehnicienii şi inginerii 
romîni și bulgari cu sprijinul valoros al teb- 
nicienilor sovietici. 

Această măreaţă construcţie, simbol al 
colaborării a şase state, care urmează să joa- 
ce un important rol în dezvoltarea relaţiilor 
economice dintre ţările de democraţie popu- 
lară, a fost numită de constructori « Podul 
păcii şi al prieteniei ». 

Podul metalic, pe pile de beton armat 
prezintă o soluţie ingenioasă care permite 
ca autostrada care intră la același nivel cu 
calea ferată pe pod să se poată suprapune 
ei. Aceasta a dat posibilitatea realizării unui 
sistem constructiv simplu şi foarte economic. 

La realizarea arhitecturii podului au cola- 
borat un număr de arhitecţi romîni și bul- 
gari. Colectivul format din arh.: Gh. Oveea- 
rov, P. Nicolov, N. Nedelescu şi S. Bercovici 
a realizat proiectele pentru colonadele de 
intrare pe pod. Ele sînt grupate cite două la 
punctul unde autostrada și calea ferată sînt 
la același nivel, şi au ca subasment culeele 
podului placate în granit. 

Arhitectura colonadelor este relizată din- 
tr-un intercolonament de 8 coloane dorice 
dispuse pe două rînduri pe un soclu înalt. 
Prin elementele sculpturale care se vor adău- 
ga, construcţia va simboliza eroismul con- 
structorilor, prietenia romîno-bulgară şi aju- 
torul sovietic, 

Pentru aceasta sînt prevăzute pe supra- 
faţa soclului spaţii pentru mari basoreliefuri, 
iar pe laturile înguste ale colonadei sînt pre- 
văzute console ce vor susţine statui. 

Construcţia este realizată din piatră de 
Russe dispusă într-un placaj foarte gros pe 
un miez de beton armat. 

Munca dusă în cadrul colectivului de pro- 
iectare şi a comisiilor de avizare romîne și 
bulgare a permis realizarea unei legături 
strînse între arhitecţii romiîni şi bulgari, pre- 
cum și cunoașterea unor aspecte ale muncii 
în domeniul arhitecturii din cele două ţări 
vecine, 


